Corespondenţă din Varșovia de la losif Dumitrașcu 


Exigenţe ale progresului 
tehnico-știinţifie 


În zilele de 14 şi 15 noiembrie, la 
Varșovia au avut loc lucrările Plena- 
rei a 4-a a C.C. al P.M.U.P. Deschise 
de Wladyslaw Gomulka, prim-secretar 
al C.C. al P.M.U.P., lucrările au înscris 
ca prim punct pe ordinea de zi spori- 
rea eficienţei cercetărilor ştiinţifice şi 
progresul tehnico-organizatoric în eco- 
Homia naţională. 

Dezbaterile în jurul acestei probleme 
au fost precedate de cuvîntarea intro- 
ductivă rostită de Jan Kaczmarek, pre- 
şedintele Comitetului pentru știință 
și tehnică al R. P. Polone. Relevind 
realizările însemnate obţinute în acce- 
lerarea progresului tehnico-știinţific în 
perioada construcţiei socialiste, vorbi- 
torul a arătat că în cei 25 de ani ai Po- 
loniei populare au fost create o armată 
întreagă de cadre calificate şi o bază 
materială cuprinzătoare pentru activi- 
tatea de cercetări științifice. Valoarea 
înzestrării tehnice, şi aparatajului de 
cercetare s-a cifrat la sfîrşitul anului 
1968 la aproximativ opt miliarde zloți. 

S-a relevat, în acelaşi timp, că ţinin- 
du-se seama de nivelul atins de ţările cu 
grad înalt de dezvoltare industrială, în 
domeniul cercetărilor ştiinţifice și al pro- 
gresului tehnico-organizatoric, se mani- 
festă o serie le lipsuri şi deficiențe care 
adesea decurg din atitudinea tradiţiona- 
listă la diferite nivele faţă de proble- 
mele economiei, ştiinţei şi tehnicii. 
Aceste deficiențe — s-a arătat la Ple- 
nară — sint evidente îndeosebi în re- 
ducerea productivităţii la fondurile de 
bază şi în creșterea nesatisfăcătoare a 
productivităţii muncii sub aspectul în- 
zestrării ei tehnice. 

În ultimii ani, a remarcat Jan Kacz- 
marek într-o serie de ramuri se ob- 
servă fenomenul negativ al reducerii 
greutății specifice a progresului tehnic 
și organizatoric în sporirea productivi- 
tății muncii. De aceea, este necesar 
să se facă o analiză şi o apreciere 
amănunţită, critică, a situaţiei exis- 
tente. Rezultatele acestei analize pre- 
cum şi directivele din hotăriîrile Con- 
gresului al V-lea al P.M.U.P., a spus vor- 
bitorul, trebuie să devină baza pentru 
înfăptuirea programului creşterii efi- 
cienței progresului tehnic şi organiza- 
toric. 

Printre problemele ridicate în ca- 
drul discuțiilor s-au aflat finanțarea, 
planificarea și programarea științei și 
tehnicii în Polonia precum şi metodele 
și măsurile prevăzute în vederea îmbu- 
nătăţirii condiţiilor generale de activi- 
tate în acest important sector al eco- 
nomiei naţionale. Din discuţii a reieşit 
necesitatea ca marea majoritate a chel- 
tuielilor de investiţii să fie alocate pro- 
cesului de realizare şi aplicare în prac- 
tică a rezultatelor activităţii științifice. 

Arătiînd că influența progresului teh- 
nic asupra dezvoltării economiei polo- 
neze nu poate fi încă considerată sa- 

` tisfăcătoare şi indicînd în acest sens o 
serie de lipsuri în activitatea ramurilor 
principale ale industriei constructoare 
de mașini și industriei chimice care nu 
constituie încă forțe motrice ale progre- 


sului tehnic în economie, B. Jaszczuk, 
membru al Biroului Politic, secretar al 
C.C. al P.M.U.P., a subliniat la Ple- 
nară însemnătatea noii etape în dezvol- 
tarea economiei poloneze, etapă în care 
se pune accentul în primul rînd pe fac- 
torii intensivi. 

O problemă deosebit. de importantă, 
relevată în cadrul discuţiilor Plenarei, a 
constituit-o îmbunătățirea radicală a 
tehnicii producţiei, modernizarea proce- 
selor tehnologice și în legătură cu acea- 
sta a mijloacelor de producţie. În acest 
domeniu, un rol deosebit trebuie să re- 
vină automatizării producţiei în serie. 
Referindu-se la o serie de măsuri 
concrete în această direcție, S. Dvojak, 
directorul Institutului de automatică, a 
arătat că principalul obiectiv al proce- 
sului de automatizare în următorii 10 
ani trebuie să-l constituie industriile 
chimică, energetică, metalurgică și car- 
boniferă, industria materialelor de cone 
strucţii şi cea a materialelor plastice, 

La rîndul său, J. Tejchma, membru al 
Biroului Politic, secretar al C.C. al 
P.M.U.P., a arătat în intervenţia sa în 
cadrul dezbaterilor că, în colaborarea 
internaţională Polonia va putea deţine 
un loc important numai atunci cînd va 
obține realizări de mare însemnătate în 
domeniul producţiei specializate. „Nu- 
mai în acest caz vom putea participa în 
mod util pentru noi, ca partener pu- 
ternic, în comerţul exterior şi în rela- 
țiile economice internaţionale“. 

La Plenară s-a acordat o atenţie deo- 
sebită necesităţii unei mai bune folosiri 
a timpului de muncă, repartizării judi- 
cioase în producţie a specialiştilor, le- 
gării nemijlocite a activității acestora 
de baza tehnică și tehnologică. 

În domeniul politicii de mărire a po- 
tenţialului material al bazei tehnico-şti- 
ințitice, pe primul plan s-a desprins sar- 
cina îmbunătăţirii înzestrării cu 
aparatură ştiinţifică de cercetare, cu 
utilaj tehnic, precum şi a folosirii lor 
mai eficientă. 

Dezbaterile au relevat necesitatea 
elaborării unui plan amplu care să 
permită realizarea unor studii de pers- 
pectivă asupra necesităţilor economiei 
naționale precum şi îmbunătăţirea ac- 
tualului sistem de pregătire a cadrelor 
ştiinţifice. S-a ajuns astfel la concluzia 
că problemele ridicate la actuala Ple- 
nară a Comitetului Central sînt deose- 
bit de complexe, dar cer şi o rezolvare 
neîntirziată. 

În încheierea discuţiilor la primul 
punct al ordinii de zi, Plenara C.C. al 
P.M.U.P. a adoptat în unanimitate ho- 
tărîrea cu privire la sporirea eficienţei 
cercetărilor ştiinţifice şi a progresului 
tehnic în economia naţională. 

Al doilea punct înscris pe ordinea de 
zi a lucrărilor Plenarei s-a referit la 
sărbătorirea celei de-a 100-a aniversări 
a nașterii lui V. I. Lenin. Hotărîrea 
privind sărbătorirea în Polonia a Cen- 
tenarului lui Lenin a fost, de asemenea, 
aprobată în unanimitate. 


Varșovia, 18 noiembrie 


DEZVOLTAREA CHIMIEI BULGARE 


Un domeniu care cunoaşte o dezvol- 
tare deosebită în Bulgaria socialistă 
este industria chimică. În ultimii ani, 
se înregistrează un ritm ridicat de 
creștere a producţiei globale în cadrul 
acestei industrii, iar pentru viitor sint 
prevăzute, de asemenea, sporiri sub- 
stanțiale în volum și sortimente. Nu- 
mai în anul în curs producţia va fi cu 
peste 50 la sută mai mare decit cea 
obținută în 1968. Noi unități producti- 
ve vor intra în funcțiune, chimia de- 
venind astfel unul din sectoarele de 
bază ale industriei bulgare. În cadrul 
noului plan  cincinal, 1971—1975, este 
prevăzut ca, în ce privește materiile 
prime, toate necesităţile economiei na- 
tionale să fie acoperite din producţie 
internă. Cind marea uzină de îngrășă- 
minte minerale de la  Povelianovo 
(lingă Varna) va intra în funcţiune, 
Bulgaria se va situa printre primele 
țări din lume la producţia de îngrășă- 
minte pe unitatea de teren arabil. 


RELAȚII COMERCIALE 
UNGARO-IRANIENE 


In ultimul timp, schimburile comer- 
ciale  ungaro-iraniene au cunoscut 
creşteri importante, Valoarea lor — 
potrivit datelor furnizate de agenția 
M.T.I, — era în 1953 de 4,7 milioane 
dolari, în 1962 — 6,2 milioane dolari, 
iar în 1968 a depăşit 11 milioane do- 
lari. In primele trei trimestre ale 
acestui an, valoarea importului și ex- 
portului s-a ridicat la peste 13 mili- 
oane dolari. Anul acesta s-au primit 
comenzi pentru livrarea în Iran de 
aparataj tehnic pentru telecomunicaţii 
si utilaj pentru curent de înaltă ten- 
siune, precum şi pentru livrarea de 
mașini-unelte în valoare de aproxi- 
mativ 4 milioane dolari. Se duc trata- 
tive privind livrarea de maşini agri- 
cole. Anul acesta Ungaria va achizi- 
ționa din Iran o cantitate mai mare 
de bumbac, crom, fructe tropicale și 
mărfuri de consum. Specialiştii un- 
guri, studiază, de asemenea, posibili- 
tatea achiziţionării de petrol iranian. 


AJUTOR PENTRU SINISTRAȚII 
DIN REGIUNEA BANIA LUKA 


După cum anunță agenția Taniug, 
Iu Li-siuan, însărcinat cu afaceri al 
Ambasadei R, P. Chineze la Belgrad, 
l-a vizitat pe dr, Radivoie Uvalici, ad- 
junct al secretarului de stat pentru 


afacerile externe, şi i-a înminat tex- 


tul telegramei de condoleanţe trimisă 
de Consiliul de Stat al R. P. Chineze 
Vecei Executive Federale în legătură 
cu cutremurul ce s-a abătuțt asupra 
localității Bania Luka şi a imprejuri- 
milor ei. Cu acest prilej reprezentan- 
tul chinez a înștiințat partea iugosla- 
vă că Crucea Roşie din China a hotă- 
rit să acorde Crucii Roşii din Iugosla- 
via 500009 yuani ca ajutor sinistraţilor 
din această regiune. 

Catedralei Sf. Paui 


Noile clădiri din zona 


Bineînţeles, o vizită de șapte zile în 
Marea Britanie reprezintă prea puțin 
pentru a pretinde că ai ajuns la o cu- 
noaștere profundă, multilaterală a preo- 
cupărilor și năzuințelor poporului, pentru 
a lua cunoştinţă îndeaproape de activi- 
tatea sa în diverse domenii ale vieții, 
chiar dacă în prealabil ești ajutat de cu- 
noștințele și imaginile încrustate în me- 
morie prin citirea unora din numeroasele 
opere remarcabile ale literaturii engleze 
sau din urmărirea sumedeniei de artico- 
le care au încercat, în presa internațio: 
nală a ultimilor ani, să definească an- 
samblul de înnoiri ce traversează pro- 
fund societatea britanică în pătrarul de 
veac postbelic. 

Într-o țară în care patru locuitori din 
cinci locuiesc în orașe nu poate să nu fie, 
măcar în parte, adevărat că, o dată cu- 
noscute principalele trăsături ale vieții 
din așezările urbane, ai găsit calea cea 
mai favorabilă peniru a cunoaște sufle- 
tul și preocupările englezulvi de rind. 
Este încă un motiv de a aprecia faptul 


Tower Bridge 


O şosea suspendată construită în 
partea de vest a Londrei pentru des- 
congestionarea circulaţiei 


că traseul călătoriei noastre a început cu 
Lendra, în care trăiesc 8 din cele 53 de 
milioane de locuitori ai Marii Britanii. 


Londra şi istoria 


Sosind la Londra, ești, în primul rînd, 
înclinat să recunoști la fața locului, să 
priveşti de aproape și să compari cu 
ceea ce îți făuriseși în imaginație, diver- 
sele monumente și iocuri evocate în 
pagini de literatură — ori nelipsite din 
orice manual de inițiere în studiul limbii 
engleze. lată faimoasa Westminster Ab- 
bey. Aici, Wilhelm Cuceritorul a fost 
încoronat ca rege al Angliei în 1066, ca, 
de altfel, toți ceilalți regi care l-au 
urmat, cu excepția lui Eduard al VIII-lea. 
O multime de statui îngrămădite în 
biserică înfățișează, în mărime naturală, 
regi, conducători religioși, personalități 
celebre din lumea artelor, științei și navi- 
gației engleze. Pe planșeul de piatră al 


bisericii sînt crestate numele celor înmor- 
mîntați în subsolul clădirii. Mă opresc în 
colțul rezervat oamenilor de litere: 
mormintele lui Geoffrey Chaucer — auto- 
rul popularelor „Povești din Canterbury”, 
Charles Dickens, Rudyard Kipling; apoi 
statui înfățișînd pe William Shakes eare 
(avînd înscrise cîteva rînduri din „Furtu- 
na“), Oliver Goldsmith, Walter Scott, 
John Milton. În alt colț al catedralei — 
mormintele lui Darwin, Isaac Newton, al 
Lordului Kelvin și altor reprezentanți de 
frunte ai ştiinţei engleze. 

Trec prin Trafalgar Square, admirind 
columna de granit avind în virf statuia 
amiralului Nelson; nu pot să ocolesc 
celebrul „Turn al Londrei” — folosit azi 
ca sediu al unei minunate colecţii de 
arme datînd din perioada care-începe cu 
Henric al VIll-lea. Iniţial, Turnul fusese 
o fortăreață; a devenit apoi reședință 
a regilor, mai tirziu loc de popas pentru 
viitorii regi în noaptea din ajunul încoro- 
nării, și, în fine, închisoare (chiar în 
timpul ultimului război, aici erau închise 
elemente bănuite de spionaj). 

După ce am asistat la o şedinţă a 
Camerei Comunelor, am traversat Tamisa 
pentru a avea o privire panoramică a 
clădirii parlamentului, un ansamblu 
arhitectonic în stil gotic tirziu, de un 
remarcabil echilibru. Plimbindu-ne pe 
terasa de pe malul opus al Tamisei, pri- 
vim fațada, întinsă peste 300 de metri 
de-a- lungul fluviului, împodobită cu 
statui și arme de diferite tipuri, începînd 
din vremea lui Wilhelm Cuceritorul pînă 
la regina Victoria. Deasupra palatului se 
înalță trei turnuri, dintre care Turnul 
Victoria cu faimosul orologiu Big Ben — 
marcînd scurgerea timpului cu ajutorul 
unui clopot de peste 13 tone. 

Adăugind valorile artistice pe care le 
admiri în galeria „Tate“, sau trecerea în 
grabă prin sălile din „British Museum“ — 
uriaș tezaur de mărturii arheologice şi 
documente istorice, înţelegi o parte din 
ceea ce a creat de-a lungul veacurilor 
geniul poporului englez ca, de altfel, și 
alte naţiuni ale căror capodopere ajunse 
la Londra își găsesc o bogată reprezen- 
tare în muzeele britanice. 

Londra rămîne, totuși, un oraș al con- 
trasteior : cartierul rezidențial Chelsea, 
concomitent cu East End-ul celor săraci, 
lumea interlopă din Soho și frumoasele 
case din West End, numărul și întin- 
derea spațiilor verzi din zona centrală 
alternînd cu înşiruirea monotonă a case- 
lor modeste din zonele periferiei orașului. 
În a dova jumătate a secolului trecut, 
Disraeli spunea că în Marea Britanie tră- 
iesc dovă națiuni — bogați și săraci ; în 
zilele noastre, deși fața orașului s-a 
schimbat, rămîn vizibile diferențele so- 
ciale, reflectate în aspectul contrastant 
al cartierelor, străzilor și chiar al caselor 
londoneze. 

Schimbările intervenite după război în 
viața englezilor sînt oglindite, nu în ulti- 
mul rînd, de modificările aspectului ora- 
șelor. În perioada postbelică, renunțind 
la liniile arhitecturii tradiționale engleze, 
probabil și sub influența americană, s-a 
trecut la înlocuirea  cărămizii cu ciment 
si sticlă sau cu panouri de beton prefa- 
bricate și, în locul clădirilor monotone de 
unul sau două etaje, au fost înălțate clă- 
diri funcționale, zgirie-nori. Ele nu sînt, 
însă, prea îndrăgite de englezi, ceea ce, 
de altfel, a și determinat guvernul să 
adopte o lege prin care să se delimiteze 
perimetrele în care se pot ridica aceste 
clădiri înalte, după cum, în prealabil, 
stabilise în jurul Londrei conservarea 
unui cordon verde în care construcțiile 
sînt interzise. ; 

S-a spus uneori că „fiecare din aceşti 
insulari este o insulă“, formula referin- 
du-se, bineînțeles, la tendința englezului 
de a trăi mai izolat, de a prefera clădi- 

rilor comune, cu mai multe apartamente, 
o casă mică, acoperită cu țiglă, cu scară 
din lemn, cu nelipsita grădină, întot- 
deauna bine îngrijită. Pot spune că, indi- 
ferent de transformările survenite în psi- 
hologia britanicului după război, se pare 
că omul de rind n-a fost convins să re- 
nunțe la plăcerea ca seara, după ce și-a 
încheiat serviciul, parcurgind un- drum 
lung, uneori sch abin mai multe mij- 
loace de comunicație, să ajungă undeva, 
la periferia Londrei, într-o căsuță deseori 
rece și incomodă; ceea ce, cred, nu 
reflectă în primul rînd „individualismul 
britanic“ și nici o anumită tendință de 
izolare, ci nevoia de a evada departe de 
atmosfera zgomotoasă, apăsătoare a 
locului de muncă, de a se elibera din 
freamătul abositor al orașului împovărat 
de nelipsitul smog, amestec de ceată 
densă și fum. 


Imagini şi priorităţi noi 


Vizitind districtul Lancashire, am 
poposit în Manchester, unul din principa- 
lele centre comerciale și industriale ale 
Marii Britanii ṣi pilon de bază al ramu- 
rii textile, cu tradiții aici de peste cinci 
secole. Semnificativ pentru importanța 
producției industriale locale este și faptul 
că, încă în 1894, a fost construit în mod 
special un canal de 50 km care face 
legătura între Manchester și mare. Locui- 
torii orașului, în afara. cunoscutelor echi- 
pe de fotbal, se mîndresc cu biblioteca 


pus de tentațiile efemere ale modei și au 
dat durabilitate lucruriior și operelor. 

Din viața britanică a zilelor noastre 
rezultă o interesantă întrepătrundere a 
modernulvi, a actualului și tradiției. În 
domeniul artei, așa cum mi-am dat 
seama, englezii rămîn mai departe iubi- 
tori ai baletului de calitate (am admirat 
la Royal Opera House reprezentanți ai 
baletului englez de înalt prestigiu inter- 
național, în „Les Patineurs” și „The Two 
Pigeons”), populează sălile de concerte, 
iar teatrul, în ţara care a dat pe marele 
Shakespeare, se bucură în continuare de 
o înaltă apreciere (200 de teatre profe- 
sioniste, dintre care 30 în Londra, și mii 
de societăți dramatice amatoare cu 
aproape o jumătate de milion de mem- 
bri). Bineînţeles, televiziunea constituie 
unul din elementele preferate ale unei 
populații care își petrece marea parte a 
timpului în casă. De altfel, spre deose- 
bire de străzile Parisului, nu o să întil- 
nești în Londra, fără a mai vorbi de 
orașul de provincie, animația și via cir- 
culație a oamenilor mai ales în orele 
de seară. j 

Mi s-a părut pertinentă caracterizarea 
făcută englezilor de Ilya Ehrenburg care 
spunea despre ei că, deși sînt „naviga- 
tori, cuceritori, asta nu-i împiedică să fie: 
din cale afară de timizi”, după cum 
intelectualii englezi, în ciuda aparenţei 
de răceală și indiferență, sînt nişte oa- 
meni sensibili, pe care autorul „Căderii 
Parisului“ i-a văzut lăcrimînd la un spec- 
tacol cu piesa „Trei surori“ de Cehov. 


„John Rylands“ care deține, pe lingă alte 
valori, cel mai vechi manuscris, cunoscut 
pină acum, al Noului Testament (Evan- 
ghelia Sf. loan), o galerie de artă a ora- 
șului cu excelente colecţii de pictură și 
sculptură, precum și una dintre cele mai 
impunătoare catedrale britanice, avariată 
în timpul războiului și refăcută după 
scurt timp. 

Am avut aici o discuție îndelungată cu 
un grup alcătuit din oameni de diferite 
profesiuni — perscnalități artistice, ingi- 
neri, conducători politici locali, în jurul 
aprecierii care se face ps continent la 
adresa conservalorismului societății bri- 
tanice. Ca și cu alte prilejuri, a rezultat 
intenția foarte evidentă a interlocutorilor 
de a-și dovedi eforturile pentru a se 
desprinde de forme tradiționale depășite, 
înghețate de-a lungul veacurilor, și de a 
se racorda la curentul profundelor înnoiri 
impuse de cerinţele lumii contemporane. 
Într-adevăr, s-a vorbit mult de imobilism 
în artă și literatură, în modul de viață și 
chiar și în îmbrăcăminte. După părerea 
mea, lipsa de receptivitate, respingerea 
unor aspecte noi apărute în diverse do- 
menii, în Franța sau în altă țară de pe 
continent, au avut dezavantaje dar, în 
același timp, au evitat experimentul im- 


Manchester : canal spre Marea Irlandei 


Și, totuși, schimbările în lumea socie- 
tății britanice sînt evidente. Și cînd soun 
asta, nu mă refer la lansarea în Anglia a 
modei „mini” și nici la fenomenul teen- 
agers (tineri între 13—20 de ani care re: 
prezintă, de oltfel, 15% din populație) 
hotăriți să nu se mai lase supuși gustu- 
rilor și preferințelor generațiilor anteri- 
oare și avind o pasiune comună : muzica 
„beat“, idolii săi fiind recrutați 
virtuoșii genului, de la celebrul -grup 
„Beatles“ încoace. i 


dintre. 


Prăbușirea vastului imperiu, colonial, 


imensă rezervă de bogății, a pus în fața 
țării noi probleme. economice. Peste tot, 
oamenii de , afaceri vorbesc insistent 


despre export, atit de necesar pentru a. 


putea plăti produsele străine indispensa- 
bile populației (agricultorii englezi, 2. la 
sută din populația activă a ţării, asigură 
mijloace de alimentație numai pentru 
jumătate din an) și cerințele industriei. 


De aici, căutarea de noi piețe de desfa- : 


cere, eforturi pentru creșterea producției 


și deci a competitivităţii, limitarea cererii - 
de produse de consum de origine străină | 


și, tot de aici, presiuni pentru înghețarea 
salariilor. Chiar în timpul șederii mele în 

Marea Britanie, sindicatele duceau o 
luptă hotărită împotriva unui proiect de 
lege care limita dreptul la grevă sub 
amenințarea cu sancțiuni financiare și 
care, pînă la urmă, ca rezultat al opozi- 
tiei hotărite a oamenilor muncii, a fost 
respins de parlament. De asemenea, pe- 
trecînd citeva zile printre minerii din 
Lancashire, ni s-a vorbit aici despre pro- 
blemele ascuţite pe care trebuie să le 
întimpine oamenii care scot huilă din 
măruntaiele pămîntului, în condiţiile în- 
chiderii minelor o dată cu reducerea folo- 
sirii combustibilului solid (între 1950— 
1967, extracția de cărbune a scăzut cu 
20%), în favoarea petrolului (importat) 
și a gazelor naturale descoperite în 
Marea Nordului. Frămintări există și în 
domeniul agriculturii ; în prezent, repre- 
zentanții celor 300000 muncitori agricoli 
revendică îmbunătățirea condițiilor de 
viață și muncă. 

Pentru a face față schimbărilor apăru- 
te după război, concurenței americane, 
japoneze, vest- -germane, Marea Britanie 
a fost obligată să opereze serioase mo- 
dificări în structura industriei, atenția 
acordată în trecut ramurilor tradiționale 
(cărbune, oțel, mecanică grea, textile, 
construcții navale) revenind acum indus- 
triei automobilelor, aeronauticii, electro- 
nicii, producției de mașini agricole, a 
produselor Se și maselor plastice. 
Anglia ocupă, un loc de frunte în folo- 
sirea automatizării în industria fierului și 
oțelului, în mine și aviație ; ea a con- 
struit primul avion aterizind cu ajutorul 
unui pilot automat. Vorbindu-ne despre 
preocupările statului britanic pentru mo- 
dernizarea economiei, unul dintre miniş- 
trii laburiști accentua importanța pe care 
Marea Britanie o acordă cercetării şti- 
ințifice aplicative, ceea ce se reflectă și în 
faptul că, după război, peste 20 de 
savanți britanici au primit premiul Nobel. 

Dezbaterile inevitabile în această pe- 
rioadă postbelică asupra noului loc al 
Marii Britanii în lume au activizat con- 
știința publicului britanic, informat şi 
interesat de marile probleme ale vieții 
internaționale. Poziţia de dezaprobare, 
adesea în forma militantă a demonstra- 
tiilor, față de războiul dus de Statele 
Unite în Vietnam, atitudinea favorabilă 
față de ideea realizării unui climat de 
pace și securitate în Europa — confir- 
mate în numeroase schimburi de opinii 
avute în Anglia — ilustrează preocu- 
parea englezilor peniru lumea în care 
trăiesc. 

În acest context, am constatat cu satis- 
facție, discutind cu oameni de diferite 
ocupații, un viu interes pentru viața și 
activitatea poporului nostru, pentru apor- 
tul României la cauza păcii în Europa și 
în întreaga lume. Peste tot, s-a exprimat 
dorinţa de a continua dezvoltarea rapor- 
turilor economice, tehnico- științifice, cul- 
turale între cele două țări, cale a întări- 
rii legăturilor de prietenie dintre popoa- 
rele.român şi britanic. Mi- -au rămas vii 
în memorie ospitalitatea și căldura cu 
care am fost înconjurați de muncitorii, 
tehnicienii, inginerii de la British Aircraft 
Corporation, de la Herne, unde tocmai 
se monta unul din avioanele BAC 111, 
vîindute României în cadrul cooperării 
dintre cele două ţări. Unul din conducă- 
torii societății, fost general de aviaţie, 
cu mori merite în lupta antihitleristă, și-a 
exprimat convingerea că relațiile multila- 
terale. dintre cele două ţări au un cîmp 
larg de acțiune, din păcate incomplet 
explorat pină acum. 

Există, într-adevăr, un cerc larg de 
probleme — economice, științifice, cultu- 
rale — în care se poate înscrie o coope- 
rare fructuoasă între România și Marea 
Britanie, în interesul celor două popoare, 
Siora şi colaborării internațio- 
nale. 

j Articol scris pentru 
„Lumea“ 
de Marco Marchetti 


redactor al ziarului „L'Unità” 


„PIAȚA COMUNĂ“ 


ŞI RAPORTURILE 


ECONOMICE EUROPENE 


Azi se recunoaște că marele proiect 
al Comunităţii vest-europene, preconi- 
zat în Tratatul de la Roma, n-a fost 
realizat decît într-o mică măsură. 
După un debut pe care susțină- 
torii „europeismului“ oficial îl apre- 
ciau de bun augur, aplicarea Tratatu- 
lui de la Roma a fost caracterizată 
printr-o serie de crize care au făcut 
foarte precară viața Comunităţii. Ast- 
fel, se remarcă, pe bună dreptate, că 
nu se poate vorbi de o criză a CEE, 
ci de o maladie cronică, ce paralizează 
acest organism şi poate duce la lichi- 
darea sa practică. 

În fapt, singurele realizări ale Tra- 
tatului de la Roma, printre toate cele 
care fuseseră prevăzute, au fost uiai- 
toarele: pe de o parte — uniunea v 
mală, pe de alta — politica agricolă čo- 
mună. Restul (politica comercială co- 
mună, cea industrială, armonizarea 
fiscală, integrarea pieţelor financiare, 
într-un cuvînt — uniunea economică) a 
rămas la situația de proiect, mereu 
mai discutat şi adesea contestat de 
aceleaşi forțe care mai înainte au fost 
în favoarea „europeismului“. Trebuie 
adăugat că politica agricolă comună 
face azi, după- revalorizarea pe plan 
practic a mărcii vest-germane, mai 
mult ca niciodată, obiectul discuţiilor, 
unii estimînd că ea va sfirşi prin a 
fi abandonată acum sau mai tirziu, 
sau că cel puţin va fi reamenajată. 

Nerealizarea unei mari părți a Tra- 
tatului de la Roma, faptul că nu se 
observă pentru moment nici o posibi- 
litate de a învinge obstacolele care au 
împiedicat cele 6 tări membre ale Pie- 
tei comune să se îndrepte către unirea 
lor economică, teate acestea au pus în 
criză şi au făcut să dispară, practic, 
perspectivele unei uniuni pclitice eu- 
ropene, fie chiar şi în cadrul foarte 
restrîns al „micii Europe“. A afirma 
acest lucru nu înseamnă evident, a 
susține că „fortele comunitare“ nu mai 
pot lua iniţiative Este chiar probabil 
ca o nouă presiune să fie exercitată 
din: mai multe părţi în vederea relan- 
sării vechii politici , „europeiste“. 

Aş vrea să examinez într-o manieră 
mai detaliată consecinţele create «le 
punerea în practică a uniunii vamale 
în cadrul CEE. Schimburile comer- 
ciale ale celor 6 tări au fost superioa- 
re față de cele ale altor tări capita- 
liste industrializate.. Cu- alti termeni, 
dezvoltarea comerțului exterior a „ce- 
lor şase“ (140., la sută în perioaca 
1958—1967) s-a datorat într-o bună 
parte creşterii pe care a înregistrat-o 


„comerțul inter-comunitar (256 la sută 


în aceeași perioadă). Dar există un 
fapt asupra căruia trebuie să atragem 
atenția. Dezvoltarea comerțului exte- 
rior al „celor şase“ a avut loc paralel 
cu o dezvoltare a producţiei care, deşi 
relativ susținută, a fost evident infe- 
rioară. În perioada 1950—1967, cînd 
producția industrială a comunității s-a 
mărit cu 70 la sută, exporturile extra- 
comunitare ale celor 6 ţări, practic, 
s-au dublat. Dimpotrivă, în aceeaşi pe- 
rioadă, producţia industrială, de exem- 
plu, a S.U.A. s-a mărit cu 73 la sută, 
iar exporturile aproximativ în aceeaşi 
măsură. Se poate deci afirma că ex- 
pansiunea pieţei interne a comunității 
a fost concomitentă şi identică cu ex- 
pansiunea cunoscută de piețele inter- 
naţionale, fără a o depăși. Mai mult, 
cifrele arătate indică o creştere a pieţei 
interne comunitare inferioară în sens 
relativ, şi chiar în sens absolut dacă 
raportăm la ceea ce s-a înregistrat în 
S.U.A. Acest fapt este destul de grăi- 
tor pentru înscrierea modestă a reali- 
zărilor comunităţii. El se explică prin- 
tr-un alt aspect al activităţii precare 
a C.EE. sau, mai bine spus, se leagă 
de el. Procesul care a dus la uniunea 
vamală a accelerat tendința de fuziu- 
ne şi concentrare a întreprinderilor 
existente în interiorul C.EE. Dar acest 
impuls se exercită mai ales la nive- 
lul fiecărei ţări. Într-adevăr, în inte- 
riorul fiecărei ţări s-a afirmat o ac- 
centuată tendință de a se ctea mari 
grupări monopoliste naționale. Şi a- 
cest fapt, departe de a constitui un 
act pozitiv spre construcţia de noi 
structuri, în măsură să utilizeze noile 
posibilități oferite de uniunea vamală, 
apare ca o măsură de apărare față de 
„Piaţa comună“. Toate acestea preocu- 
pă enorm pe „eurocraţii” de la Bruxel- 
les. Recent, un membru al Comisiei 
C.E.E.„ italianul Colonna di Polliano, 
a ajuns să afirme despre aceste ten- 
dinte că „ele ar putea conduce la 
transformarea Pieței comune într-o se- 
rie de acorduri de specializare între 
țările membre“. Indicînd aceste limite 
ale nivelului de concentrare în „mica 
Europă“, nu este însă vorba de sub- 
estimarea entității și gravității notlor 
probleme care se pun azi sindicatelor 
muncitorilor şi mişcării muncitoreşti 


în urma concentrării şi integrării. Este - 


totuşi de subliniat că limitele se leagă 
de o altă caracteristică esenţială a dez- 
voltării economice vest-europene dia 
ultimii ani. Date fiind implicaţiile eco- 
pomice şi politice pe care le antre- 

nează această caracteristică, merită ín. 
sistat asupra acestui punct, - 

Se observă în sistemul economic 
vest-european o incapacitate crescîndă 
a forțelor economice dominante de a 
mobiliza toate capitalurile existente 
în scopul de a pune în practică posibi- 
litățile de dezvoltare existente. O parte 
destul de importantă a capitalurilor acu- 
mulate în Europa occidentală este mobi- 
lizată de către sistemul financiar al 
S.U.A. nu numai pentru a finanța dez- 
voltarea de întreprinderi americane în 
Europa de vest și în alte continente, dar 
şi pentru a alimenta procesul investiții- 
lor americane. Este vorba aici de fe- 
„nomene despre care s-a discutat mult 
în ultimul timp. Se prevede că, pentru 
-anul în curs, acest fenomen va lua 
proporţii destul de impresionante. Se 
evaluează la 5 miliarde dolari totalul 
capitalurilor care în 1969 vor părăsi 
Europa pentru a se transfera în Ame- 
rica, în timp ce numai 1,2 miliaree 
de dolari vor trece în Europa de vest, 
Dar faptul că, de cîțiva ani, CEE. 
înregistrează un flux de investiții 
“străine (mai precis americane) inferior 
refluxului de capitaluri ale Comunită- 
ţii spre alte ţări, este  indiciul unei 
duble slăbiciuni. Într-adevăr, pe de o 
parte C.EE. suportă mereu mai mult 
ipotecile pe care marile grupuri ame- 
ricane le stabilesc prin investiţiile lor 
în sectoarele unde tehnica este cel 
mai bine dezvoltată, investiţii care au 
o importanţă considerabilă pentru viitor. 
Pe de altă parte, în ţările Comunităţii 
se înregistrează un export de capitaluri 
care împiedică numeroase posibilități de 
dezvoltare. 

Politica socială a C.EE. constă în 
mod esenţial într-o presiune masivă 
urmărind să impună clasei muncitoa- 
re vest-europene aşa-numita politică 
a veniturilor, altfel zis, politica 
veniturilor scăzute ale muncitorilor, 
subordonarea remunerațiilor muncito- 
rilor „exigenţelor sacre“ ale acumulării 
capitaliste, blocajului salariilor şi re- 
ducerii cheltuielilor publice privind 
securitatea socială. Prin intermediul 
teoriilor mistificatoare ale eurocraţilor 
marele patronat încearcă să accentueze 
enorm exploatarea muncii, să anuleze 
libertăţile politice și sindicale ale mun- 
citorilor în întreprinderi și în societate. 
De asemenea, clasa muncitoare înțelege 
mai uşor că, în cadrul aşa-zisei „politici 
comunitare“, soarta care-i este rezervată 
e aceea a unei alienări sau a unui ro! 
de subordonare. În rest, faptele care 
au repercusiuni dramatice asupra con- 
diţiei de muncitor intensifică această 
conştiinţă : lipsa de stabilitate în servi- 
ciu, șomaj, emigrare dintr-o ţară în- 
tr-alta. 

Pe de altă parte, perspectiva pe care 
C.E.E. o oferă marilor mase ţărăneşti 
este exodul masiv. Acest ultim fapt 
maschează - un aspect haotic şi, în 
numeroase cazuri, îngrijorător: de- 
vine o necesitate datorită descreşteri- 
lor, veriiginoase ale veniturilor țărani- 
lor şi susţinerii dezvoltării întreprins 
derilor capitaliste. 

Dacă ne gindim la aceste elemente, 
remarcile făcute pe marginea precari- 
tăţii şi debilităţii vieţii C.EE. ne de- 
termină în mod clar să subliniem im- 
portanța unui angajament al forțelor 
democratice și al diferitelor sectoare ale 


mişcării muncitoreşti, ale sindicatelor 
din Europa occidentală. Acest angaja- 
ment ar urma să confere chestiunilor 
specifice ale politicii europene un sin- 
gur obiectiv precis: să provoace o 
mişcare în stare să ofere o alternativă 
viabilă la un „europeism supranaţional“, 
la o „mică Europă“. 

Pentru a dezvolta o asemenea miş- 
care trebuie mai întîi denunțate teze- 
le greşite ale susținătorilor „vest-euro- 
peismului comunitar“. Marea con- 
strucție europeană, de care s-a vorbit 
atît în trecut şi care continuă să fie 
promisă, este un miraj. Realitatea este 
total diferită de ceea ce se proiectează 
sau se propune : susținătorii „europeis- 
mului“ se străduiesc să pună pe picioa- 
re, în cadrul Europei occidentale, un 
sistem care ar deveni pe zi ce trece 
un apendice al S.U.A. sau, în cel 
mai bun caz, o entitate complet 
ajustată la politica americană pe plan 
economic, politic şi militar. Toate aces- 
tea se datoresc faptului că politica 
„europeistă“ s-a născut în climatul 
„războiului rece“ și continuă să se 
desfăşoare în cadrul politicii blocurilor 
militare . 

O adevărată politică europeană azi 
nu este de conceput decit într-un cadru 
nou, vizînd destinderea internațională, 
depăşirea divizării în blocuri militare, 
instaurarea unui sistem de securitate co- 
Jectivă în Europa. După părerea noastră, 
dacă se vrea o abordare corectă a proble- 
melor europene și reliefarea unei alter- 
native la „Mica Europă“, nu există altă 
cale decit aceea a unui angajament re- 
înnoit, avînd ca obiectiv o politică a 
destinderii, lichidarea blocurilor mili- 
tare, securitatea colectivă şi coopera- 
rea economică. 

Problemele dezvoltării economice şi 
sociale a Europei occidentale trebuie 
abordate în cadrul unei politici de 
cooperare economică internaţională și 
de reforme structurale, susceptibile de 
a pune în valoare toate marile resur- 
se de care Europa dispune. 

Dar pentru că noi vrem o asemenea 
dezvoltare, credem că trebuie respinsă 
orice platformă supranaţională a proble- 
melor europene. Nimeni nu poate subes- 
tima rolul enorm pe care elementul 
naţional îl joacă încă în prezent şi va 
continua să-l joace pentru o lungă pe- 
rioadă istorică, atit în Europa cit şi în 
lumea întreagă. Înșişi „eurocraţii“ co- 
munitari, susținători ai supranaționali- 
tății, au recunoscut, implicit, importan- 
ţa acestui element. 

Recunoscîndu-se fără rezerve ponde- 
rea factorilor naţionali, se pot nu nu- 
mai dezvolta diferite forme de colabo- 
rare economică europeană, dar şi in- 
staura un adevărat sistem de coopera- 
re economică. Un asemenea sistem 
poate fi creat în cadrul unei liberali- 
zări a schimburilor comerciale, într-o 
serie de acorduri între state — acor- 
duri care să cuprindă toate ţările eu- 
ropene şi nu numai pe „cei șase“ sau „cei 
șapte“ vest-europeni. : 

Destinderea, încrederea reciprocă în- 
tre ţări, securitatea colectivă — sint 
condiţii fundamentale pentru a se 
merge în viitor în această direcție. 
Iar cele două grupe de probleme nu 
sînt separate, ci se influenţează reci- 
proc. 


A.L.A.L.C. 
își revizuieşte 
termenele 


A IX-a sesiune a Asociaţiei Latino- 


A.L.A.L.C. a ajuns într-un punct mort, 
că edificiul „integraţionist“, conceput 
la Montevideo în urmă cu aproape ze- 
ce ani, nu a fost viabil. Un delegat la 
actuala sesiune de la Caracas decla- 
ra: „Aprecierile în sensul că 
A.L.A.L.C. a fost un eşec apar ca cer- 
te dacă le raportăm la presantele ne- 
cesități actuale ale Americii Latine“. 
„Se pare că măsurile preconizate pî- 
nă acum de A.L.A.L.C. nu au fost a- 
decvate pentru America Latină“, a 
spus directorul Departamentului Co- 
merţului exterior din Ministerul Rela- 
țiilor Externe al Venezuelei, unui re- 
dactor al ziarului „El Nacional“ din 
Caracas. 

Chiar referirile la rolul pe care l-ar 
fi avut A.L.A.L.C. în promovarea co- 
merțului interamerican servesc drept 
fundal pentru reliefarea  inegalităţii 
nivelurilor economice ale ţărilor mem- 
bre şi, împlicit, pentru argumentarea 
necesităţii de a se revizui tratatul de 
la Montevideo. Intr-un studiu intocmit 
de Federația camerelor de comerţ din 
Venezuela se arată că 60 la sută din 
schimburile comerciale efectuate între 
țările membre ale A.L.A.L.C. în pe- 
rioada 1961—1967 s-a realizat între 
„cei trei mari“ ai organizaţiei — Bra- 
zilia, Mexic şi Argentina — în timp 
ce Columbia, Chile, Peru şi Uruguay 
au participat doar cu 30 la sută, iar 
Ecuador şi Paraguay — cu cîte 5 la 
sută. „Aceste cifre — scrie ziarul co- 
lumbian «El Tiempo» — reflectă deze- 
chilibrul dintre membrii A.L.A.L.C. şi 
necesitatea de a se revizui Tratatul 
de la Montevideo, în scopul de a da 
raranţii tuturor țărilor membre asu- 
pra reciprocităţii beneficiilor“, 

Soluţia de a amina termenul de 
creare a zonei comerțului liber a fost 
acceptată în unanimitate, încă înainte 
de deschiderea actualei sesiuni, ca o 
formulă de compromis în faţa adevă- 
rului incontestabil că prevederile Tra- 
tatului de la Montevideo nu vor putea 
fi puse în practică pînă în 1973, aşa 
cum se stabilise iniţial. Țările semna- 
tare ale Tratatului, încheiat la Monte- 
video în 1960, se obligau ca, în termen 
de 12 ani, începind din 1961, să elimi- 
ne treptat tarifele vamale şi celelalte 
restricţii în sfera comerţului lor, în 
vederea creării zonei comerţului liber. 
Se prevăzuse că, începînd din 1974, 
să se adopte un alt sistem de măsuri 
pentru transformarea zonei într-o pia- 
tă comună. După nouă ani de la in- 
trarea în vigoare a Tratatului, nego- 
cierile asupra listelor naţionale pre- 
cum și asupra listei comune de măr- 
furi nu au dus la nici un rezultat. 

Din dezbaterile de pînă acum se 
poate deduce că actuala sesiune a 
A.L.A.L.C. va stabili, ca termen pen- 
tru formarea pieței comune, anul 1980. 
Dar chiar formula de aminare la care 
s-a ajuns la Caracas constituie — după 
opinia multor experţi — o prelungire 
a agoniei în care se zbate această or- 
ganizaţie, un răgaz pentru căutări de 
noi drumuri, mai realiste, care să co- 
respundă imperativelor majore ale 
dezvoltării economice şi sociale a ţă- 
rilor latino-americane. 


E. B. 

Americane a Comerțului Liber 
(A.L.A.L.C.) a început la Caracas în- 
tr-o atmosferă de vădită preocupare 
a participanților de a salva ceca ce se 
mai poate salva și de a inspira opti- 
mism în dificila înfruntare a realități- 
lor economice latino-americane. 

Se recunoaşte deschis faptul că 


- 


upă victoria sa în alegerile din 12 

octombrie, al cărei caracter cate- 

goric a exclus orice ipoteză pri- 
vind un eventual guvern bipartit, Par- 
tidul dreptăţii și-a consacrat atenţia a- 
supra formării noului cabinet şi a pro- 
gramului pe viitorii patru ani. În noua 
sa componență, actualul guvern turc se 
prezintă înnoit în proporţie de 50 la 
sută. Cele mai multe comentarii le-au 
stîrnit părăsirea guvernului de către 
membrii fracțiunii de dreapta, conduse 
de doctorul Saadetin Bilgic, fost minis- 
tru al transporturilor. Partizanii aces- 
tuia au încercat, în perioada de con- 
stituire a guvernului, să obţină un mi- 
nimum de opt locuri din cele douăzeci 
şi patru. Dar, deşi insistenţele lor au 
făcut pe unii observatori să vorbească, 
la un moment dat, despre posibilitatea 
izbucnirii unei crize, ei n-au găsit spri- 
jin decît în rîndul a 80 din cei 257 de 
deputaţi ai reprezentanţei parlamenta- 
re a Partidului dreptăţii, ceea ce le-a 
atras înfrîngerea şi i-a silit să pără- 
sească terenul. 

Faptul că noul cabinet se prezintă 
mai omogen decit înainte este consi- 
derat la Ankara, atit un succes al pre- 
mierului Demirel, cît și un coeficient 
sporit al posibilităţii acestuia de a-şi 
desfășura programul. 


ictoria în alegeri a Partidului 

dreptăţii este atribuită, în mare 

parte, unui progres pe plan eco- 
nomic obţinut în perioada fostei legis- 
laturi. 

Bilanţul prezentat după patru ani, la 
începutul campaniei electorale, de par- 
tidul premierului Demirel, a înscris ast- 
fel, printre altele, realizări ea : o creş- 
tere în ultimii șase ani a produsului 
naţional brut în medie cu 6,6 la sută 
pe an şi posibilitatea unei depășşiri a 
cifrei de 7 la sută pentru anul în curs, 
stăvilirea creșterii preţurilor care, la 
sfîrşitul anului trecut ameninţa serios 
piața, precum şi evitarea unei devalori- 
zări a lirei turcești. Angajată, din 1962, 
pe calea dezvoltării programatice, Tur- 
cia a realizat, în decursul primului plan 
cincinal (1965—1969), o bună parte din 
obiectivele pe care şi le-a fixat. Se re- 
marcă, în acest sens, atenţia acordată 


de autorităţi dezvoltării unor ramuri 
importante ale economiei — industria 
petrochimică, metalurgică ete. — pre- 


cum şi depistării de noi resurse natu- 
rale, bază a creării unor noi ramuri 
economice. În același context, se pot a- 

Turcia 


Programul 


noului 
uvern 


minti şi încercările de exploatare mai 
raţională a bogățiilor solului şi subso- 
lului Turciei, pentru preîntimpinarea 
acelor deficienţe care, la un moment 
dat, păreau să argumenteze în favoa- 
rea sporirii importului de materii pri- 
me. 

Proiectul de plan supus pentru apro- 
bare Adunării Naţionale de către noul 
cabinet urmează, în linii generale, pro- 
gramul electoral al Partidului dreptă- 
ţii, în care se aflau înscrise obiective 
de însemnătate pentru economia și so- 
cietatea actuală turcă, precum etatiza- 
rea unor importante ramuri economi- 
ce, limitarea . . investiţiilor de capital 
străin, înfăptuirea reformei agrare, în- 
lăturarea vestigiilor feudale din struc- 
turile interne existente.  Comentînd 
proiectul de plan în chiar ziua pre- 
zentării sale în marea adunare, Su- 
leyman Demirel aprecia că etapa care 
se deschide cu noua legislatură „este 
deosebit de importantă“, ea propunîn- 
du-şi, pe plan intern, să continue în- 
tr-un ritm sporit şi cu rezultate mai 
evidente eforturile de consolidare şi 
extindere a realizărilor din ultimii ani, 
dar şi să exploreze noi mijloace de dez- 
voltare economică a Turciei. 

Principalele probleme cu care rămi- 
ne confruntat pe plan economic noul 
guvern sînt problema agrară şi echili- 
brarea balanței de plăţi. Importanța u- 
nei reforme agrare pentru Turcia, ţară 
cu o populaţie angajată în proporţie 
de peste 70 la sută în sectorul agricol 
şi în care influența marilor latifun- 
diari rămîne preponderentă, continuă 
şi în actuala legislatură să preocupe 
cercurile conducătoare. Datorită pier- 
derilor suferite în alegerile din octom- 
brie de gruparea conservatoare — Parti- 
dul acţiunii naţionale (fostul par- 
tid naţional-ţărănesc), se crede că ma- 
rii proprietari funciari vor fi siliţi să-şi 
restrîngă, cel puţin pentru moment, 
zona de acţiune, răstimp ce ar putea fi 
folosit de guvern pentru adoptarea u- 
nor măsuri în sprijinul păturilor largi 
țărănești. Se va spori, totodată, se spe- 
cifică în program, activitatea în direc- 
ţia sprijinirii, prin mijloace moderne, 
a producţiei agricole. 

Alte aspecte cărora actualul cabinet 
şi-a propus să le acorde întreaga aten- 
ție sint lipsa de devize, insuficienţa 
miîinii de lucru calificate şi, mai ales, 
deficitul balanței de plăţi. În timpul 
campaniei electorale, Suleyman Demi- 
rel şi-a exprimat convingerea că echi- 


Premierul Demirel votînd la recente- 
le alegeri parlamentare 


librarea balanței de plăţi a Turciei va 
surveni nu mai tîrziu de anul 1974. 

Pe plan administrativ, se rețin mai 
ales două proiecte: o reformă a Con- 
stituţiei şi suprimarea funcției de se- 
nator pe viaţă. 


$ n ce priveşte politica externă, ideea 

fundamentală a noului guvern 

este continuitatea, cu unele co- 

recturi care — se apreciază — au în 

vedere o mai accentuată afirmare a 
competenţelor și intereselor proprii. 

Atenţia observatorilor a fost frecvent 
atrasă în ultimul timp de evoluţia re- 
laţiilor turco-americane. În primăvara 
și vara aceasta, puternice mișcări şi 
demonstraţii au subliniat acuitatea ne- 
cesităţii unei revizuiri a acordurilor 
existente între cele două state. De cu- 
rînd, un acord a stabilit retragerea, 
pînă în luna iunie anul viitor, a for- 
telor americane de la bazele din Trab- 
zon şi Samsun. 

O coordonată esenţială a politicii ex- 
terne turceşti o constituie relaţiile cu 
țările vecine. Este vădită preocuparea 
faţă de contactele ca şi schimburile e- 
conomice şi culturale cu ţările socialis- 
te, orientare ilustrată şi de recenta vi- 
zită efectuată de preşedintele Cevdet 
Sunay şi ministrul de externe Cagla- 
yangil, în U.R.S.S. 

În legătură cu problema Ciprului, 
cercurile informate turceşti vorbesc 
despre conturarea la orizont a unor 
convorbiri greco-turce, în favoarea că- 
rora s-au pronunţat atit ministrul de 
externe turc, Ihsan Sabri Caglayangil, 
cît şi cel grec, Panayotis Pipinellis. 

În ce priveşte conflictul din Orientul 
Apropiat, în programul guvernamen- 
tal se declară : „După cum am proce- 
dat întotdeauna, guvernul nostru se o- 
pune folosirii unei metode de soluţio- 
nare a conflictelor prin forță sau prin 
proba faptului împlinit... Noi conside- 
răm că deciziile Adunării Generale a 
O.N.U., ca şi cele ale Consiliului de 
Securitate, constituie o bază convena- 
bilă pentru rezolvarea conflictului din 
Orientul Apropiat“. 


Liana ENESCU 


RHODESIA 


Simptomele 
apartheidului 
se confirmă 


Guvernul Smith a aniversat, la 11 
noiembrie, patru ani de la proclamarea 
unilaterală a independenţei. Dacă eve- 
nimentul nu a ridicat niciunei cancela- 
rii diplomatice problema trimiterii de 
telegrame — independența Rhodesiei 
albe nu este recunoscută nici chiar de 
Portugalia şi R.S.A., favorabile guver- 
nului de la Salisbury — în schimb ob- 
servatorii politici au avut o ocazie de 
a aprecia, pornind de la informaţiile 
disponibile, evoluţia acestei ţări, atît 
în perspectiva celor patru ani, cît şi în 
perioada recentă. 

În perspectiva celor patru ani se 
poate constata că sancţiunile economice 
împotriva Rhodesiei nu au dat rezulta- 
tele scontate. Dacă este adevărat că 
expansiunea economică a fost frinată 
— efectele le suferă nu atit minoritatea 
albă, cît majoritatea africană, în rindu- 
rile căreia şomajul a luat proportii. 
Aprovizionarea cu combustibil. în pri- 
mul rînd cu petrol, este asigurată prin 
intermediul Mozambicului, controlat de 
portughezi, şi al R.S.A. Aceiaşi amabili 
intermediari asigură efectuarea impor- 
turilor. şi exporturilor rhodesiene. Dacă 
e adevărat că balanța comercială este 
deficitară, în schimb volumul investiții- 
lor străine în Rhodesia a crescut într-un 
ritm susținut (balanta tranzacţiilor de 
capital a înregistrat în 1968 un exce- 
dent de peste 25 de milioane de lire 
rhodesiene, faţă de numai 4,4 milioane 
în 1965) reflectind încrederea investi- 
torilor în capacitatea  Rhodesiei de a 
rezista sancţiunilor. În Statele Unite un 
„lobby“ influent se străduieşte să con- 
vingă Congresul că respectarea în con- 
tinuare a boicotului economic nu esta 
în interesul S.U.A.; resursele rhode- 
siene de crom şi nichel — materii 
prime cotate la un preţ ridicat pe piala 
internațională — tentează. 

În ce priveşte perioada recentă, se 
poate spune că, în ultimul an, s-au în- 
registrat modificări în priorităţile gu- 
vernului de la Salisbury. Ian Smith şi 
partidul său (Frontul Rhodesian) nu mai 
cred în posibilitatea unei reglementări 
negociate cu guvernul britanic; nici 
Londra, nici regimul de la Salisbury 
nu consideră că pot face concesii. Luînd 
act de acest impas, regimul Smith se 
străduieşte să consolideze situaţia rho- 
desiană, în conformitate cu tiparele deja 
materializate în R.S.A. ale aparthei- 
dului. 

Existenţa  precedentului sud-african 
permite ʻo diagnosticare sistematică a 
apartheidului, pornind de la simptome 
veriticate. Le vom regăsi pe acestea în 
acţiunile şi măsurile legislative din ul- 
timul an ale regimului Smith, specifi- 
cînd, acolo unde este cazul, existenţa 
unor tendinţe mai vechi în direcţia res- 
pectivă. ~ 


„Şi un cartier al populației de cu- 
loare 


Desigur, cel mai evident simptom este 
acela al separării rasiale impuse, pe căi 
diferite, în oraşe şi în regiunile rurale. 
În oraşe s-a prevăzut încă din 1967 
crearea de facilități publice separate 
pentru albi și africani. În regiunile ru- 
rale, anul acesta a adus o măsură legis- 
lativă importantă : legea repartizării te- 
renurilor agricole (Land Apportionment 
Act). Legislația recentă înlocuieşte, 
completînd, una mai veche — din 1930 ; 
noutatea constă în desființarea terenu- 
rilor „nerepartizate“ (adică, pe care al- 
bii şi africanii puteau coexista) şi lichi- 
darea, în timp, a „insulelor“ (africane 
sau albe), urmărindu-se o delimitare 
netă a celor două zone. Proiectul de con- 
stituție (aprobat întîi de alegătorii albi 
în referendumul din iunie a.c. şi apoi, 
zilele trecute de parlament) statuează şi 
această măsură, prin care minorităţii al- 
be și majorităţii africane le revin su- 
praleţe egale ; să precizăm că pămiîntu- 
rile cele mai fertile vor fi incluse, ca și 
pînă acum, în zonele „albe“. Tot con- 
stituţia prevede şi o segregare strictă în 
destășurarea procesului electoral : unui 
african îi este interzis nu numai să par- 
ticipe la alegerea unui reprezentant alb, 
dar chiar și să voteze pentru un african 
dintr-un trib diferit de al său (să notăm 


e 


şi încercarea diversionistă de a încuraja 
tribalismul). 

Ajungînd la procesul electoral, abor- 
dăm un al doilea simptom al aparthei- 
dului : afirmarea supremaţiei albe. A- 
supra acestui punct, constituția este 
destul de explicită; ea prevede ca 
obiectiv „paritatea“ în reprezenta- 
rea în organele legislative. Repre- 
zentarea egală a unei minorităţi de 
233 000 şi a unei majorităţi de aproape 
cinci milioane — acestea sint ultimele 
estimaţii — este, din capul locului, ine- 
chitabilă. Inechitatea apare şi mai gra- 
vă atunci cînd studiem cum vor fi apli- 
cate principiile din constituţie. Într-ade- 
văr, la paritate se va ajunge numai a- 
tunci cînd populaţia africană va plăti un 
total de impozite pe venit egal cu înca- 
sările realizate de la minoritatea albă ; 
cele 16 mandate (opt prin scrutin şi opt 
repartizate unor şefi de trib loiali) atri- 
buite în prezent africanilor reprezintă, 
în optica guvernanţilor de la Salisbury. 
o concesie, de vreme ce populația afri- 
cană, cu venituri modeste, nu contri- 
buie, deocamdată, decît cu unu la sută 
din reţeta fiscului rhodesian. Nu se vede 
cum s-ar putea modifica această situa- 
ție în viitorul previzibil. Agricultorii 
africani nu se vor îmbogăţi pe terenu- 
rile nefertile care le-au fost reparti- 
zate. Puţinii studenţi africani sînt puși 
în situaţia de a alege între emigrație 
şi şomaj, deoarece patronii albi le pre- 
teră sistematic cadre mai puţin califi- 
cate, dar cu culoarea pielii mai des- 
chisă. Din același motiv, africanii care 
au studiat în afara ţării nu revin în 
Rhodesia după absolvire. 

În sfîrșit, un al treilea simptom al 
maladiei apartheidului se referă la crea- 
rea unui sistem polițienesc strict. În a- 
ceastă privinţă evoluţia rhodesiană a 
fost rapidă. Ca şi în R.S.A., în Rhode- 
sia a fost introdusă anul acesta posibi- 
litatea deţinerii în stare de arest, fără 
formularea unei acuzaţii, timp de 90 de 
zile ; măsura este îndreptată, în primul 
rînd, împotriva liderilor africani. De 
altfel, autorităţile de la Salisbury au 
procedat și anterior la arestări şi de- 
tenţii îndelungate fără  formalitatea 
unui proces public. În ianuarie a.c., 
cînd a fost condamnat de un tribunal, 
după o înscenare transparentă (presa 
engleză a reușit să dezvăluie că princi- 
pala probă a acuzării — o scrisoare in- 
citind la asasinat — era un fals evi- 
dent), reverendul Sithole, liderul unuia 
din principalele partide africane inter- 
zise, se afla în stare de arest de ani de 
zile. Măsurile represive îi vizează, în 
ultima vreme, şi pe albii dizidenţi : au 
fost arestaţi ziarişti, iar premierul Smith 
a promis, la recentul congres al Fron- 
tului Rhodesian, o -supraveghere mai 
strictă a presei. Să adăugăm la acestea 
faptul că poliţiile rhodesiană şi sud- 
africană colaborează de mai multă vre- 
mc, în special în operaţiile împotriva 
unităţilor de partizani. Acestea din urmă 
sînt, în ultima vreme, tot mai active, 
ceca ce nu poate să surprindă. Un sis- 
tem de oprimare, oricît de perfecționat, 
nu poate să frustreze, pe termen lung, 
aspiraţiile legitime ale majorităţii. Pri- 
vind situaţia în perspectivă, se poate 
aprecia că regimul albilor rhodesieni 
nu va reuşi să eternizeze anacronismul 
apartheidului. 


Mihai MATEI 

IMPOTRIVA STUPEFIANTELOR 


Administraţia Nixon este îngrijora- 
tă de proporţiile atinse de folosirea 
stupefiantelor în S.U.A. La Biroul fe- 
deral al narcoticelor se afirmă că mai 
multe milioane de cetăţeni americani 
le utilizează sub o formă sau alta. 
Președintele Nixon pregăteşte un plan 
în zece puncte pentru combaterea a- 
cestui flagel. In prezent, graniţa din- 
tre S.U.A. și Mexic se află sub un 
control foarte riguros al autorităţilor 
americane şi mexicane. Și Interpolul 
a intrat în acţiune pentru prinderea 
traficanţilor. Maşinile şi pasagerii 
sînt sistematic controlați, Totuși, dro- 
gurile continuă să pătrundă în S.U.A. 
Un mijloc folosit de traticanțţii de stu- 
petiante îl constituie coletele expedi- 
ate familiilor lor de soldaţii americani 
aflați peste graniță. Acestea sînt scu- 
tite de orice control. Recent, într-un 
astfel de colet deschis accidental, s-au 
găsit 45 kg marijuan2. Expeditorul a 
fost arestat în Vietnam. 

Și autorităţile franceze au intensifi- 
cat lupta contra traficanţilor de dro-- 
guri. (Le Hâvre și Marsilia constituie 
puncte prin care se scurg sute de kilo- 
grame de stupefiante din Asia spre 
S.U.A.). Barurile și cafenelele unde 
se consumă sau se comercializează 
droguri vor fi închise. Potrivit unor 
constatări făcute de poliția franceză, 
opt minori din zece care folosesc stu- 
pefiante aparţin unor familii dezorga- 
nizate, iar 6 toxicomani din 10 sînt 
persoane fără ocupaţie, 


GALAXII MOARTE ? 


Profesorul J. E. Peebles, de la Insti- 
tutul de Tehnologie din California, a 
emis o teorie potrivit căreia există 
stele şi galaxii „negre“, adică grupuri 
cosmice care nu strălucesc, un fel de 
galaxii moarte, Asemenea grupuri ar 
fi formate din „nori intergalactici“, 
o formă stinsă a materiei care, în- 
tr-un trecut extrem de îndepărtat, ar 
fi stat la baza constituirii stelelor albe, 
Temperaturile unor asemenea grupuri 
galactice sînt foarte scăzute, 

Profesorul Peebles a ajuns la con- 
cluziile sale prin studierea amănun- 
țită şi îndelungată a spectrului anu- 
mitor quasari, mai cu seamă a celui 
numit. PK 0237—23. Absorbţia care se 
produce în spectrul quasarului e de- 
terminată, susține profesorul ameri- 
can, de trecerea luminii pe care a- 
cesta o emite prin galaxiile stinse, si- 
tuate în raza de observaţie. Intre Pă- 
mînt și quasarul supus observaţiei ar 
exista 4 sau 5 galaxii moarte. 


AEROPORTUL PARIS-NORD 


La 20 de km de Paris, pe un teren 
de 3000 de hectare, a început constru- 
irea noului aeroport internaţional Pa- 
ris-Nord. În proiect sînt prevăzute a- 
“menajări şi instalații capabile să asi- 
gure un trafic anual de 35000000 de 
călători și de 2000000 de tone măr- 
furi. Aceasta echivalează cu 300 000 de 
decolări şi aterizări pe an. 

lumea în cărți şi reviste 


Despre | 


a a 


arta diplomaţiei şi despre 


În spirituala prefață care deschide 
primul volum din seria „Diplomaţi 
iluștri“ *), Mircea Malița stabileşte o pa- 
ralelă între destinul comandantului mi- 
litar şi cel al diplomatului : ambii „sînt. 
în raport cu autoritatea politică, uneori 
consilieri şi mai ales executanţi“, ambii 
„exersează îndelung ştiinţa meseriei lor, 
pentru ca în cursul practicii ei să o ri- 
dice la nivel de artă“, ambii „aparţin u- 
nei discipline mai largi, care se numeș- 
te strategie“. Dar militarul este „înde- 
obște prins în mijlocul unei imense des- 
făşurări de forţe materiale“; în timp ce 
diplomatul pare „solitar şi se prezintă în 
bătălie cel mult cu o servietă“... 

Paradoxal, interesul opiniei publice se 
dovedeşte deseori mai statornic pentru 
personalitatea „omului cu servietă“ de- 
cît pentru aceea a comandantului de 
oști. Fireşte, în perioadele postbelice — 
mărturie stau numărul, dimensiunile şi 
succesul de librărie al operelor memo- 
rialistice publicate după cel de-al doi- 
lea război mondial de protagoniștii cîm- 
purilor de luptă — există o pasionată 
dorinţă de a ști cum au fost pregătite, 
de ce au fost ciştigate sau pierdute bă- 
tălii, care a fost, episod cu episod, dru- 
mul către victorie sau către înfrîngere. 
Dar pentru cine, în afară de un număr 
restrins de cititori, cei mai mulţi specia- 
lizaţi, oferă azi interes personalitatea 
cavalerului Du Guesclin, una din marile 
figuri ale războiului de 100 de ani, a 
prinţului Eugen de Savoia, a mareşalu- 
lui de Saxa? În schimb, un Nic- 
colo Machiavelli, de nașterea căruia 
ne despart exact cinci veacuri, con- 
tinuă să suscite controverse între 
specialişti de discipline variate — istorici, 
diplomați, jurişti, filozofi — cît și 
curiozitatea unui public destul de 
larg. Ca să nu mai vorbim despre per- 
sonalităţi situate, în timp sau în spaţiu 
sau în amîndouă, mai aproape de noi 
şi pe care sintem tentaţi să le conside- 
răm mai mult sau mai puţin „coautori“ 
ai unor realități pe care noi înşine 
le-am cunoscut. Poate că această mereu 
vie curiozitate pentru viaţa şi chipul 
diplomatului este stimulată şi de sen- 
timentul, atenuat poate azi de mijloa- 
cele de comunicare de masă — presă, 
radio, televiziune — că, dincolo de ac- 
tivitatea lui protocolar-oficială, există 
misterul „culiselor“, alcătuit din con- 


*) Editura politică, 1969 


slujitorii ei 


tacte şi tatonări, din vorbe de duh care 
citeodată sint teste, alteori replici la tes- 
te, adică dintr-o muncă de inteligenţă și 
de migală cărora li se adaugă în cele 
mai strălucite cazuri un incontestabil e- 
lement pasional. 

Primul volum al ciclului de „Diplo- 
maţi iluştri“ înfăţişat publicului cititor 
de „Editura politică“ începe cu Niccolo 
Machiavelli — poate pentru că acest re- 
prezentant al spiritului renascentist este 
cel mai vechi dintre diplomaţii de tip 
modern sau cel mai modern dintre cei 
vechi. Dar volumul are, între altele, me- 
ritul de a nu fi adoptat metoda unei 
clasificări didactice, în afara unei anu- 
mite succesiuni cronologice. Astfel, lui 
Machiavelli îi urmează Franklin, Met- 
ternich, Disraeli, Mihai Kogălniceanu, 
Cicerin, iar volumul se încheie cu Titu- 
lescu. Această tehnică, pe care aş nru- 
mi-o a mozaicului, îngăduie o alterna- 
tivă care — ţinind seama de diversita- 
tea personalităţilor prezentate şi a epo- 
cilor care se conturează ca fundal al ac- 
tivităţii lor, ţinînd seama, de asemenea, 
de stilurile diferite ale autorilor — al- 
cătuieşte un tot suplu menit unei largi 
audienţe în rîndurile publicului. 

În unele capitole, epocile înseşi în 
care au trăit şi au acţionat diplomaţii 
astfel evocaţi capătă valoare de inter- 
locutor şi deseori de contradictor al e- 
roului. Astfel, cu o eleganţă care refuză 
erudiţiei dreptul la pedanterie, Virgil 
Cândea reconstituie sugestiv condiţia 
Italiei secolelor XV—XVI, fărîmiţată şi 
înconjurată de mari puteri, fizionomia 
unei Florenţe în declin, şi în acest cadru 
înserează portretul lui Machiavelli, con- 
temporan cu Erasm şi cu Thomas Mo- 
rus, cu Luther și cu Rabelais, cu Leo- 
nardo da Vinci şi cu Michelangelo — pe 
care se poate, de altfel, să-i fi cunos- 
cut. De la începuturile activităţii lui 
publice în slujba republicii florentine 
(1498) pînă la dizgrație (1512), etapele 
carierei lui Machiavelli sînt urmărite 
pasionant, iar perioada următoare, ` a 
„inacţiunii rodnice“, adică a meditaţiei 
şi concluziilor, analizată cu sagacitate, 
dar neascunsă simpatie. Nu pentru ope- 
ra teoreticianului, căruia îi recunoaşte 


"limite şi inconsecvenţe“, ci pentru 
_„eomportarea şi etica diplomatului“ 


= 


di r 


(subl. autorului), pentru „disciplina, ze- 
iul, abnegația, măiestria, pregătirea in- 
telectuală, loialitatea celui care n-a ştiut 
adesea să-și chivernisească interesele 
proprii, dar a ştiut și & voit totdeauna 
(subl. autorului) ce era necesar pentru 
patria sa“. 


Pentru a începe să creioneze portre- 
tul lui Cicerin. Valentin Urum urcă. ne- 
aşteptat, cursul timpului şi ne duce, tot 
cu cinci veacuri în urmă, către momen- 
tul cind Zoe Paleologu, nepoata ulti- 
mului împărat al Bizanțului, devine so- 
ţia lui Ivan al III-lea, marele cneaz al 
Moscovei: în suita numeroasă, italo- 
greacă, a viitoarei mari cneaghine se 
află şi nobilul genovez Atanas Ciceri. 
Ca şi mulţi alţii dintre soţii lui de drum, 
Atanas Ciceri se fixează la Moscova. In- 
trind în aparatul de relaţii externe al 
marelui cneaz, el întemeiază o adevăra- 
tă dinastie de diplomaţi — prin rusifi- 
care, numele devine Cicerin — al că- 
rui cel mai strălucit reprezentant avea 
să fie „diplomatul roșu”, figură proe- 
minentă a scenei internaţionale în pe- 
rioada 1918—1930. Sarcina pe care 
Gheorghi Cicerin o primeşte îndată du- 
pă întoarcerea din emigrație (mai pre- 
cis din Anglia) este, în esenţă, aceea de 
a reintegra Rusia, devenită prima ţară 
socialistă şi ţintă a adversităţii cercu- 
rilor imperialiste, în circuitul normal al 
relaţiiior interstatale. Într-adevăr, con- 
tribuţia acestui om de o imensă și mul- 
tilaterală cultură (autorul o califică 
„faustiană“) la opera de afirmare a Ru- 
siei sovietice, apoi a Uniunii Sovietice, 
pe plan internaţional a fost de mare în- 
semnătate. Evecarea etapelor acestei 
contribuţii în condiţiile anilor de după 
primul război mondial constituie, de 
fapt, un studiu foarte dens al complexi- 
tăţii şi evoluţiei problemelor europene 
în prima jumătate a perioadei interbe- 
lice — şi al rolului jucat în acest timp 
de Gheorghi Cicerin. Informaţia masi- 
vă pe baza căreia este construită lucra- 
rea nu a izgonit din tonul ei nici unele 
accente particulare. Finalul capitolului 
menţionează, de pildă, că un „manu- 
scris voluminos“ a rămas posterității a- 
lături de uriaşa operă diplomatică a lui 
Cicerin. „Muncind în taină“ timp de a- 
proape 20 de ani, inclusiv în perioadele 
celor mai aprige negocieri internaționa- 
le, inclusiv cele mai dificile din punct 
de vedere personal, acest manuscris ex- 
primă pasiunea nu a unui simplu me- 
loman, ci a unui om care a fost muzi- 
cian talentat ; titlul cărţii : „Se numește 
«Wolfgang Amadeus Mozart»...” 

„În războiul contra regelui Angliei, 
revoluţia americană nu ar fi putut în- 
vinge fără ajutorul regelui Franţei... A- 
lianţa dintre revoluționari şi monarhul 
absolutist părea aproape imposibilă... 
„Evenimentele îl ridică pe Franklin 
pe primul plan al luptei diploma- 
tice mondiale din acele vremuri. Por- 
nind de la practică, îmbinînd iniţiativa 
revoluţionară cu analiza lucidă, meto- 
dică, a cugetătorului, Franklin a înde- 
plinit cu devoțiunea soldatului misiunea 
încredințată. În momente  hotăritoare 
din viata patriei sale el duce și cişti- 
gă bătălia care va înclina cumpăna de 
partea revoluției...“ Caracterizarea face 
parte din concluzia pe care Alexandru 
Vianu o înscrie la sfirşitul portretului 
Jai Benjamin Franklin. Începutul are 
altă tonalitate: porneşte de la momentul 
în care octogenarul preşedinte al Pen- 
nsylvaniei decide să-și redacteze tes- 
tamentul — „Eu, Benjamin Franklin, ti- 
pograf..“ — și, recapitulind biografia 
marelui democrat american, relatează 


prima ei parte extrem de sugestiv : în 
ceea ce priveşte locurile, atmosfera, oa- 
menii în mijlocul cărora s-a format ti- 
nărul Franklin, cu apetitul lui de cul- 
tură, cu interesul pentru ştiinţă, cu ta- 
lentul lui de polemist. Pe măsură, insă, 
ce aceste daruri îl orientează către ac- 
ţiunea politică, spre marile răspunderi, 
portretul se  estompează în favoarea 
frescei evenimentelor epocii, iar eroul 
apare mai mult în acţiune decit în tră- 
săturile definitorii ale gindirii lui poli- 
tice. Fără îndoială că, sub aspect infor- 
mativ, cititorul are apreciabilul avantaj 
de a lua cunoștință, cu o bogăţie de a- 
mănunte remarcabilă, de desfăşurarea 
acelui important capitol al istoriei care 
a fost revoluţia americană. Nu ştiu da- 
că am dreptate, dar poate că nu ar fi 
fost rău ca, fie şi cu preţul unor sa- 
crificii pe planul erudiţiei, cititorul să 
fi aflat nu numai ce a făcut Benjamin 
Franklin, dar şi mai multe despre per- 
sonalitatea lui. Din acest punct de ve- 
dere, Dumitru Almaş reuşeşte, folosin€ 
mai puţin anecdota istorică decît ne-ar 
fi făcut să ne aşteptăm darul lui de po- 
vestitor, un expresiv portret politic al 
lui Metternich. Drumul parcurs de omul 
care declara despre sine „am venit pe 
lume ministru“ — dar care se născuse 
în 1773, cu numai şaisprezece ani inain- 
te de revoluţia franceză — ar putea fi 
intitulat „ascensiunea și decadenţa unei 
mari capacități diplomatice“, pe care 
condiţiile, formaţia, opţiunile proprii, 
au pus-o în slujba cauzei anacronice a 
păstrării vechilor edificii și, în primul 
rind, a imensului, rigidului. fragilului 
imperiu austriac, într-o Europă incan- 
descentă, animată de lupta pentru in- 
dependenţă naţională și echitate socială. 
„Către sfîrşitul vieţii, aminteşte autorul, 
Metternich se lăuda că acest congres 
(Congresul de la Viena) a pus bazele u; 
nui sistem, unei păci politice care a durat 
peste treizeci de ani. Dacă nu ţinem 
seama de răzobaiele duse împotriva for- 
țelor liberale şi revoluţionare din Eu- 
ropa, îi putem da crezare”. Ceea ce jus- 
tifică laconica şi aspra concluzie cu ca- 
re se încheie capitolul: „Se poate spune 
că, în cea mai mare parte, diplomaţia 
lui Metternich a fost o diplomaţie a 
timpului pierdut...“ 

Lumini şi umbre asemănătoare mar- 
chează capitolul consacrat de Camil Mu- 
reșan lui Disraeli. Deși cariera aces- 
tuia, desfăsurată de-a lungul unei 
jumătăţi de veac (din momentul 
cind, neavînd nici treizeci de ani, răs- 
punde pe ton de glumă dar nu fără un 
substrat serios, lordului Melbourne, 
care-l întreabă cu ce-i poate fi de folos : 
„Ajutaţi-mă să devin prim-ministru !“, 
pină la înfringerea electorală a.conser- 
vatorilor şi a lui proprie, ca urmare a 
războiului din Transvaal) — este boga- 
tă în momente şi documente revelatoare 
din acest punct de vedere. Cu atit mai 
mult, cu cît particularitatea că, aşa cum 
notează autorul. „n-a fost un diplomat 
de carieră“ („o singură dată, la Congre- 
sul de la Berlin în 1878, el va lua par- 
te directă la tratative internaţionale“) 
că, opozant uneori, dar mai ales prim- 
ministru, „influența sa asupra politicii 
externe s-a exercitat cu autoritate”, a 
multiplicat prilejurile de a se manifesta 
și pragmatismul său („autor de doc- 
trine, Disraeli n-a rămas de obicei pri- 
zonierul lor“) şi calităţile lui de pole- 
mist. Cu obiectivitate, cîntărind politica 
externă disraeliană — axată pe afirma- 
rea puterii mondiale britanice, în inte- 
riorul şi în afara imperiului şi care ast- 
fel „se înscrie pe o linie mai mult de- 
cit conservatoare“, lipsită de orice sim- 
patie pentru „aspiraţiile spre indepen- 
dență ale popoarelor din sud-estul Eu- 
ropei“ — autorul consemnează că, „prin- 


tr-un fel de difracție a intențiilor şi e- 


fectelor“ ei, această politică a dus la 
unele note pozitive, printre care acţiu- 
nea lui Disraeli impotriva reconstituirii 


- „Sfintei Alianțe“. Dincolo de scopurile 


făuritorului ei, această politică a îngă- 
duit Franţei republicane să se refacă 
după  înfringerea din 1870—71, iar po- 
poarele și statele mai mici „au dobin- 
dit mai multă libertate de mișcare...“ 


æ 
Deosebit de frapantă este deosebirea 


„ de optică şi tonalitate a autorilor — ca- 


re constituie, de altfel, unul din elemen- 


: tele de atracție ale volumului — în ceea 
“ce privește prezentarea celor doi iluștri 


diplomaţi români, Mihail Kogălniceanu 
şi Nicolae Titulescu. Dan Berindei, au- 
torul portretului celui dintii, operează 
pe baza unei bogate informaţii istorice; 
Savel Rădulescu, statornic colaborator 
apropiat al lui Titulescu, a fost martor 
şi participant la evenimentele pe care 
le evocă, iar modul de relatare are un 
inevitabil caracter memorialistic. Spre 
meritul amindurora, la Dan Berindei, 
prin vroita strictă disciplină ştiinţifică, 
se face simțită devoţiunea faţă de fi- 
gura şi opera marelui pașoptist; la Sa- 
vel Rădulescu, emoția aducerii aminte 
lasă loc din cind în cind aprecierilor de 
valoare obiectivă asupra rolului di- 
plomaţiei româneşti într-unul sau altul 
din momentele însemnate ale istoriei in- 
terbelice. Astfel, Dan Berindei urmă- 
reşte atent anii de formaţie ai tînăru- 
lui patriot moldovean, efortul lui, în- 
ceput de timpuriu, pentru a face cu- 
noscute străinătăţii realităţile Princi- 
patelor Române. Revenit în ţară in 
1838, vor trece aproape patruzeci de ani 
pină va deveni ministru de externe; au- 
torul arată, însă, cum în tot acest in- 
terval — şi în anii dinainte de 1859, ca 
militant de frunte în rîndurile revolu- 
ţionarilor moldoveni, apoi conducător 
al mișcării pentru Unirea Principatelor, 
şi devenit în 1863 prim-ministru al 
Principatelor Unite, şi pe băncile opo- 
ziţiei după înlăturarea lui Alexandru 
Ioan Cuza — problema neatirnării ţării 
a fost pentru Kogălniceanu o problemă 
primordială în slujba căreia a pus toa- 
te resursele multilateralei și dinamicei 
lui personalităţi. El s-a definit, între al- 
tele, ca un precursor al tezei- cooperării 
balcanice şi, în general, al ideii rolu- 
lui pe care îl pot asuma cu eficienţă sta- 
tele mai mici în apărarea păcii şi înţe- 
legerii între popoare. 

În acelaşi spirit, Savel Rădulescu — 
a cărui evocare restituie minuţios felu! 
de a-şi pregăti un discurs, de a-l rosti, 
de a polemiza cu eleganță; al lui Titu- 
lescu — realizează portretul acelui om 
realist şi pasionat, lucid şi imaginativ, 
talentat şi meticulos, despre care un mi- 
nistru occidental spunea: „Acest repre- 
zentant al unei ţări mici face o politică 
mare !“ O politică mare, animată de de- 
votamentul pentru două cauze, indisolu- 
bil legate între ele : interesele ţării şi in- 
teresele păcii. „Și dacă i se va părea cuiva 
— subliniază autorul — că gindirea lui 
Titulescu are ceva din idealul în deveni- 
re, îi voi răspunde că intuiţia nu i-a alte- 
rat realismul, căci atunci cînd gindirea 
lui s-a limitat la prezent, realismul său a 
fost sever. lucid. robust. Multe situaţii 
s-au schimbat, s-au modificat, au suferit 
eroziunea timpului. Multe din ideile lui 
Titulescu, după critici severe — dintre 
care unele nu fuseseră nici dezinteresate, 
nici imparțiale — şi-au găsit aprobarea 
postumă ; multe. foarte multe din ideile 
sale iși păstrează valabilitatea de prin- 
cipiu, care înfruntă timpul, și fac si vor 
mai face încă preocuparea oamenilor“. 


Florica ŞELMARU 

PO N A E ai 


dpi ii a a 
Reconstituirea asasinatului 
de la Dallas pe baza conclu- 
ziilor Comisiei Warren 


Comisiei i s-a făcut, într-ade- 
văr, această imputare. La 12 
octombrie 1964, în revista ame- 
ricană „The New Leader“ a 
apărut un articol semnat- de 
doi tineri sociologi, George si 
Patricia Nash, sub titlul „Cei- 
lalți martori“. Autorii articolu- 
lui susțin că Comisia nu a ținut 
seama de o serie de martori ai 
asasinării lui Tippit. Unul din- 
tre aceşti martori, depistat de 
către cei doi sociologi, afirmă 
că l-a văzut pe asasin aler- 
gînd, după săvîrşirea crimei, 
spre. o maşină parcată în a- 
propiere, un mic Plymouth vechi, 
de culoare gri, urcindu-se în 
mașină și plecînd. Acest indi- 
vid nu ar putea fi în nici un caz 
Oswald, căci acesta nu ştia să 
conducă maşina. 

Nu este, totuși, cazul să sy- 
praapreciem importanța unor 
asemenea mărturii, cum face, 
bunăoară, ziaristul Joachim 
Joesten într-un amplu articoi 
publicat de revista elvețiană 
„Weltwoche“. Dintr-o serie de 
asemenea pietricele, îmbinate 
cu date din raportul Comisiei 
Warren, el a alcătuit un nou 
mozaic, pe care l-a intitulat 
„Falsul Oswald”. El pretinde că 
cel care l-a împușcat pe prese- 
dinte nu este Lee H. Oswald, 
ci o altă persoană, care s-ar fi 
dat drept Oswald şi care ar fi 
semănat chiar la înfățișare cu 
adevăratul Oswald, "complet 
nevinovat și nebănuind nimic. 
Cu cîteva zile înainte de aten- 
tat, falsul Oswald, care acţio- 
na în numele unui grup de con- 
spiratori, ar fi „presărat“ ey 
bună ştiinţă o seamă de indicii 
cu scopul. bine calculat — şi 
atins, după cum s-a văzut mai 
tirziu — de a face ca bănuiala 
să cadă asupra adevăratului 
Oswald. 

Încercarea lui  Joesten de a 
construi. pe eșafodajul raportu- 
lui Warren o altă acțiune pre- 
zintă mai multe puncte vul- 
nerabile decit raportul însuși. 
Numeroase aspecte sint exage- 
rate sau legate forțat între ele ; 
altele sînt complet ignorale. 
Atunci cînd Joesten pretinde 


Vezi „Lumea“ nr. 45, 46 şi 47 

că însuși raportul Warren fur- 
nizează dovada  nevinovăției 
lui Oswald — „oricît ar suna 
de grotesc, totuși realitatea es- 
te asta: raportul Warren a 
descoperit întregul adevăr în 
legătură cu asasinarea lui Ken- 
nedy, dar a comunicat contra- 
riul celor descoperite“ — el 
depășește, după părerea mea, 
limitele admisibilului. 

Se poate admite, însă, pă- 
rerea că raportul Warren nu 
este atit de dens cum îl consi- 
deră susținătorii lui şi cum pare 
la prima vedere. Deși a fost 
adunat. și prelucrat un material 
voluminos, au rămas contra- 
dicții pe care Comisia nu a în- 
cercat să le clarifice. Or, ny 
trebuie. să uităm că, pentru în- 
deplinirea sarcinilor sale, Co- 
misia a avut resurse și imputer- 
niciri foarte largi; precum şi 
timp suficient la dispoziție. 

Au rămas, bunăoară, neelu- 
cidate contradicţiile în legătură 
cu descrierea asasinului. Ro- 
nald Fisher, unul dintre marto- 
rii core au văzut din stradă 


un bărbat la fereastra depozi- 
tului din care s-a . tras asupra 
președintelui, a declarat că 
„l-a putut vedea pe individ de 
la jumătatea pieptului pînă în 
creștetul capului“ şi că, în timp 
ce else uita spre fereastră, 
omul se afla în partea dreaptă 
a ferestrei și „părea că siă 
puțin aplecat înainte. Era îm- 
brăcat într-o cămaşă de culoa- 
re deschisă, cu gulerul răsfrini. 
O cămaşă sport, probabil, sau 
un bluzon. Avea părul castaniu, 
o față îngustă, pielea de culoa- 
re deschisă ; părea să aibă 22 
sau 24 de ani. Persoana care 


se afla la fereastră era un 
alb...“ 
Asa l-a văzut martorul pe 


omul acela, cu 10-—15 secunde 
înainte: de trecerea coloanei 
în care se afla maşina preșe- 
dintelui. La numai. 2 sau 5 mi- 
nute după atentat, Oswald a 
fost văzut la etajul al doilea 
al depozitului de către doamna 
Reid, tot o funcţionară a depo- 
zitului, care a declarat că Os- 
wald purta un bluzon. În foto- 


24 noiembrie 1963. Ruby a- 


pasă pe trăgaci. Oswald, 
presupusul asasin, e supri- 

| grafiile lui Oswald, făcute la 

| sediul poliției din Dallas, el a- 

| pare îmbrăcat într-un bluzon 

o cu miîneci scurte ṣi închis 
la git. 

| _ La vreo 7—8 minute după ce 

| fusese văzut de doamna Reid, 

| Oswald s-a urcat într-un au- 
tobuz. Aici -a fost recunoscut 

| de Mary Bladsoz, o femeiz mai 
în vîrstă, la care. în urmă cy 
6 săptămîni, locuise citeva zile. 

| Ea îl descrie astfel: „„Mineca îi 
era ieșită afară... cămașa îi era 
în neorînduiolă... avea și o gav- 
ră, iar el era murdar. Am întors 
privirea. Nu voiam să-şi dea 

| seama că l-am văzut... Avea o 

| căutătură atit de minioasă și 

| fata îi era atit de răvâșşita... 
La minecă avea o gaură, exact 

| aici”. Mai departe, în raport, 

| se spune: „la aceste cuvinte, 

! doamna Bladsoe o arătat spre 


a e a TRIAL 

cotul ei drept. Cind o fost ares- 
tat la Teatrul «Texas», Oswald 
purta o cămașă sport de culoa- 
re cafenie cu mineca dreaptă 
găurită la cot. Doamna Blad- 
soe a recunoscut cămaşa ca 
fiind aceea pe care a purtat-o 
Oswald...” 


În fotografiile luate îmediat 


după  orestarea lui, Oswald 
poartă, aşa cum se arată în 
raport, o cămaşă sport din 


„bumbac de culoare albastru- 
închis, gri-negru şi roșu-gălbui“. 
Cele de mai sus și mărturia 
doamnei Baldsoe vin, deci, în 
contradicție cu declarațiile lui 
Fisher şi ale doamnei Reid. 
potrivit cărora Oswald purtase 
un bluzon, respectiv o cămaşă 
de culoare deschisă. 


CONTROVERSATA 
„PROBĂ" NR. 150 


Comisia nu a încercat să 
lămurească această contradic 
ție, ci a căutat s-o înlăture. Se 
pare că pentru ea era deose- 
bit de important să se ajungă 
la concluzia că Oswald a purtat 
o cămaşă de culoare cafenis 
încă înainte de a fi fost a- 
restat, și anume în momentul 
atentatului. Motivul este des- 
tul de simplu. Cămașa ca- 
înregistrată ca pro- 
: 150” a Comisiei, tre- 
buia să servească nu numai 
ca o dovadă că Oswald a mers 
cu autobuzul, dar — ceea ce 
este mult mai important — și 
pentru a se dovedi legătura în- 
tre Oswald şi arma cu care a 
fost ucis preşedintele, armă 
găsită în depozit la citeva mi- 
nute după atentat. În raport, 
sub titlul „Fibrele de pe armă“, 
citim următoarele : „Asasinul a 
lăsat un smoc de fibre de bum- 
bac, de culoare albastru-închis, 
gri-negru și rosu-gălbui din 
cămașa sa, agăţat pe plăcuța 
bătută în cuie de pe patul 
puștii. La 25 noiembrie 1963, 
aceste fibre au fost examinate 
de Paul M. Stombaugh. specia- 
list al Laboratorului F.B.I, pen- 
tru identificarea părului şi a 
fibrelor. El le-a comparat cu 
fibrele din țesătura cămăşii pe 
care o burta Oswald atunci 
cînd a fost arestat la Teatrul 
«Texas» și a ajuns la concluzia 
că, în ce privește culoarea și 
nuantele, materialul descoperit 
pe armă semăna cu cel din 
tesătura cămășii lui Oswald. În 
declarația sa, Stombaugh a 
arătat că, spre deosebire de 
identificarea amprentelor digi- 
tale și a armelor de foc, la 
analiza fibrelor nu se poate 


stabili cu precizie științifică 
dacă o cantitate mică de 
fibre provine dintr-o anu- 
mită îmbrăcăminte si exclu- 


siv din ea. deoarece fibrele nu 
oferă suficiente caracteristici 
microscopice. Pentru a ajunae 
la o concluzie, trebuie să seia 
în consideratie numărul şi qe- 
nul elementelor care  coin- 
cid Stombaugh încheie astfel : 
«Nu mă îndoiesc că fibrele ar 
putea proveni din această că- 
maşă. Dar nu este exclusă nici 
posibilitatea ca fibrele să fie 
ra) la o altă cămașă de acelaşi 
el». 


După ce Comisia a cîntărit 
probabilitățile expuse în decla- 
rația lui Stombaugh, ea a de- 
dus că este foarte probabil ca 
fibrele descoperite pe armă să 
provină din cămaşa pe care o 
purta Oswald în momentul a- 
restării și care era aceeași cu 
cămaşa purtată de el în dimi- 
neata atentatului. Marina Os- 
wald a declarat că ea crede 
că, atunci cind a plecat la lu- 
cru, soțul ei era îmbrăcat cu 
această cămaşă.  Depoziţiile 
persoanelor care l-au văzut pe 
Oswald după asasinat nu erau 
concludente în ce privește cu- 
loarea cămășii acestuia. Dar 
Mary Bladsoe, fosta gazdă a 
lui Oswald, care l-a văzut în 
autobuz la vreo 10 minute du- 
pă atentat, a recunoscut căma- 
șa ca fiind cea pe care o pur- 
tase înainte, si aceasta datori- 
tă găurii de la cotul drept. În 
plus, în momentul arestării s-a 
găsit în buzunarul lui Oswald 
biletul de corespondență pe 
care-l primise la coborirea din 
autobuz. Desi, după săvirși- 
rea crimei. Oswald s-a întors 
la pensiunea unde închiriase o 
cameră, iar la interogatoriul de 
la poliție a sustinut că şi-a 
schimbat acolo cămașa, dovezi- 
le existente demonstrează că 
el a continuat să poarte căma- 
șa cu care fusese îmbrăcat di- 
mineața şi pe care o purta în 
momentul arestării. Pentru con- 
solidarea acestei teze, Comisia 
a făcut uz de declarația supli- 
mentară a lui Stombaugh și 
anume că fibrele de pe plăcuța 
patului puștii s-au prins acolo 
“într-un trecut cît se poate de 
apropiat». Stombaugh, deși nu 
era în măsură să aprecieze de 
cît timp se aflau fibrele pe ar- 
mă, a menționat că «erau cu- 
rate, aveau o culoare proaspă- 
tă, nu purtau urme de pete de 
grăsime și nu erau rupte. Pă- 
reau să se fi desprins nu de 
mult din țesătura  cămăşii». 
Starea în care se aflau fibrele 
constituia o dovadă puternică 
în sprijinul afirmației că s-au 
prins de armă în dimineața 
crimei sau în seara precedentă. 
Nu trebuie să uităm că, înain- 
te de seara din ajunul atenta- 
tului, timp de zece zile. Oswald 
nu a fost în casa lui Ruth Pai- 
nes din Irving (Texas), unde își 
păstra arma. Pe de altă parte, 
Comisia nu dispune de nici o 
dovadă demnă de încredere că 


între 23 septembrie, cînd a: 


fost adusă din New Orleans. și 
22 noiembrie, ziua crimei, Os- 
wald ar fi folosit arma. Fap- 
tul că, în dimineața acestei zi- 
le. Oswald purta. cămașa din 
care e foarte probabil. că pro- 
veneau fibrele relativ noi de pe 
armă, constituia o dovadă cer- 
tă că ele se agățaseră de ar- 
mă chiar în ziua aceea, de 
vreme ce, în cele dovă luni 
pînă la 22 noiembrie, Oswald 
nu a avut, în general. prilejul 
să umble cu arma. Stombaugh 
a mai arătat că fibrele și-ar 
fi putut păstra prospetimea 
dacă arma nu ar fi fost «pusă 
de o parte», după ce fibrele 
se agățaseră de ea. Or, pușca 
din care s-a tras asupra prese- 
dintelui a fost ținută, probabil. 


circa 8 săptămîni, pînă la 22 


noiembrie, învelită într-o. pă- 


tură. Întrucît relativa prospeti- 
me a fibrelor se putea explica 
prin păstrarea armei în cursul 
unei perioade neîntrerupte în- 
tr-o pătură, Comisia nu era în 
măsură să tragă o concluzie 
precisă în privința datei la 
care fibrele s-au prins de armă. 
Comisia a putut, totuși, trage 
concluzia că fibrele proveneau 
mai mult decit probabil din 
cămașa lui Oswald. Acest fapt 
confirmă convingerea Comisiei 
că Oswald a fost în posesia 
armei cu care s-a săvirșit a- 
sasinatul și a făcut uz de ea“ 

Am reprodus aci, fără nici 
o prescurtare, acest paragraf 
din capitolul 4 al raportului 
El arată — așa cum, de oltfel, 
ar arăta orice fragment — sti- 
lul în care a fost întocmit ra- 
portul şi metoda folosită de Co- 
misie. Nu este lipsit de interes 
să examinăm mai amănunțit 
acest extras. 

Aşadar, pe armă au fost gă- 
site niste fibre de bumbac. Un 
specialist de la Biroul Federal 
de Investigații le compară cu 
fibrele din cămașa pe care Os- 
wald o purta atunci cînd a 
fost arestat la Teatrul „Texas“. 
Concluzia lui este: „Nu mă 
îndoiesc că fibrele ar putea 
proveni din această cămașă”. 

Pe baza unor raționamente 
care nu sînt însă prezentate în 
amănunt, Comisia merge msi 
departe decit specialistul și 
ajunge la concluzia că „fibre- 
le proveneau mai mult decit 
probabil din cămașă“. 

În legătură cu acest punct, 
se pune întrebarea dacă Os- 
wald a purtat cămașa respec- 
tivă şi în momentul atentatului. 
Comisia dă un răspuns afirma- 
tiv, sprijinindu-se, îndeosebi, pe 
depoziția soției lui Oswald: 
„Marina Oswald a declarat 
că ea crede că, atunci cînd a 
plecat la lucru, soțul ei era îm- 
brăcat cu această cămașă”. 

Faptul că ea crede numai în- 
seamnă destul de puțin, căci 
în altă parte a raportului se 
spune că. în dimineața zilei de 
22' noiembrie, doamna Oswald 
mai era în. pat cînd soțul ei a 
plecat la lucru și că nu a vorbit 
cu el și nici nu l-a văzut. La 
drept vorbind, Comisia ar fi 
trebuit să lămurească pe ce se 
baza, în cazul de față, presu- 
pieren Marinei Oswald- În 
oc să procedeze astfel, Comi- 
sia se mulțumeste să atenueze 
mărturiile potrivit cărora Os- 
wald purta o cămașă, respectiv 
„un bluzon alb sau de culoare 
deschisă” : „„Depoziţiile persoa- 
nelor care l-au văzut după a- 
tentat nu erau concludente în 
ceea ce priveşte culoarea că- 
măşii lui Oswald...” 


O AFIRMATIE 
SURPRINZĂTOARE 


Această surprinzătoare afir- 
mație nu este în nici un fel de- 
monstrată. Printre aceste per- 
soane se numără, totuși, și 
doamna Reid, ale cărei depo- 
ziții, în celelalte privințe, au re- 
ținut atenția Comisiei. Şi alți 
martori care l-au văzut pe Os- 
wald imediat divă asasinarea 
lui Tippit — și ale căror depo- 
ziții fuseseră apreciate ca fiind 


extrem de importante — au po- 
menit de o cămașă albă. Ce 
se întîmplă cu mărturia lui Ro- 
nald Fisher, care l-a zărit pe 
Oswald cu citeva minute înainte 
de atentat ? Şi acestei mărturii, 
Comisia i-a acordat o deosebi- 
tă importanță ; numai că, fără 
nici o justificare, a eliminat in- 
formațiile referitoare la căma- 
șa lui Oswald. 4 
Cu siguranță, Comisia ar fi 
avut posibilitatea să lămureas- 
că această contradicție. Mai 
existau doi martori care-l vă- 
zuseră pe Oswald imediat du- 
pă atentat şi încă de foarte a- 
proape : Roy Truly, intendentul 
depozitului, şi politistul Marrion 
L. Baker. Acesta din urmă fă- 
cea parte din escorta de moto- 
cicliști care însotea cortegiul 
de automobile. Cînd s-au au- 
zit împuşcăturile, Baker, ridi- 
cînd capul, a văzut porumbei 
zburind de pe acoperişul de- 
pozitului. De aici el a dedus 
că împușcăturile veneau, proba- 
bil, din acest imobil. A pornit 
imediat într-acolo, a intrat înă- 
untru, l-a găsit pe intendent și, 
împreună cu el, a urcat în qoa- 
nă scara, dat fiind că tocmai 
în momen!ul acela ascensoarele 
erau sus. La etajul II l-au intil- 
nit pe Oswald, care se îndrep- 
ta spre sala de mese ca să ia 
o sticlă de Coca-Cola. Era des- 
tul de calm, poate  întrucitva 
mirat de această întilnire. Ba- 
ker a îndreptat pistolul spre el, 
întrebindu-l, totodată, pe inten- 
dent dacă-l cunoaște. Întrucît 
Truly îi răspunsese că Oswald 
lucrează în acest depozit, Ba- 
ker își văzu de drum. Ulterior, 
Truly a declarat că pistolul lui 
Baker aproape că atinsese hai- 
nele lui Oswald. Așadar, poii- 
țistul şi intendentul ar fi putut 
spune dacă, în momentul cînd 
l-au întîlnit pe Oswald, adică 
la vreo 10 minute după atentat, 
acesta purta o cămaşă sport de 
culoare cafenie. Dar este evi- 
dent că, în legătură cu acest 
amănunt, Comisia nu le-a pus 
nici o întrebare. á 
Comisia se întemeia, în pri- 
mul rînd, pe mărturia doamnei 
Mary Bladsoe, care îl recunos- 
cuse pe Oswald -în autobuz. 
Declaraţiei făcute de Oswald 
la interogatoriu — și anumecă, 
atunci cînd s-a întors acasă, 
îsi schimbase cămasa — Comi- 
sia nu i-a dat nici-o atenție. 
Citeva fraze mai. departe. în 
raport se vorbeste brusc des- 
pre faptul că „în dimineața zi- 
lei cînd a fost săvişită crima 
Oswald purta cămașa...” . 
Un asemenea procedeu, care 
constă în a transforma o po- 
sibilitate într-o probabilitate şi 
apoi într-un fapt cert, se apro- 
pie înspăimîntător de mult de 
un fals deoarece. pe baza da- 
telor de care dispunem. nu py- 
tem considera decit ca proba- 
bil, că Oswald. purta acea că- 
masă încă de dimineață. 
Concluzia pe care Comisia o 
trage apoi din ceea ce ea nu- 
mește „faptul“ şi din prezența 
fibrelor pe armă nu pare să 
aibă prea multă greutate, de- 
oarece ea nu face decit „să 
confirme“ o convingere pe care 
Comisia şi-o formase dinainte 
şi pe care a inclus-o în eșafo- 
daju! raționamentelor ca o mă- 

sură suplimentară de securita- 
te. În cazul cînd vreună dintre 
celelalte dovezi că arma i-a a- 
parținut lui Oswald — dovada 
că a cumpărat-o; amprenia 
miinii pe țeavă ; fotografiile lui 
cu o armă de acest fel în mînă 


— ar fi contestată, ar rămîne 
cea cu fibrele provenite din 
cămașa lui. 


A FOLOSIT COMISIA WARREN 
O METODA DEFICITARĂ ? 


m ra e 


Desigur, s-ar putea obiecta 
că, în ultimă instanță,  aceas- 
tă chestiune este destul de 
neesențială. Dar ea  ilustrea- 
ză metoda şi Comisia a fo- 
losit această metodă în nu- 
meroase cazuri. Astfel, de 
exemplu, ea a adunat o se- 
rie de indicii — pe care, de 
alifel, le numește întotdeau- 
na „dovezi“ — ce permit să se 
considere posibil sau, în cel mai 
bun caz, probabil că Oswald a 
încercat să-l împuște în orașul 
Dallas, în aprilie 1963, pe fostul 
paoaro) maior Edwin A. Wal- 
er. În concluziile sale, Comisia 
transformă această posibilitaie 
într-un fapt cert. Apoi foloseș- 
te „faptul“ ca pe o „dovadă“ 
că, în fond, Oswald ar fi fost 
capabil să-l asasineze și pe 
preşedinte. Acest argument ține 
oarecum locul mobilului crimei, 
care este absent. 

O trăsătură caracteristică a 
metodei sau — întrucît acest 
termen implică în prea mare 
măsură intenția — a stilului fo- 
losit de raportul Warren este 
îngrămădirea unei  sumedenii 
de fapte de importanță secun- 
dară, sau chiar lipsite cu totul 
de importanţă. Astfel, este indi- 
cată cu precizie ora la care 
căpitanul Fritz a semnat acte- 
le de acuzare : la 22 noiembrie, 
„puțin după ora 19”, actul de 
acuzare. pentru asasinarea lui 
Tippit şi „la ora 23 şi 26%, ac- 
tul de acuzare pentru asasina- 
rea președintelui Kennedy. A- 
ceste date precise sînt menite 
să dea impresia de meticulozi- 
tate științifică. Dar, aşa cum 
figurează în raport, ele sînt inu- 
tilizabile, deoarece nu există 
nici o, legătură între ele și alte 
lucruri care prezintă o impor- 
tanță reală. Menţionarea cu 
precizie a orelor nu este, desi- 
gur, lipsită de interes. Dar, în 
cazul de față, nu este decit o 
umplutură. Ar căpăta importan- 
tă numai dacă s-ar arăta ce a- 
nume știa poliția la acea oră 
şi pe ce se întemeiau acuzările. 
Or, Comisia tocmai acest lu- 
cru nu-l face. Ea îl lasă pe citi- 
tor să-și caute în tot rapor- 
tul piesele din care să-și cons- 
truiască răspunsul la această 
întrebare importantă. Dar citi- 
torul nu poate face acest lu- 
cru, deoarece, pentru cele- 
lalte puncte îi lipsesc preci- 
zările referitoare la timpul 
cînd s-au petrecut faptele 
respective. Astfel, nu se pre- 
cizează la ce dată a fost 
făcută fiecare dintre numeroa- 
sele depoziții ale martorilor, 
cercetările și examenele de la- 
borator, deși între ele există 
intervale de zile, săptămîni şi, 
uneori, - chiar luni. Şi aici se 

face simțită o altă deficiență a 
metodei : nu întotdeauna este 
controlabilă ! 

Deficienţele de metodă, sti- 
lul de lucru neglijent și lacune- 
le în demonstrație nu ne îndrep- 
tățesc, însă, să afirmăm că ra- 


ul Comisiei Warren este 
als de la un capăt la al- 
tul. Se poate prea bine ca 
lucrurile să se fi petrecut 
aşa cum le prezintă Co- 
misia : la ora 12 și 30, din- 
tr-o cameră situată la eta- 


jul VI al depozitului de manua- 
e școlare, Oswald a tras asu- 
pra președintelui, după care a 
ascuns printre pachete arma, 
un Mannlicher-Carcano de ca- 
libru 6,5 mm cu vizor telescopic, 
a coborit scările, fiind oprit la 
etajul Il, chiar în fața sălii de 
mese, de un polițist și de in- 
tendentul Truly, apoi a intrat 
în sala de mese, a luat de la 
un automat o sticlă de Coca- 

ola, a fost văzut cu sticla în 
mînă de doamna Reid, o sala- 
riată a depozitului, coborind, 


probabil, spre vestibulul din 
față, a părăsit depozitul cu 
puțin înainte ca poliția să fi 


încercuit clădirea, s-a  îndrep- 
tat spre stația de autobuz, în 
care a fost recunoscut de Mary 
Bladsoe, a coborit şi a luat un 
taxi — mai tirziu şoferul ta- 
Xiului l-a recunoscut și el — 
cu care a mers pînă a- 
proape de pensiunea unde locu- 
ia și unde s-a întilnit cu gaz- 
da sa, şi-a pus jacheta şi a 
plecat din nou, iar după vreo 14 
minute, exact după 45 de minu- 
te de la asasinarea preşedin- 
'elui, l-a împușcat pe poliţis- 
tul Tippit, care-l strigase dintr-o 
maşină a poliţiei. 

Dar Comisia nu oferă o do- 
vadă concludentă. Raportul nu 
demonstrează decit existența 
unei posibilități şi nu a certitu- 
dinii. E drept că el reușește să 
prezinte posibilul drept proba- 
bil, dar mai mult nu poate face. 

Crimele politice incită întot- 
deauna la speculații, mai ales 
atunci cînd n-au fost definitiv 
elucidate. Ceea ce rămîne ne- 
clarificat constituie punctul de 
plecare pentru apariția frecven- 
tă a altor teorii. Acest lucru 
este valabil mai cu seamă pen- 
tru asasinarea lui Kennedy, și 
aceasta din mai multe cauze. 
În primul rînd, faptul că Lee H. 
Oswald nu a avut un motiv 
convingător pentru a-l ucide 
pe preşedintele Statelor Unite. 
Asupra acestui punct, nici Comi- 
sia Warren n-a putut ajunge la 
o concluzie. Iniţial, s-a spus că 
ratatul, nesociabilul Oswald ar 
fi vrut să ajungă celebru, să 
facă lumea să vorbească des- 
pre el. Dar o asemenea ipote 
ză nu se împacă nicidecum cu 
încăpăținarea lui de a-și tăgă- 
dui vinovăția. Pînă în ultima 
clipă, Oswald a respins cu-ho- 
tărîre acuzația de a-l fi osa- 
sinat pe Kennedy şi de a-l fi 
împușcat pe polițistul Tippit. 

În studiul său „Crimă și le- 
gendă“, Norbert Mühlen indică 


alte cauze mai generale care 
explică apariţia legendelor în 
cazul Kennedy. El porneşte de 
la constatarea că îndeosebi eu- 
ropenii sînt cei ce pun la în- 
doială concluziile Comisiei, pe 
cînd americanii, în general, la 
acceptă. După părerea lvi 
Mühlen, această stare de lucruri 
îşi are rădăcinile în trecut: 
„În ultimii 100 de ani, toate 
atentatele împotriva unor con- 
ducători europeni, cu o singură 
excepție... au fost săvișite de 
grupuri organizate de conspi- 
ratori... În America, dimpotrivă, 
toate atentatele împotriva pre- 
şedinților Statelor Unite, tot cu 
o singură excepție. au fost o- 
pera unor indivizi izolați. De 
aceea, americanii sînt înclinati 
să pună totul pe seama întim- 
plării, în timp ce europenii, în- 
dărătul fiecărui caz, văd indi- 
ciile unei conspirații”. 

Desigur, aceste premise au 
contribuit la apariția diferitelor 
teorii cu privire la existența 
unor comploturi. Dar ele nu dau 
nici un răspuns la întrebarea 
dacă teoriile respective sînt sau 
nu adevărate. Acest aspect îi 
scapă lui Mihlen, după păre- 
rea căruia, criticii europeni ai 
raportului Warren, convinși de 
existența unei conspirații, sînt 
victimele unei scheme istorice. 
El adoptă teoria hazardului și 
aiunge la concluzia că rapor- 
tul Warren „a dovedit fără 
putință de tăgadă că Lee Os- 
wald, un individ degenerat din 
punct de vedere spiritual, so- 
cial şi politic, a săvirşit această 
crimă din proprie inițiativă”. 

Într-un mod cu totul neaștep- 
tat, Mühlen își bazează afirma- 
ţia pe o legendă: „După 
scrupuloase verificări, presa a 
ajuns aproape în unanimitatea 
ei la concluzia că explicația 
oficială corespunde realității şi 
că teoriile cu privire la o con- 
spirație nu merită decît dis- 
preț“... „După scrupuloase ve- 
rificări” | În realitate — așa 
cum s-a arătat mai sus — cea 
mai mare parte a presei a ac- 
ceptat concluziile încă înainte 
ca raportul să-i fi fost accesi- 
bil. Atit se nasc de repede le- 
gendele chiar şi în zilele noas- 
tre. 


DIN NOU DESPRE 
„FALSUL OSWALD“ 


Din ianuarie 1966, cînd am 
terminat de scris acest capitol 
pentru prima ediție a cărții, în- 
doielile cu privire la raportul 
Comisiei Warren au cîștigat tot 
mai mult teren și, fapt demn de 
relevat, chiar în Statele Unite. 
Joachim Joesten a încercat să 
consolideze teoria sa despre o 
conspirație bazată pe existența 
unui „fals Oswald”. În acest 
scop, în cartea sa „Adevărul 
despre asasinarea lui Kennedy”, 
el reia afirmația unui ziarist 
american potrivit căreia „cel 
puțin 13 persoane care, într-un 
fel sau altul, reușiseră să a- 


runce o privire inoportună în 
culisele Finel de 1 Dallas. ou 
murit de moarte violentă sav 
în împrejurări suspecte”. 

Ca si Joesten, și Richard Hoo- 
kin, profesor la Facultatea de 
filozofie a Universităţii San 
Diego (California), ajunge la 
concluzia că Oswald nu a fost 
adevăratul asasin al lui Ken- 
nedy, ci a fost folosit de un 
grup de conspiratori numai 
pentru a da impresia că el este 
unicul făptaș. Hopkin vede o 
confirmare a teoriei sale în an- 
cheta specialistului american în 
ştiinţe politice, Edward Jay Ep- 
stein care, după cercetări a că- 
ror meticulozitate nu poate fi 
pusă la îndoială, a ajuns la 
concluzia : „Există numeroase 
argumente care pledează în 
sprijinul tezei că Oswald nu a 
putut acționa de unul singur”. 

Principala probă materială a 
lui Epstein este filmul pe care 
un fotograf amator l-a realizat 
în timpul atentatului avînd în 
obiectiv mașina preşedintelui. 
Ceea ce arată filmul — succe- 
siunea împușcăturilor şi interva- 
lele dintre ele — nu corespun- 
de, în ce priveşte rănile preșe- 
dintelui, cu constatările autop- 
siei. Concluzia lui Epstein este 
că activitatea Comisiei Warren 
a fost cît se poate de superfi- 
cială. El arată, totodată, că 
Comisia a fost foarte presată 
în ceea ce privește timpul, de- 
oarece guvernul insista asupra 
urgentării cercetărilor. 

Acesta este unul dintre prin- 
cipalele argumente pe care le 
aduce și avocatul Mark Lane, 
în cartea sa „Judecata pripită”. 
Lane arată că, din pricina gra- 
bei excesive în care a lucrat 
Comisia, martorii care susțineau 
versiunea oficială împotriva lui 
Oswald s-au bucurat de mai 
multă crezare decit ceilalți. Nu 
este lipsită de interes remarca 
lui Lane că raportul Warren nu 
cuprinde importanta depoziție 
făcută de Jacqueline Kennedy, 
aceasta urmind a fi păstrată în 
secret şi dată publicității abia 
peste 75 de ani. Nu trebuie, 
desigur, să uităm că Lane și-a 
scris cartea nu în calitate de 
istoric, ci de avocat al lui Os- 
wald, care acționează în nu- 
mele mamei acestuia. Dar a- 
cesta nu este un motiv de a 
respinge pur și simplu cartea, 
așa cum au încercat unii, sub 
pretextul că ar fi scrisă cu păr- 
ținire. 

Un lucru au reuşit, fără îndo- 
ială, noile cărți în legătură cu 
cazul Kennedy, şi anume să 
lanseze şi să răspîndească în 
cercurile largi ale opiniei pu- 
blice ideea că raportul Comisi- 
ei Warren nu numai că nu adu- 
ce dovezi, dar că este foarte 
discutabil. De aceea, acum se 
fac tot mai des auzite vocile 
care cer ca raportul să fie dot 
spre verificare unei instituții 
obiective. 


(Sfârşit) 

INFLUENȚA 
PENTAGONULUI 


William L. Shirer 


William L. Shirer, autorul volumului 
„Ridicarea şi căderea celui de-al treilea 
Reich“, a scris de curind lucrarea: 
„Prăbuşirea celei de-a treia Republici 
— o analiză privind căderea Franţei în 
1940“. Articolul de mai jos a fost scris 
de el pentru „The New York Times“, 


ÎNTOCMAI ca propriul nostru guvern 
în acești ani de înarmare masivă şi de 
implicație militară a S.U.A. în Asia de 
sud-est, în ultimul deceniu al precarei 
sale existenţe guvernul celei de a treia 
republici franceze avea de făcut faţă u- 
nei probleme vechi de cînd lumea : cine 
determină politica militară — generalii 
sau guvernul civil, ales? Teoretic, în 
niciuna dintre aceste ţări nu ar fi tre- 
buit să se pună o asemenea problemă. 
Tradiţia şi constituția stabilesc că oa- 
menii politici aflați la cîrma ţării, nu 
generalii; au ultimul cuvînt. În practică, 
se întîmplă, însă, uneori altfel. 

În iunie 1940, cînd a treia republică 
era în pericol, ca urmare a fulgerătoarei 
înaintări germane prin Franța, genera- 
lii, în frunte cu mareșalul Petain şi ge- 
neralissimul Weygand, au fost cei care au 
redus la tăcere guvernul civil al premie- 
rului Paul Reynaud şi au insistat să 
ceară un armistițiu. Ei au fost cei care 
au răsturnat republica democrată şi au 
înlocuit-o cu şubredul regim autoritar 
de la Vichy. 

Din fericire, în ţara noastră nu sîntem 
ameninţaţi de o asemenea perspectivă. 
Avem, însă, de făcut față faptului că. 
niciodată în istoria noastră, generalii şi 
aliaţii lor din industriile de război nu 
au posedat o asemenea putere în ţară. 
Acest lucru l-a îngrijorat chiar şi pe 
Eisenhower, după o îndelungată experi- 
enţă ca general şi preşedinte, ceea ce nu 
este de mirare. 

Instituţia militară a jucat un rol tot 
mai dominant în implicarea noastră în- 
tr-un război dezastruos şi lipsit de sens 
în Vietnam şi în majorarea ameţitoare a 
cheltuielilor militare — de la 12 miliar- 
de de dolari în 1948 la 80 de miliarde a- 
nul acesta — o majorare de aproape 700 
la sută, şi aceasta în timp ce oraşele 
noastre au decăzut, iar nevoile săracilor, 


ale tinerilor, ale bătrinilor şi ale negri- 
lor au fost neglijate din lipsă de fonduri. 

Nu este doar punctul de vedere al u- 
nuj cetăţean obişnuit. Generalul David 
N. Shoup, fostul comandant al infante- 
riei marine, a constatat că militarii au 
ajuns „dominanţi în guvern“. Ca urmare, 
consideră el, Statele Unite caută soluţii: 
militare unor probleme esențialmente 
politice din străinătate, afirmaţie reve- 
latoare din partea unui general ameri- 
can combatant, eroul bătăliei de la Ta- 
rawa, Ea ridică vechea întrebare : cine 
poartă răspunderea gestiunii într-o re- 
publică ? Şi nimeni nu poate fi liniştit 
de dezvăluirea pe care o face congress- 
manul Jonathan B. Bingham în ultimul 
număr al revistei „Foreign Affairs“ şi 
anume — că presiunile Pentagonului 
pentru cheltuieli tot mai mari continuă 
să fie enorme şi că „acei civili din gu- 
vern despre care se presupune că ar 
trebui să vegheze ca apetiturile militare 
să fie îngrădite nu sînt capabili să în- 
deplinească această funcţie“. 

Dacă nu sînt ei capabili, atunci cine 
este ? 

De curînd, președintele a numit un 
comitet care să supravegheze Pentago- 
nul, Dar, după cum a arătat senatorul 
William Proximire, opt dintre membrii 
comitetului dețin interese de peste un 
miliard de dolari în industriile legate de 
armată. El consideră că acest comitet 
reprezintă o „inșelătorie“ şi „o indicație 
că Pentagonul a devenit atît de puternic 
încit este în stare să- controleze pe acei 
care ar trebui să-l critice“. 

Este Pentagonul atît de puternic încît 
să controleze chiar și guvernul? Este 
atit de puternic încît să nesocotească 
Congresul, așa cum îl acuză senatorul 
J.W. Fulbright în legătură nu numai cu 
Vietnamul ci și cu Laosul, ţară în care, 
afirmă el, pe baza audierilor efectuate, 
Statele Unite sînt angajate într-un 
război clandestin fără ca Congresul să 
aibă cunoștință de acest lucru sau să-l 
fi autorizat ? 

Francezii din cea de-a treia republică 
s-au zbătut să facă faţă acestor proble- 
me şi avem mărturiile lor în privinţa 
dificultăților întimpinate, Ele ne arată, 
în primul rînd, că şefii de guverne suc- 
cesivi au fost prea timizi pentru a su- 
praveghea îndeaproape în ce fel cheltu- 
ia înaltul comandament sumele alocate. 
Cînd locotenent-colonelul numit Charles 
de Gaulle i-a reproșat odată acest lucru 
lui Leon Blum, premierul i-a răspuns 
iritat că, de fapt, armata este cea care 
poartă răspunderea cheltuielilor. „Fără 
îndoială, a răspuns de Gaulle, dar gu- 
vernul este cel care poartă răspunderea 
apărării naţionale“. 

Comisia parlamentară de investigații 
din Franţa de după război a criticat — 
după cinci ani de audieri şi de apre- 
ciere a măsurilor — tendinţa parlamen- 
tului şi a guvernului „de a lăsa exclusiv 
în seama militarilor pregătirea apărării 
naţionale“. Acest comitet a ajuns la 
concluzia că „există aspecte foarte im- 
portante ale războiului care scapă şi vor 
scăpa întotdeauna soldatului... Un gu- 
vern nu trebuie să se ascundă niciodată 
în spatele mașinii militare, ci, dimpotri- 
vă, să fie cel care îi dă impulsurile ne- 
cesare“. 

Desigur, la acest lucru s-a gîndit se- 
natorul Eugene J. McCarthy atunci cînd 
a spus, anul trecut, spre uimirea multo- 
ra: „Dacă voi fi ales, mă voi duce la 
Pentagon“, 


ACORDUL 
LIBANO-PALESTINIAN 


Se crede că principiile și modalită- 
ţile care vor guverna în viitor relații- 
le dintre palestinieni, unităţile de co- 
mando şi refugiaţi, pe de o parte, și 
statul libanez, pe de altă parte, au 
fost consenwnate intr-un document 0- 
ficial, menit să servească drept bază 
și drept referinţă în cazul încălcării 
acordului de către una din părţile 
contractante. Totodată, mediatorul €- 
giptean a dat să înțeleagă protagoniș- 
tilor că nici un tratat n-ar putea pre- 
vedea şi rezolva totul în scris, că va 
fi necesară o perioadă de tatonări și 
că, în orice caz, înainte de toate, tre- 
buie instaurată încrederea. 

Militarii libanezi au menţionat po- 
sibilitatea izbucnirii de incidente, pro- 
vocate de unităţi de comando lipsite 
de experienţă, sau aparţinind unor or- 
ganizaţii rivale. Altă problemă concre- 
tă evocată în cadrul negocierilor: s-a 
convenit, prin prevederile acordului, 
că fedayinii nu pot circula înarmaţi 
și în uniformă în oraşele libaneze. In 
cazul cînd ei ar refuza să se supună 
unei patrule a forțelor de ordine şi 
de aici ar rezulta o ciocnire, cu morți 
și răniţi, care va fi soarta fedayinilor, 
vinovaţi de a fi deschis focul asupra 
reprezentanţilor ordinii? Vor fi pre- 
daţi organizaţiilor lor respective, sau 
cazul lor va fi supus jurisdicţiilor li- 
baneze? 

Toate acestea sint întrebări care nu 
au găsit încă un răspuns şi faţă de care 
delegaţii au manifestat scepticism. 
Se pare că așa se explică nuanţa de 
reţinere dintr-o scurtă declaraţie a lui 
Yasser Arafat (liderul „Organizației 
pentru eliberarea Palestinei“ — n.n.), 
făcută unor corespondenţi de presă 
care l-au solicitat să-și împărtășească 
impresiile în urma întilnirii sale cu li- 
banezii: „Nu este vorba de un acord, 
ci de un comunicat care încheie con- 
vorbirile noastre și care exprimă bu- 
nele noastre intenţii reciproce“. 

— Principiile de bază asupra cărora 
v-aţi înțeles pot fi puse efectiv în a- 
plicare ? 

— Doar experienţa o va arăta. 

Unii afirmă că organizaţia „Saika“, 
reprezentată la tratative de către 
Yasser Omar, nu este satisfăcută de 
rezultatele tratativelor, 

In ce-i priveşte pe libanezi, aceş- 
tia întimpină asemenea reacţii cu re- 
tinere şi sînge rece. „Noi am făcut, 
poate, concesii, dar trebuia salvat e- 
senţialul“, a declarat un membru al 
delegaţiei libaneze, 

ADEVĂRURI 
NEPLĂCUTE 


SARCINA primordială a  preşedin- 
tiei lui Richard Nixon este dea vin- 
deca o naţiune sfişiată de problema 
Vietnamului. Preşedintele ştia acest 
lucru atunci cînd a depus jurămîntul ; 
astăzi, problema nu prezintă o urgenţă 
mai mică. 

O parte a acestui proces trebuie să 
conste în a ajuta poporul american să 
ştie și să accepte adevărurile neplăcute 
privitoare la război; că am intrat în 
el pe furiș şi din motive în cel mai bun 
caz nesigure; că guvernul pe care-l 
apărăm în Vietnamul de sud este co- 
rupt şi nereprezentativ ; că, în cursul 
luptelor, noi am ucis oameni și am dis- 
trus o ţară într-o măsură cu totul dis- 
proporţionată cu motivele implicării 
noastre şi că nu putem „cîştiga“ războ- 
iul în sensul de a dicta condiţiile noas- 
tre. 

Din acest punct de vedere, cuvînta- 
rea adresată de domnul Nixon naţiunii 
a fost o tragedie politică. A provocat, 
cînd ar fi putut să vindece. A căutat 
să zgîndărească vechi pasiuni, cînd ar 
fi putut să educe. 

De patru ori a avertizat împotriva 
„înfrîngerii“ ; de două ori a vorbit de 
„dezastru“ şi de două ori de „umilire“. 
Au fost cuvintele unui preşedinte care 
încearcă să mobilizeze poporul pentru 
război,nu ale unui preşedinte care 
explică preţul dificil, dar necesar, al 
păcii. 

Președintele nu a folosit cuvîntul 
„victorie“. El a arătat, însă, în mod mai 
clar ca oricind că prin „vietnamizare“ şi 
retragere treptată caută să realizeze 
exact ceea ce ar realiza printr-o victo- 
rie militară, adică menţinerea  guver- 
nului de la Saigon. 

În plus, Nixon a arătat că însăşi re- 
tragerea treptată depinde de o conti- 
nuă bunăvoință a inamicului. Asta tre- 
buie să fi vrut să spună, dacă cuvintele 
au un înţeles, atunci cînd a afirmat că 
„nu va ezita să adopte măsuri puter- 
nice şi eficiente“ în cazul intensificării 
acțiunilor inamice. Se presupune, aşa- 
dar, că adversarii vor sta pe loc în 
timp ce noi vom întări trupele regimu- 
lui căruia ci i se opun și, poate, în timp 
ce îi garantăm sprijin aerian şi de altă 
natură pentru mulţi ani de acum îna- 
inte ; pe scurt, ne aşteptăm ca ei să ne 
acorde victoria ! 

Președintele a făcut o paranteză pen- 
tru a avertiza că, dacă noi nu ne vom 
atinge obiectivele în Vietnam, „spi- 
ritul nostru ca popor va purta cicatri- 
cea remuşcărij şi a recriminărilor dez- 
binatoare“. Se ştie că oficialitățile Ad- 
ministrației se tem de eventuale reac- 
tii negative după o retragere din Viet- 

nam. S-ar putea ca aceasta să fie o 
preocupare, dar acum l-am văzut pe 
preşedinte încurajind, de fapt, această 
reacţie negativă. 

Întrebarea este de ce s-a hotărit să 
vorbească aşa cum a făcut-o. Ar fi pu- 
tut prea bine să explice aceeaşi po- 
litică printr-o retorică mai puţin ìn- 
cărcată de prevestiri rele. Orice preze- 
dinte ar fi obligat să ia în considerare 
costul posibil al unei retrageri apro- 
piate şi totale din Vietnam, de pildă — 
o lipsă de încredere în promisiunile 
americane în alte părţi ale aceleiaşi re- 
giuni. Dar un preşedinte care ar fi do- 
rit să nu se blocheze pe o singură pozi- 
ţie tactică, ar fi menţionat şi conside- 
rentele contrarii, care fac ca dilema 
din Vietnam să aibă ún caracter atit 
de îngrozitor. 

Căci, dacă plecind „ne-am risca in- 
fluența“, riscăm același lucru atunci 
cind continuăm să bombardăm, să ar- 
dem, şi să deloliem o ţară asiatică 
mică, şi aceasta pentru o cauză discu- 
tabilă. 

Aspectul cel mai periculos al cuvîn- 
tării este că ea îi poate crea dificultăți 
președintelui însuși. În ultimă instanţă, 
el va trebui să retragă trupele din 
Vietnam şi să prezinte acest lucru în- 
tr-un mod acceptabil pentru poporul 
său şi aliaţii săi. Cine face caz de oro- 
rile „înfrîngerii“ «complică şi mai mult 
această sarcină. 

Președintele vorbeşte de „măreţia 
noastră ca naţiune“ ca fiind motivul 
continuării luptelor. El declară că o 
mare naţiune „nu poate alege cea mai 
ușoară cale de retragere“. 

Dar în Vietnam, în 1969, măreția 
constă în a accepta mai puţin decit vic- 
toria. Nu va fi o cale uşoară, dar este 
o cale pe care preşedintele ar trebui să 
ne conducă. 


f 
Anthony LEWIS 


Îm semn de solidaritate cu acțiunile 
desfăşurate în S.U.A. cu prilejul ce- 
lui de-al doilea Moratoriu pentru 


Vietnam, în numeroase oraşe ale lu- 
mii au avut loc ample demonstrații 
prin care s-a cerut retragerea trupe- 
lor americane din Vietnam. Printre 
manifestanţii londonezi s-a aflat şi 
cunoscuta actriță Vanessa Redgrave 
(în dreapta) 

OPȚIUNILE 
TANZANIEI 


ÎN 1954, sub impulsul actualului pre- 
ședinte al Tanzaniei, Julius Nyerere, s-a 
format partidul politic,  Tanganyka 
African National Union (TANU), care 
inițiază o luptă activă pentru inde- 
pendență. TANU iese învingător în 
alegerile din 1958, în pofida votului 
censitar, care permitea doar unui nu- 
măr de 60000 de persoane — dintr-o 
populație de 10 milioane — să voteze. 
Patru ani mai tîrziu, Tanganica devine 
republică independentă. 

De la bun început, problemele care se 
ridicau în fața tinărului stat au fost 
uriașe. Era vorba despre o țară de două 
ori mai mare decit Franța, populată de 
12 milioane de oameni, dintre care 
96% ţărani, cu numai 10%% din supra- 
față cultivată, adăpostind 120 de tri- 
buri diferite. Era necesar să se lupte 
simultan împotriva  analfabetismului, 
să se formeze cadre, să se modernizeze 
agricultura, să se creeze o industrie, să 
se consolideze sentimentul naţional, să 
se mobilizeze poporul, să se creeze ins- 
tituţii corespunzătoare cerinţelor ţării, 
care să nu mai imite pe cele din Marea 
Britanie. Cu alte cuvinte, trebuia să se 
treacă la decolonizare. 

Declaraţia de la Arusha, ` formulată 
în 1967 de președintele Nyerere, a de- 
finit marile opţiuni economice şi _ so- 
ciale ale ţării. Printre elementele di- 
rectoare trebuie subliniate proprieta- 
tea  obștească asupra mijloacelor de 
producţie, precum și prioritatea acor- 
dată „autodezvoltării“. ajutorul extern 
fiind considerat doar ca un sprijin su- 
plimentar. Paralel, s-a declanşat o 
luptă activă împotriva privilegiilor şi a 
corupției. Conducătorii cu răspundere, 
a spus presedintele Nyerere, trebuie să 
aibă conștiința că se află exclusiv în 
slujba poporului. 

Firește că nu este uşor să 
realităţilor. Continuă să existe mari 
deosebiri între diferitele grupuri aie 
populaţiei. Există, de asemenea, nume- 
roase antagonisme determinate de 
cauze economice, istorice și etnice. 
Particularităţile tribale, rivalităţile -- 
adesea favorizate sau chiar create de 
colonizare — îngreunează mobilizarea 
rapidă şi elicientă a poporului, Există, 
de asemenea, o puternică opoziţie îm- 
potriva privilegiilor economice ale co- 
munităţii indiene (aproximativ 100 090 
persoane). Această comunitate, care a 
jucat rolul de intermediar între auto- 
ritatea colonială şi populația africană, 
deţine aproape totalitatea comerţului. 
Ea este concentrată în orașe, rămîne 
atașată din punct de vedere religios 


se facă faţă 


tradiţiilor sale. practică un oarecare 
exclusivism, căsătoriile între rase di- 
ferite fiind, de pildă, un lucru excep- 
tional. Constrinşi de rolul pe care en- 
glezii li l-au atribuit, indienii au optat 
în general pentru naționalitatea brita- 
nică. 

Se cuvine subliniat că au fost luate 
măsuri economice concrete pentru o 
schimbare profundă a structurilor și 
pentru a trece treptat pirghiile de con- 
ducere în mîinile tanzanienilor. În ra- 
murile-cheie — bănci, asigurări şi co- 
mercializarea unor produse agricole — 
guvernul a procedat în 1967 la naţiona- 
lizări, instituind fie monopolul de stat 
(Banca Naţională de Comerț, Banca 
Populară Zanzibar, Corporaţia  naţio- 
nală de asigurări), fie  semimonopolul 
(Corporaţia comercială de stat, centre 
de comercializare a unor produse agri- 


cole importante). În domeniul indus- 
triei s-a creat o societate de stat (Na- 
tional Development Corporation, NDC) 


de tipul societăţilor pe acţiuni, însărci- 
nată cu achiziţionarea totală sau par- 
țială a acţiunilor societăţilor particu- 
lare. În 1967. opt societăţi dominate de 
capitalul străin au trebuit să cedeze gu- 
vernului o parle din acţiunile lor (între 
49 și 600/0). În iunie 1968. NDC deţi- 
nea participări directe în 59 societăți 
principale ale ţării şi indirecte în alte 


21 de întreprinderi. În 45 de cazuri, 
NDC controla între 50 şi 100% din 
acţiuni. 


În domeniul agriculturii.  cooperati- 
vele joacă un rol important. Ele dis- 
pun de o bună organizare, ţin adu- 
nări ale producătorilor şi practică un 
sistem de comercializare care exclude 
pe intermediari şi cămătari, cele două 
flageluri ale ţăranului african. Tanza- 
nia se află astăzi în fruntea ţărilor 
continentului în ce priveşte importanţa 
cooperativelor. 

Plantaţiile europene nu au atins aici 
niciodată amploarea celor aparţinînd 
albilor în Kenya, unde sute de mii de 
țărani din tribul Kikuyu fuseseră izgo- 
niți de pe pămînturile lor. În prezent, 
aceste păminturi au fost în majoritate 
naţionalizate. Uneltele folosite şi meto- 
dele de lucru sînt încă extrem de pri- 


mitive. Lesne de închipuit, în conse- 
cinţă, eforturile pe care poporul tan- 
zanian este chemat să le depună pen- 
tru a deveni o naţiune modernă, stă- 
pînă pe bogăţiile sale naturale şi, prin 
aceasta, pe istoria sa. 


LE NOUVEL 


OBSERVATEUR 


PARIS 


CRUCIAȚII 


DE LA 
„OPUS DEI“ 


„OPUS DEI“ este una din organiza- 
țiile secrete cele mai puternice din 
lume. Cu cităva vreme în urmă, ea a 
repurtat una din cele mai mari victorii 
ale sale: datorită unei remanieri mi- 
nisteriale de amploare, şi-a asigurat la 
Madrid controlul, aproape absolut, al 
puterii în Spania, cei 18 miniştri ai 
noului cabinet fiind aproape toți mem- 
bri ai „Opus Dei“ sau sub influenţa sa 
directă. 

Organizaţie secretă ? Purtătorii de 
cuvînt ai „Opus Dei“ protestează : „Nu 
sîntem decit o asociaţie de fideli ale 
căror scopuri sînt exclusiv religioase şi 
apostolice. Nu avem altă doctrină de- 
cît aceea a bisericii“. Și ori de cîte ori 
o personalitate legată de „Opus Dei“ 
este implicată într-un scandal politic 
sau financiar, în Spania sau în străină- 
tate, un comunicat oficial este imediat 
dat publicităţii pentru a disculpa 
„Opera“ („la Obra“). 


Ca și în celelalte țări africane, construirea unei industrii naționale con- 
stituie în Tanzania cerința fundamentală a progresului economic 

„Opera“ a fost fondată de Monsenio- 
rul Escrivo de Balaguer. împreună cu 
12 discipoli. La sfîrşitul celui de-al 
doilea război mondial, societatea nu 
număra mai mult de 300—400 de 
membri. Azi, ea are aproape 
(dintre care 5 la sută sînt preoţi) răs- 
pîndiți în lumea întreagă. Se pare că 
„Societatea“ nu are un statut sau, în 
orice caz, n-a fost niciodată nicăieri 
publicat, singurul text de bază difuzat 
fiind o culegere de 999 de maxime ale 
lui Escrivo de Balaguer, „Camino“ (dru- 
mul), redactat după războiul civil spa- 
niol, tradus în 20 de limbi și vindut în 
2 500 000 de exemplare. 

„Opus Dei“ își aplică maximele la 
adăpostul unei faţade de opere diverse: 
cămine studențești, centre culturale, 
case de reculegere 
de învățămînt profesional şi menajer, 
clinici, dispensare, şcoli religioase etc. 
Cele aproape trei sute de instituții de 
acest gen — majoritatea în Spania — 
constituie partea vizibilă å a sbergulur. 

Dedesubt, partea invizibilă 
instrumentele puterii. În 
află oameni ai „Opus Dei“ nu numai în 
guvern, dar în toate cercurile de afa- 
ceri, bănci, societăți de import-export, 
universităţi, presă, publicitate, cinema, 
televiziune şi chiar în cadrul tauroma- 


„chiei. Oficial, bineînţeles, Opus nu ,„po- 


sedă“ nici una din întreprinderile pe 
care le controlează. Numele nu-i apare 
nicăieri. Dar membrii şi simpatizanţii 
acestei organizații sint cei ce ocupă 
posturile-cheie. 

În acest fel „Opus Dei“ a reușit să-şi 
clădească, în treizeci de ani, formida- 
bilul imperiu temporal. În centru, băn- 
cile: Banca populară spaniolă, Banco 
europeo de negocios, Banco atlántico, 
Unión industrial bancaria, Banco de 
Andalucia, Banco de Salamanca, Banca 
castelano etc., etc. Pentru propagandă, 
Opus şi-a asigurat controlul presei, al 
radioului, al editurilor : Societatea 
spaniolă a radiodifuziunii, S.A.R.P.E. 
(care controlează publicațiile „Actuali- 
dad economico“, „Mundo cristiano“, 
„Talva“, „La Actualidad espanola“), 
Editura Universității din Navarra, So- 
cietatea de distribuire a editurilor şi li- 
brăriilor B.E.L.S.A., cotidiene la León, 
Valladolid, Pamplona, Madrid, Barce- 
lona, numeroase reviste  („„Monelsa“, 
„Nuestro Tiempo“), agenția Euro-press 
etc. „Opus Dei“ este tot atit de solid 
împlantată în sectorul construcțiilor 
imobiliare. Printre societățile pe care le 
controlează se află „Cantabria“, „Con- 
structa“ ş.a. 

Lista, pentru Spania, este intermina- 
bilă. În străinătate, ramificaţiile impe- 
riului sînt, de asemenea, numeroase: 
la Geneva, „Opus Dei“ controlează o 
cunoscută bancă amenințată de fali- 
ment, la Ziirich o agenţie de schimb, 
la Paris dispune de o întreprindere de 
distribuire a cărţilor, în Portugaliz 
controlează mai multe întreprinderi și 
însuşi președintele Caetano, ca şi multe 
alte personalităţi politice portugheze, 
sînt puternic influențate de tehnocraţii 
„Opus Dei“. 

Strategia organizaţiei s-a oprit și la 
Ronia, unde își are reşedinţa Escrivo de 
Balaguer, dar Spania rămîne în cen- 
trul reţelei. Numai aici „Opus Dei“ pu- 
tea spera să adauge puterii economice 
pe cea politică. Aici, generalul Franco 
reuşise să echilibreze în cadrul guver- 
nului diversele forţe politice: militarii 
fascişti din 1938 în 1944 ; falangiștii din 

1944 în 1952; catolicii paternaliști in- 
fluenţaţi de Vatican între 1952—1957. 
Azi, pentru prima dată, un grup — 
„Opus Dei“ — va guverna aproape sin- 
gur. 

Arma principală folosită în acest 
scop a fost infiltrarea. Opus a reuşit 
discret şi cu răbdare să-şi plaseze oa- 
menii în administraţie, ministere, în 
anturajul lui Franco şi pînă şi în rîn- 
durile principalului rival, Falanga. 
Acum un an, conducătorii organizaţiei 
au considerat că situația era coaptă 
pentru lansarea ofensivei finale în ve- 
derea formării unui cabinet „omogen“, 
din care falangiştii să fie practic eli- 
minaţi. Aveau însă de înfruntat, în 


cursul anului 1969, trei obstacole — o 
lovitură de stat, un -război de succe- 
siune, un scandal financiar — pe care 


le-au depășit. 

Lovitura de stat a avut loc în seara 
zilei de 24 ianuarie 1969, cînd militarii 
„duri“ au decretat starea excepţională 
în întreaga Spanie pentru trei luni: 
garanţiile constituționale au fost com- 
plet suspendate. Dar Opus, deja pregă- 
tit pentru succesiune, se temea ca de 
această perioadă de „excepţie“ să nu 
profite Falanga pentru a elabora un 
vechi proiect de „lege sindicală“ care 
ar fi făcut din sindicatul actual — ver- 
tical, unic, obligatoriu — o putere prac- 
tic separată de putere. 

Oamenii lui „Opus Dei“ au angajat 
atunci o abilă campanie de persuasiune 
pe lîngă Franco și au obţinut cîştig de 
cauză : starea „de excepţie“ a fost ri- 
dicată cu o lună înaintea datei fixate. 

O a doua bătălie s-a angajat ime- 
diat : aceea a succesiunii. Prima etapă 
consta în a-l convinge pe Franco nu 
numai să-și desemneze succesorul, ci 
să-l aleagă pe Juan Carlos. Franco s-a 
lăsat convins. În dimineaţa zilei de 13 
iulie 1969, el acceptă să-l desemneze 
pe Juan Carlos ca succesor. Desemna- 
rea a alungat speranţele celor ce cre- 
deau în posibilitatea, dacă nu a unui 
regim democratic, cel puţin a unei mo- 
narhii constituţionale controlate : Juan 
Carlos va fi întotdeauna un instrument 
în mîinile „Opus Dei“. A fost, de ase- 
menea, o înfrîngere a Falangei, căreia 
i se îngustează zonele de influență pe 
măsură ce „Opus Dei“ și le lărgește pe 
ale sale. Falangiştii încearcă, totuşi, o 


Moartea lui Tutanka- 
mon a fost provocată de 
un traumatism cranian ? 
Este ceea ce şi-a propus 
să demonstreze, cu aju- 
torul razeloră, profeso- 
rul Ronald Harrison, de 
la catedra de anatomie 
a facultăţii de medicină 
din Liverpool 


30 


contraofensivă, denunțind şi exploatînd 
în ziarele lor cel mai mare scandal al 
istoriei spaniole : afacerea Matesa. 

La început, Matesa n-a fost decît o 
mică întreprindere familială, Maquina- 
ria Textil del Norte de España, fondată 
la 20 iulie 1956, cu un capital de 200 mi- 
lioane pesetas. În iunie 1968, capitalul 
atingea 600 milioane pesetas, după ce 
Matesa pusese la punct un război de 
țesut deosebit, capabil „să ţeasă orice“. 
Matesa vinde mult în străinătate şi ob- 
ține fără dificultate credite de export, 
credite pentru construirea de instalaţii 
de stocare în porturi, credite pentru co- 
mercializare în străinătate a fabulosu- 
lui război de ţesut. Şi, deodată, într-o 
bună zi, se descoperă că miraculoasa 
maşină se vinde, de fapt, foarte prost. 
Exemplarele trimise la New York zac, 
demontate, pe cheiuri şi se constată că 
cea mai mare parte a exporturilor erau 
fictive : 80 de milioane de franci au 
fost în mod fraudulos împrumutate din 
vistieria statului de către Matesa. Unde 
s-au dus aceste bunuri? Au servit, se 
spune, combinării unor afaceri în străi- 
nătate, în special în Elveţia. 

Nimeni nu a putut susține că șefii în- 
treprinderii aparţin organizaţiei „Opus 
Dei“. Este, totuși, cert că subvenţiile 
frauduloase nu puteau fi obţinute de- 
cît cu acordul „miniștrilor tehnocraţi“, 
principalii privilegiați ai „Opus Dei“. O 
violentă campanie de presă a fost de- 
clanşată contra corupției guvernamen- 
tale, iar revista falangistă „SP“ mer- 
gea pînă la a cere explicaţii miniştrilor 
compromiși. Dar miniștrii rămîn la 
postul lor. Se negociază discret cu fa- 
langiștii, lăsîndu-se să se înțeleagă că 
„legea sindicală“ va avea mai multe 
şanse dacă se înăbușe afacerea Matesa. 
Falanga este sensibilă la argument: 
după cîteva săptămini, scandalul este 
uitat. Momentul este ales de „Opus 
Dei “pentru a concretiza succesele anu- 
lui, cerînd formarea unui cabinet omo- 
gen care să-i asigure puterea. Nu va 
mai întîlni deloc rezistențe. Militarii, 
care se agitaseră în ianuarie, s-au li- 
niștit. Falanga, slăbită și copleşită de 


„Opus Dei“, nu mai este în stare să re- 
ziste. Franco cedează. 


Ivon LE VAILLANT 

profil 


Bahi LADGHAM 


primul ministru al Tunisiei 


Creat după recenta schimbare in- 
tervenită în structurile  guvernamen- 
tale tunisiene, postul de şei al guver- 
nului a fost încredințat, la 7? noiem- 
brie, lui Bahi Ladgham, în acelaşi timp 
secretar de stat la preşedinţie şi secre- 
tar general al Partidului socialist des- 
turian, 

Bahi Ladgham s-a născut la Tunis, 
la 10 ianuarie 1913, în familia unui mic 
comerciant. Ca şi multe dintre cadrele 
de bază ale Tunisiei de astăzi, își face 
studiile secundare la colegiul Sadiki 
Aici îşi începe și activitatea politică 
participind la o serie de acţiuni ale 
mișcării de rezistență. În noiem- 
brie 1939, el este arestat și condamnat 
la 15 ani muncă silnică. Internat în 
Algeria, Ladgham revine în Tunisia la 
7 mai 1944, în urma unei amnistii de- 
cretate de guvernul francez. 

După ce, la sfîrşitul anului 1951, par- 
ticipă în calitate de secretar general al 
delegaţiei tunisiene la negocicrile cu 
guvernul francez la Paris, Bahi Lad- 
gham pleacă la Cairo, apoi la New 
York, unde înființează Oficiul] tuni- 
sian pentru eliberarea națională, În oc- 
tombrie 1955, el se întoarce in Tunisia, 
aflîndu-se alături de Habib Bourguiba 
în lupta pentru unitatea partidului. 

În 1955, la congresul de la Sfax, pe 
care îl prezidează, este ales secretar 
general al Partidului neo-desturian, 
funcție pe care o deține neîntrerupt 
pînă astăzi. O dată cu înființarea Con- 
siliului național, în ianuarie 1956, este 
numit vicepreşedinte al acestuia, iar 
în 1957, după proclamarea Republicii. 
devine secretar de stat la președinție. 

În declarația făcută după constitui- 
rea noului guvern, Bahi Ladgham a 
subliniat că, la crearea acestuia, au 
prezidat imperativele omogenității şi 
ale eficacității. Guvernul, a spus pri- 
mul ministru, va adopta noi metode 
de muncă pentru a înfrunta „situația 
particulară pe care o cunoaște ţara, 
datorită problemelor complexe rezul- 
tînd atit din inundaţiile catastrofale cît 
și din dificultățile prin care trece agri- 
cultura“, Pe baza opţiunilor detinite 
la recentul congres de la Bizerta, gu- 
vernul, a adăugat Bahi Ladgham, va 
promova mai mult ca pînă acum o po- 
litică de planificare elaborată, prin 
„luarea în considerare a posibilităţilor 
țării“. În planul politicii externe, noul 
premier a declarat că Tunisia va con- 
tinua să promoveze o politică de 
neutralitate și de cooperare cu alte 
țări în vederea unei păci stabile şi a 
subliniat necesitatea intensificării co- 
laborării dintre Tunisia și celelalte 
ţări ale Maghrebului, 


L.M. 


MAORI 

Constantin Pașca, Abrud, jud. 
Alba. Țara maorilor — Noua 
Zeelandă — este descoperită la 


8 decembrie 1642 de olandezul 
Tasman. Erorile lui Tasman cu 
privire la identitatea acestor 
pămînturi sînt corectate, abia 
mult mai tîrziu, de navigatorii 
Baas şi Cook, care demonstrea- 
ză că nu fusese descoperit con- 
tinentul austral (antarctic), ci 
un grup de două insule mari şi 
altele mărunte, despărțite de 


Australia printr-o strimtoare, 
Concomitent cu Cook, francezii 
De Surville (1769) şi Marion 


(1772) explorează coastele arhi- 
pelagului şi provoacă primele 
ciocniri cu băștinașii. Cu timpul, 
numeroşi colonişti şi aventurieri 
se instalează pe insulă. În 1820, 
este întocmiță prima gramatică 
a limbii maori, sub conducerea 
profesorului Lee (în Anglia), cu 
ajutorul preţios al unor șefi de 
trib  maori—Hongi şi Waikato. 
Primul rezident britanic în 
Noua Zeelandă este numit în 
1833, în persoana lui James 
Busby. Aproape în acelaşi timp, 
apar si două societăţi franceze 
— „Nanto-Bordelaise“ și „Com- 
pagnie Francaise de la Nouvelle 
Zeelande“ — care îşi propun să 
exploateze bogăţiile insulei. În 


februarie 1840, se încheie la 
Waitangi un tratat prin care 
Anglia își extindea protecția 


definitivă — „colonizare ofi- 
cială“* — asupra băștinașilor din 
Noua Zeelandă, stabilindu-se, 
totodată, capitala la Auckland. 
În 1960, numărul maorilor era 
de aproximativ 160 000. în cea 
mai mare parte, această popu- 
laţie a părăsit obiceiurile stră- 
vechi şi participă astăzi la acti- 
vitatea politică şi economică a 
Noii Zeelande. Pentru amănun- 
te. privind obiceiurile acestei 


populaţii, vă recomandăm volu- 
mul  „„Maorii“, de Gheorghe 
Doru, apărut la „Editura Tine- 
retului“ în 1966. 


Ion Muche, Constanţa. 
tăm, dar materialele 


Regre- 
trimise nu 


aduc elemente noi să semnifica- 
tive în această problemă. 


George Budișteanu, Bucureşti. 
Materialele trimise de dv., deşi 
interesante, nu fac decit să 
adauge cîteva amănunte unor 
probleme despre care revista 
noastră a scris în repetate rîn- 
duri, 


eee eee e a a 
»AZUR“ 


Constantin Dinescu, Braşov, 
Primul satelit vest-german a 
fost lansat la 8 noiembrie de 
către tehnicieni americani, de 
la baza Vandenberg (California). 
În greutate de 71 kg, satelitul, 
numit „Azur“, s-a înscris pe o 
orbită cu perigeul de 386 km şi 
apogeul de 3128 km, înclinată 
cu 1020 față de Ecuator. Sateli- 
tul este dotat cu o serie de apa- 
rataje care vor măsura intensi- 
tatea cîmpului magnetic teres- 
tru, vor detecta protonii şi 
particulele alfa provenind de la 
Soare etc. Deşi informaţiile care 
se culeg nu vor, fi calitativ noi, 
se presupune că vor completa 
datele obținute de sateliții 
sovietici şi americani. 


OPERA DIN SIDNEY 


Tănase Toma, Galaţi. Proiec- 
tul clădirii operei din Sydney a- 
parţine arhitectului danez Joern 
Utzon. Lucrările au fost începu- 
te în 1959, dar abia anul acesta 
s-a ajuns în faza finisărilor, din 
cauza divergenţelor dintre con- 
structori şi beneficiari. Iniţial, 
devizul indica un cost total de 
30 milioane de dolari ș ulterior 
s-a ajuns la 85 de milioane, fă- 
ră aparatajul de climatizare şi 
de scenă care, din lipsă de fon- 
duri, nu va putea fi procurat de- 
cît în anul 1972. Clădirea (în fo- 
tografie, în colţul de jos, din 
dreapta) are şase săli mari: una 
pentru concerte, cu 2750 de 
locuri, alta pentru reprezentați: 
teatrale, cu 600 de locuri, un 
auditoriu cu 450 de locuri, un 
studio de înregistrare de mare 
capacitate şi o sală de festivi- 
tăţi. Întregul ansamblu arhitec- 
tonic ocupă un teren de aproape 
3 hectare. 


Anuntăm pe cititorii noștri 
mentelor pentru anul 1970. 


poşta 


redacției 


că a început reînnoirea abona- 


Abonaţi-vă din timp și pe termene cît mai lungi, pentru 
a vă asigura continuitatea în primirea revistei. 
Preţul unui abonament este de : 


—peuwn an .. 


—pe șase luni ... . . . 


— pe trei luni . . 
Abonamentele se fac prin 


104 lei 
52 lei 
26 lei 
oficiile și agențiile P.T.T.R., la 


factorii poştali și la difuzorii de presă din întreprinderi și 


instituții. 


RĂZBOIUL PARAGUAYULUI 


Aş dori să completez răs- 
punsul despre Paraguay, apărut 
recent la „Poşta redacţiei“ (nr. 
46), cu cîteva amănunte despre 
„războiul Paraguayului“ care 
pare să fi fost unul dintre cele 
mai sîngeroase din istoria lupte- 
lor interamericane. Deşi avea 
forțe armate de zece ori mai 
reduse decît ale inamicilor săi 
(Brazilia, Uruguay şi Argentina), 
Paraguavyul a reuşit să lupte 
timp de cinci ani. John A. 
Crow precizează în „Epopeea 
Americii Latine“ că, după 
război, teritoriul ţării era pus- 
tiit, bărbaţii  mimiciţi, oraşele 
ruinate. Din 1337000 de locui- 
tori, la încheierea păcii rămă- 
seseră doar 220 000, din care nu- 
mai 28746 bărbați. Conflictul a 
început în 1865, în perioada în 
care Brazilia încerca să subiuge 
Uruguavul sub motivul apărării 
locuitorilor brazilieni. Francisco 
Solano López, dictatorul Para- 
guayului, pretinzind că acțiunea 
războinică a Braziliei amenința 
şi existența țării sale, declară 
război Braziliei. Ulterior, ArT- 
gentina intră în război pe con- 
siderentul că Paraguayul şi-ar 
fi trecut trupele pe teritoriul ei 
fără a cere permisiunea. Războ- 
iul a devenit extrem de crud: 
nu se cerea şi nici nu se acorda 
vreo  cruțare. Deşi nu avea 
practic nici o şansă de cîştig, 
López continuă lupta. Statele 
Unite se oferă să medieze, dar 
puterile aliate refuză. Cînd, în 
cele din urmă, Lopez este ucis 


în luptă, armata paraguauană 
era formată aproape exclusiv 
din bătrîni sau adolescenți. 
Brazilia se pronunță pentru 


anexarea imediată a teritoriilor 
pustiite. Argentina şi Uruguay 
se opùn. Se ajunge la un acord 
prin care Argentina şi Brazilia 
nbțineau mari întinderi din 
Paraguay (aproape jumătate 
din teritoriu). Brazilia îşi retra- 
ge trupele în 1874. 


GH. BOGASIU 
student, Bucureşti 


Eugen Popovici, București. 
Materialul trimis de dv. e foarte 
interesant, dar nu se încadrează 
în profilul revistei noastre. Vă 
recomandăm să vă adresaţi re- 
vistei „Magazin istoric”, 


_—_— 
Gh. Ionescu, București. Con- 
sulțaţi răspunsul intitulat 


„opun oa lumii“, 
redacţiei“, nr. 45. 


de la „Poșta 


a ———— 
pe iii iu anni iii pia - 


PROCESUL LUI ROHAN 


Maria  Comărniceanu, com, 
Secăria, jud. Prahova, 1) Recen- 
ta reuniune a Interpolului, care 
s-a desfăşurat (în octombrie) în 
Mexic, a hotărît să nu dezbată 
încă problema pirateriei aeriene. 
Articolul 3 al statutului Inter- 
polului interzice riguros acestui 
organism să se ocupe de orice 
afacere prezentind un caracter 
politic, militar, religios sau 
rasial. Problema” pirateriei aerie- 
ne a fost aminată pentru o 
viitoare sesiune. 2) Procesul lui 
Michael Dennis William Rohan, 
tinărul australian de douăzeci 
şi opt de ani acuzat de a fi pro- 
vocat incendierea  moscheei Al 
Aksa, s-a deschis luna trecută 
la Ierusalim, Potrivit legilor 
israeliene, Rohan poate fi con- 
damnat la cincisprezece ani în- 
chisoare pentru a fi dat foc în 
mod deliberat unui edificiu, la 
care se adaugă șapte ani închi- 
soare pentru profanarea locu- 
rilor sfinte. 
rs. 


M.Z. , Baia Mare. Toate cerce- 
tările efectuate pînă în prezent 
demonstrează că nu există for- 
me de viaţă nici pe Lună, nici 
pe planeta Marte. Despre „ine- 
lele“ care înconjoară unele pla- 
nete din sistemul nostru solar — 
unele descoperite cu multe sute 
de ani în urmă — găsiţi infor- 
maţii în Dicţionarul enciclope- 
dic român. Părerea dv. este 
contrazisă de toate rezultatele 
obținute de astronautică şi de 
astronomie pînă în prezent. 


Marin Dobrescu, Mangalia- 
Sud. Datele pe care le solicitați 
pot fi găsite în răspunsurile pu- 
blicate la „Poşta redacției“. nr. 
40 şi 41/1969. 


Dumitru Bîrlădeanu, Reşiţa. 
Contesa Anna Mathieu de Noail- 
les, poetă franceză de origine 
română (1876—1933), a publicat 
volumele de versuri „Umbra 
zilelor“ — 1902; „Viii şi mor- 
ţii“ — 1913; „Forţele eterne“ — 
1921 ; „Poeme de dragoste“ — 
1924 ; „Onoarea de a suferi“ — 
1927, precum si romanele „Noua 
speranţă“ — 1903; „Dominarea“ 
— 1905. 


Dan Hie, Arad. Vom răspunde 
prin poştă întrebărilor dv. 

ME Se 


poşta 


redacţiei 


TREPTELE GIGANȚILO 


Hie Grigorescu, Buşteni, Este 
vorba de celebra orezărie în te- 
rase de pe insula Luzon (Fili- 
pine), situată în regiunea Bon- 
toc. Principalele terase ale ore- 
zăriei ocupă o suprafaţă de 400 
km?, iar lungimea zidurilor care 
le susţin măsoară 25 000 de km. 
Arheologii socotesc că această 
remarcabilă operă de tehnică 
agricolă a fost realizată în cel 
puţin cinci sute de ani — înce- 
piînd, probabil, cu secolele III 
sau II dinaintea erei noastre, 


„cînd au avut loc mari migrații 


din Indochina, iar agricultorii 
stabiliţi pe insula Luzon au des- 
coperit sistemul de cultură a 
orezului în terase. Culturi ase- 
mănătoare există, de secole, în 
China, Japonia și Indonezia, dar 
nici una nu depăşeşte în mă- 
rime pe cele de la Bontoc. În 
fotografie : cîteva dintre „trep- 
tele giganţilor“, pe primele două 
fiind amplasate casele cultiva- 
torilor. Istoricii vechi au socotit 
ansamblul acestor lucrări drept 
„a opta minune a lumii“. 
—— 

Gheorghe Cojocaru, Constanţa. 
În cadrul recenței călătorii, 
cosmonauţii americani care au 


înfăptuit aselenizarea — Arms- 
trong, Aldrin şi Collins — au 


vizitat un mare număr de ţări 
din Europa, Africa şi Asia. 


Costel Bălan, Huşi. 1) Primul 
ministru al Republicii Arabe 
Yemen este Abdullah al Kurshu- 
mi. 2) După ce guvernatorul 
britanic în Rhodesia, Humph- 
rey Gipps, a părăsit ţara, nu a 
fost numit un alt guvernator. 


Ion Th.  Ciulpan, Oraviţa. 
Vom reflecta !a propunerea dv, 

SR a 


FENOMENE O.Z.N. 


Nicolae  Roșculeţ, Tecuci. E 
greu de stabilit datele pe care 
le cereţi dv. Se pare că, în epoca 
noastră, primele fenomene OZN 
au fost înregistrate la 21 aprilie 
1897, la Le Roy, statul Kansas, 
de Alexander Hamilton ; în anul 
1909, în decembrie, în statele 
Boston şi Massachusetts ; în 1910, 
în Virginia de Vest şi Tennesse. 
Revista noastră a scris, de altfel, 
în numeroase rînduri despre 
această problemă. Vă recoman- 
dăm să consultaţi nr. 12—17 din 
1969, în care au fost publicate 
fragmente din „Raportul Con- 


don“. 
m eama 
Petru  Halmagean,  Noiorid, 


judeţul Bihor. După cum știți, 
impăratul Traian a murit pe 
drumul de întoarcere la Roma, 
din Orientul Apropiat, în Cili- 
cia, la Selinus. Religia romană 
cerea ca morţii să fie arși cu 
mare pompă. Istoricii care au 
aprofundat epoca lui Traian 
consideră că împăratul ar fi 
fost ars la Selinus și cenuşa 
ar fi fost transportată ulterior 
la Roma şi depusă în urna de 
aur de pe renumita Columnă a 
lui Traian, 

— 


O. A. Nia. 1) În R.F.G., cotidie- 
nele mai importante sînt „Die 
Welt“, „Süddeutsche Zeitung“, 
„Frankfurter Allgemeine“, Zia- 
rul „Le Mondeř, deşi nu are 
tirajul cel mai mare, este consi- 
derat, totuşi, ca fiind cel mai im- 
portant cotidian francez. În legă- 
tură cu ziarele din America de 
Sud, consultați „Poşta redacției“ 
din nr, 40 al acestui an, 2) Recent, 
Senatul turc a voţat un amen- 
dament constituțional care re- 
stabileşte eligibilitatea fostului 
preşedințe Celal Bayar şi a mi- 
niştrilor fostului regim Mende- 
res, 


Dan A. Auul, str, Col. Buzo- 
ianu, nr. 3, Brașov, doreşte 
colecția integrală a revistei 
„Lumea“ pe anii 1963, 1964, 1965, 
nr. 52/1966, nr. 38/1967, nr, 30, 
35 şi 39/1968. 


Nicolae Balaș-lonescu, Bucu- 
reşți; I. Soldea, Roman; Nico- 
lac Preda, Turnu Severin ; Ale- 
xandru Colțca, Constanța ; 
Gheorghe Pop, Ciuj; V, Mano- 
lescu, Bucureşti. Nu inserăm în 
„Poșta redacţiei“ asemenea 
oferte. 


E. Victor, Craiova. Informa- 
ţiile trimise de dv. sint intere- 
sante, dar, totuşi, nu contrazic 
răspunsurile publicate de noi. 


O. Latesti, București, Revista 
aoastră a scris în numeroase 


rînduri despre problemele care 
vă interesează. Vă rugăm să 
consultaţi colecţia. 


Desdemona Movilă, Bușteni. 
De la căsătoria lui Jacqueline 
Kennedy cu financiarul gre 
A. Onassis nu au mai intervc- 
nit elemente de natură să jus- 
tifice publicarea unui articol 


OCOLUL PĂMINTULUI ÎN 
51 DE ORE 


Virgiliu Turcu, Bacău. Cea 
mai bună performanță realizată 
de aviaţie în ocolul Pămîntului, 
a fost înregistrată în noiembrie 
1965, cind un „Boeing-707“ a în- 
treprins o călătorie a cărei rută 
a fost următoarea : Honolulu — 
Londra (peste Polul Nord): 
11 953 km ; Londra — Lisabona : 
1585 km; Lisabona — «Buenos 
Aires : 9649 km ; Buenos Aires 
— Noua Zeelandă (peste Polul 
Sud): 7841 km. Raidul a du- 
rat 62 de ore (inclusiv escalele), 
iar timpul efectiv de zbor a fost 
de 51 ore și 27 minute. Distanţa 
totală parcursă — 42286 de km. 
Avionul a avut la bord un echi- 
paj format din 13 aviatori şi un 
grup de 27 de oameni de ştiinţă, 
care au întreprins diferite cer- 
cetări privind meteorologia şi 
navigația aeriană. Acesta a fost 
primul zbor care a cuprins în 
ruta sa ambii Poli 


Virgiliu Stănescu,  Bucureșţi. 
Personalitatea noului premier 


tunisian este prezentată la ru- 
brica „Profil“ din acest număr, 
Noul guvern este compus din 
16 miniştri şi 4 secretari de 
stat. 


. —— 


V. Nceaşcu, București. Născută 
la 19 iulie 1917, la Allahabad, 
Indira Gandhi este fiica lui 
Jawaharlal Nehru. În 1942 s-a 
căsătorit cu F, Gandhi. Nu este 
rudă cu Mahatma Gandhi. Din 
1960 este văduvă,- A studiat 
istoria în India, Elveția și 
Anglia (Oxford). Din anul 1947, 
a fost un colaborator apropiat 
al tatălui ei, 


C. Tomescu, București. După 
părerea noastră, nu există o 
contradicție în articolele pe 
care le semnalați. Oricum, însă, 
e mai firesc să vă adresaţi re- 
vistei respective. 


BECKETT 
Ion Ardeleanu, Bucureşti. 


„aureatul Premiului Nobel pen- 
tru literatură din acest an, 
Samuel Beckett, s-a născut la 
Dublin în 1906. Urmează cursu- 
rile la Royal School și Trinity 
College din Dublin şi la Şcoala 
Normală Superioară din Paris. 
Debutează în 1930 cu un volum 
de versuri —  ,,Whoroscope“. 
Scrie o serie de romane în en- 


franceză : 


gleză şi 
(1938), „Watt“ 


„Murphy“ 
(1944), „Molloy“ 


(1951), „Malone moare“ (1952), 
„Ceea ce nu se poate. numi” 
(1953) etc, piese de teatru: 
„Aşteptindu-l] pe Godot“ (1953), 


„Sfîrşṣit de partidă“ (1357), „Oh! 
Frumoasele zile“ (1960) etc. şi 
piese radiofonice. Unele din pie- 
sele sale au apărut în traducere 
românească, în revista „Secolul 
20“, Despre celelalte | premii 
Nobel din acest an s-a seris în 
numărul 47 al revistei noastre. 
—. 


Nicolae Mocanu, Turda. După 
cum aţi putut constata, semnă- 
tura pe care o solicițaţi nu lip- 
seşte din coloanele revistei 
noastre. 


B. Miu. Craiova. Vă recoman- 
dăm să consultaţi Dicționarul 
enciclopedic român sau să vă 
adresaţi unei reviste de specia- 
litate. 

LONDRA: Evoluţia relațiilor 
româno-britanice 


HELSINKI: Convorbirile 
sovieto-americane 


ROMA: Realitatea de pe 
„frontul muncii“ 


TOKIO: „Dosarul Okinawa” 


HAGA: Reuniunea la nivel inalt 
a „celor şase“ 


BONN: Ce a arătat congresul 
creştin-democrat 


SECRETUL LIBIA 
„RAPORTULUI 
ROCKEFELLER“ PETROL 
ȘI REEVALUĂRILE 
INTERAMERICANE ȘI BAZE 


Bilanţ după „„APOLLO-12' 


DUELUL ONASSIS — NIARCHOS 


OI PERSPECTIVE 
ÎN RELAȚIILE 
MÂNO-BRITANICE 


Corespondenţă din Londra, 
de la trimisul nostru special, Mihai Matei 


Primele două zile ale vizitei în Ma- 
rea Britanie a preşedintelui Consiliu- 
lui de Miniştri, Ion Gheorghe Maurer, 
însoţit de ministrul de externe, Corne- 
liu Mănescu, au conturat de pe acum 
cadrul acestei acţiuni şi problemele de 
interes comun care constituie obiectul 
convorbirilor oficiale. Încadrîndu-se în 
linia constantă de promovare a rela- 
ţiilor de cooperare şi a contactelor po- 
litice, caracteristică pentru politica ex- 
ternă a ţării noastre, vizita în Anglia 
va permite un cuprinzător tur de ori- 
zont al relaţiilor bilaterale, precum şi 
al unor aspecte ale situaţiei interna- 
tionale care preocupă ambele părţi. 

În evoluţia relaţiilor româno-engleze, 
prima vizită a unui şef de guvern ro- 
mân la Londra apare ca un moment de 
virf, firesc, însă, în contextul extinde- 
rii rapide în ultimii ani a contactelor 
şi schimburilor în diverse domenii. În 
această privinţă, creşterea rapidă a co- 
merţului în ambele direcţii, schimbu- 
rile culturale privite cu interes de pu- 
blicul român şi englez, crearea şi dez- 
voltarea cooperării  tehnico-știinţifice 
sînt tot atitea exemple ale posibilități- 
lor oferite de un climat de înţelegere 
şi colaborare. 

În ceea ce 
ciale, perioada 


contactele ofi- 
ultimii doi 


priveşte 
recentă. - 

ani — a înregistrat o serie de vizite la 
București și Londra : delegaţia guver- 
namentală condusă de prim-vicepreşe- 
dintele Consiliului de Miniștri, Ilie Ver- 
deț, delegaţia I.R.R.C.S.. condusă de to- 
varășul Dumitru Popescu, delegația 
parlamentară, condusă de președintele 
M.A.N., Ştefan Voitec, şi, respectiv — 
vizita ministrului de externe, Michael 
Stewart, a ministrului tehnologiei, 
Anthony Wedgwood Benn, a delegaţiei 
partidului laburist, condusă de preşe- 
dinta partidului, Jenny Lee. 

În toasturile rostite în prima zi avi- 
zitei la dineul oficial din Downing 
Street 10, reședința tradiţională a pri- 
mului ministru britanic, preşedintele 
Consiliului de Miniştri, Ion Gheorghe 
Maurer, şi premierul Wilson au trecut 
în revistă evoluţia relaţiilor bilaterale 
şi au abordat problemele politice de 
interes comun. „Sintem bucuroşi să 
constatăm că aceste relaţii progresează 
satisfăcător“, a spus preşedintele Con- 
siliului de Miniştri, lon Gheorghe 
Maurer, adăugiînd că aceasta este „incă 
o ilustrare a posibilităților de înţele- 
gere şi conlucrare între state cu filo- 
zofii sociale şi politice diferite, atunci 
cînd raporturile dintre ele sint prezi- 
date de comprehensiune și respect mu- 
tual“. Primul ministru român a înca- 


În timpul vizitei la uzinele Rolls 
Royce 


drat dezvoltarea favorabilă a relațiilor 
româno-engleze „în procesul obiectiv de 
accentuare a interdependențelor dintre 
țări şi popoare; de extindere și ramifi- 
care considerabilă a legăturilor de co- 
laborare dintre state, proces căruia re- 
voluţia tehnico-științifică contempora- 
nă îr conferă dimensiuni noi“. 

La rîndul său, premierul Wilson s-a 
declarat interesat de schimbul de ve- 
deri româno-englez. Deosebirile de sis- 
teme sociale, a spus el, „nu sînt un mo- 
tiv pentru ca în această săptămînă, și în 
general în relaţiile dintre noi, să nu 
acţionăm pentru o înţelegere reciprocă 
mai strînsă şi pentru o înţelegere mai 
largă în lume“. 

Aşa cum a subliniat în discursul său 
primul ministru român, „este în intere- 
sul tuturor statelor de a participau în 
măsură crescindă la cooperarea inter- 
naţională, aceasta constituind o premisă 
importantă atit pentru dezvoltarea ra- 
pidă şi multilaterală a fiecărei ţări, cît 
şi pentru instaurarea unui climat de 
înţelegere şi pace în lume“. 

Subliniind importanța cooperării in- 
ternaţionale pentru promovarea unui 
climat de înţelegere reciprocă şi de pro- 
gres pentru toate ţările lumii, cei doi 
prim-miniştri s-au referit în toasturile 
lor la condiţiile politice ale unui ase- 
menea climat şi în mod. special la pro- 
blema securității europene. 

„Printre problemele care vor facede- 
sigur obiectul schimbului de vederi ce 
va avea loc în cadrul convorbirilor 
noastre, înfăptuirea securității euro- 
pene reprezintă o preocupare de primă 
însemnătate a României. Pentru po- 
porul român și, sintem convinşi, pen- 
tru toate celelalte popoare ale Euro- 
pei, realizarea. securităţii pe continent 
este de un interes vital, constituie o 
condiţie esenţială a dezvoltării lor mul- 
tilaterale şi independente“, a deelarat 
preşedintele Consiliului de Miniştri, 
Ion Gheorghe Maurer. „În ultima pe- 
rioadă — a adăugat premierul român — 
guvernele. ţărilor europene, ca şi ale 
altor ţări, sînt preocupate de chestiu- 
nea pregătirii și realizării unor întil- 
niri consacrate problemelor cooperării 
şi securităţii în Europa. În concepţia 
noastră, organizarea acestor conferinţe 
nu trebuie în nici un fel legată sau 
condiţionată de rezolvarea prealabilă a 
problemelor în suspensie. Dimpotrivă, 
tocmai întilnirile statelor europene, co- 
respunzător pregătite, ar putea să fa- 
ciliteze în măsură considerabilă soluţio- 
narea marilor probleme ale Europei. De 
altfel, prin ele însele, întilnirile ar con- 
tribui la crearea unei atmosfere de în- 
credere şi siguranţă, la diminuarea pe- 
ricolului de conflicte. 

Multitudinea problemelor europene 
reclamă, după părerea noastră, ca dez- 
baterile pentru găsirea de soluţii să fie 
concepute într-o sucesiune de întilniri, 
pentru înaintarea graduală pe calea 
securităţii. Apar necesare, aşadar, o ac- 


tivitate laborioasă de pregătire, con- 
centrarea dezbaterilor asupra unor 


obiective la început limitate, darrea- 
liste. într-o ierarhie care să permită 
obținerea de soluții“. 

La rîndul său, premierul Wilson a a- 
firmat că doreşte să discute „o proble- 
mă care nu poate să nu constituie preocu- 
parea comună a celor două ţări — pa- 
cea şi securitatea Europei“. În conti- 
nuare, premierul Wilson a evocat ideea 
coexistenţei, afirmind că „avem nevoie 
să ajungem nu numai la starea de ne- 
beligeranţă, ci la starea de prietenie. 


O declarație 


a ministrului de externe 
MICHAEL STEWART 


făcută trimisului special 


al revistei „Lumea“ 


După cum se știe, aceasta este pri- 
ma vizită oficială în Marea Britanie 
a unui preşedinte de consiliu din 
România. În timpul vizitei mele la 
București, în septembrie anul trecut, 
pe care am apreciat-o extrem de 
mult, am avut onoarea să transmit 
invitația primului ministru englez 
pentru dl Maurer. Sînt, de aceea, deo- 
sebit de satisfăcut să-l salut aici şi să 
transmit aceste salutări cu toată căl- 
dura şi distinsului meu coleg, dl 
Mămescu. 

Progresele realizate în ultima 
vreme în relațiile noastre bilaterale 
— în comerț, în domeniul culturii şi 
al schimburilor tehnologice — s-au 
reflectat în şirul de vizite, atît ofi- 


ciale cît şi neoficiale, între cele două 
țări ale noastre. Sint convins că ac- 
tuala vizită şi convorbirile care vor 
avea loc cu acest prilej vor spori în- 
țelegerea pe care o avem fiecare 
pentru politica și aspirațiile celuilalt. 
Aceasta va permite ca relaţiile noas- 
tre comerciale și de altă natură să 
se dezvolte spre avantajul reciproc. 

Sînt convins că îmbunătățirea re- 
lațiilor noastre bilaterale, relafir 
care se întemeiază pe respectul reci- 
proc al drepturilor şi îndatoririlor 
fiecărei părți, nu poate decît să a- 
ducă o contribuție pozitivă într-o 
perspectivă internaţională mai cu- 
prinzătoare. 


Prin aceasta — a spus premierul Wil- 
son — înţeleg că trebuie să ne simțim 
în suficientă măsură eliberați de ame- 
nințarea şi primejdiile războiului, pen- 
tru a ne consacra energiile activității 
pasionante şi de răspundere privind 
realizarea securității pentru toate na- 
țiunile Europei şi din afara acestui 
continent“. 

Atît primul ministru român, cît și 
omologul său britanic au subliniat ca- 
drul principial al convorbirilor, referin- 
du-se şi la contribuția pozitivă pe care 
ei speră că aceste convorbiri -© vor adu- 
ce într-un context internațional mai 
larg. „Ne întîlnim într-o atmosferăde 
respect reciproc — a spus primul mi- 
nistru Harold Wilson — şi cu dorința 
sinceră de a acţiona împreună pentru 
interesele noastre comune şi mai pre- 
sus de orice pentru pacea și securitatea 
continentului nostru“. „A devenit un 
adevăr axiomatic, unanim recunoscut, 
că în lumea actuală relațiile dintre state 
se pot situa la nivelul cuceririlor ge- 
niului uman numai dacă sînt așezate 
pe principiile fundamentale ale drep- 
tului internaţional — suveranitatea şi 
independenţa națională, egalitatea în 
drepturi, neamestecul în treburile in- 
terne ale altora, avantajul reciproc, 
dreptul fiecărui popor de a-și hotări 
singur destinele“, a subliniat preşedin- 
tele Consiliului de Miniștri, Jon Gheor- 
ghe Maurer. care şi-a exprimat, de ase- 
menea, speranța că întilnirile şi con- 
vorbirile care vor avea loc în zilele ur- 
mătoare vor deschide noi perspective 
intensificării relaţiilor dintre ţările şi 
popoarele noastre. 

Publicul englez a primit vizita cu un 
interes pe care presa de aici l-a afirmat 
într-o măsură elocventă. După prima zi 
a vizitei, ziarele au publicat ample in- 
formaţii cu privire la convorbirile care 
vor avea loc, iar ziarul „The Guardian“ 


de marţi a consacrat primul dintre edi- 
torialele sale vizitei românești. „Ca 
multe state — se scrie în acest editorial 
— românii afirmă că doresc relații 
prietenești cu toate ţările, indiferent de 
sistemul lor ‘social; ei apar capabili 
să-şi pună în practică declaraţiile (...). 
Președintele ţării, domnul Nicolae 
Ceaușescu, afirmă în mod consecvent 
că relaţiile între state trebuie să se ba- 
zeze pe principiile suveranităţii şi in- 
dependenţei naţionale şi ale neinter- 
venției în afacerile interne“. Editoria- 
lul apreciază că „această vizită poate 
pune baza extinderii relaţiilor comer- 
ciale“, În privinţa convorbirilor, „The 
Guardian“ consideră că ele sînt o oca- 
zie binevenită pentru Marea Britanie de 
a obține clarificări în legătură cu pro- 
punerea asupra conferinței pentru secu- 
ritatea europeană, „pe care România o 
sprijină energic“. 

Informînd asupra programului vizi- 
tei, „The Times“ apreciază că aceasta 
„va da un nou impuls dezvoltării re- 
marcabil de rapide, în ultimii ani, a 
relaţiilor între Anglia și România“. 

Din prima zi, radioul şi televiziunea 
au consacrat relatări cuprinzătoare vi- 
zitei românești. În seara zilei de luni, 
televiziunea a prezentat, la interval de 
numai o oră, aspecte de la dineul din 
Downing Street 10, ceea ce confirmă in- 
teresul existent aici pentru vizită. 

Ziua de marţi a fost consacrată vizi- 
tării uzinelor „Rolls Royce“ din Derby ; 
a fost numai unul din contactele pro- 
gramate cu cercurile de afaceri brita- 
nice, evident interesate de perspectiva 
schimburilor cu România. Aceste schim- 
buri, precum și problemele politice de 
interes comun vor constitui obiectul 
convorbirilor care încep astăzi. 


“ Londra, 26 noiembrie 


ecoul pozitiv al programului 


reflector 


CONGRESUL 
POPULIȘTILOR AUSTRIECI 


Sub semnul „unui nou optimism“, 
cu patru luni înaintea alegerilor, a a- 
vut loc la Viena congresul partidului | 
populist austriac, singura formaţiune 
guvernamentală. Moto-ul corespunză- 
tor acestei atmostere era „Progres şi 
securitate“, Ceremonia de deschidere 
s-a desfășurat în stil american : mem- 
brii prezidiului s-au îndreptat spre tri- 
buna congresului însoțiți de două ti- 
nere îmbrăcate în culorile partidului. 
Nota de bună dispoziţie în care s-a 
desfășurat această ceremonie nu i-a 
putut împiedica pe observatori să a- 
mintească faptul că prestigiul partidu- 
lui a cunoscut o anumită scădere în ul- 
timii trei ani, din cauza unor contro- 
verse interne și a eșecurilor în ulti- 
mele alegeri comunale. O consecinţă a | 
acestei situaţii a constituit-o și retra- 
gerea secretarului de stat la informaţii, 
Karl Pisa, a cărui funcție echivala 
oarecum cu aceea de ministru al pro- | 
pagandei în guvernul Klaus. În aceas- 
tă calitate, cl a fost expus adesea a- 
tacurilor vehemente ale opoziţiei şi 
chiar nemulțumirii din propriul său 
partid. 


Observatorii remarcă, tot că 
partidul se află actualmente într-o 
conjunctură favorabilă, determinată = 


reforme pe plan intern, 

Raportul de activitate,  prezentaţ 
congresului de secretarul general Wit- 
halm, a abordat, în primul rînd, pro- 
blema continuării guvernului monoco- | 
lor, evitîind — cu vădită intenţie — 
exemplul R. F. a Germaniei, adică al 
creării unei eventuale coaliţii cu -so- 
cialiștii. Incheierea lucrărilor congre- 
sului s-a caracterizat prin efortul de | 
restabilire a unității: au fost realeși, 
aproape în unanimitate, cancelarul fe- 
deral Klaus, în funcţia de președinte 
al partidului, și vicecancelarul Wit- 
halm în funcţia de secretar general. 


HOTELUL „INTERCONTINENTAL” | 
DIN BUDAPESTA 


Cotidianul budapestan „Magyar 
Hirlap“ a publicat recent un articol 
despre noul hotel „Intercontinental“ 
din Budapesta, ce urmează să-și des- 
chidă porţile cu prilejul  Revelionu- | 
lui — 1970. Construirea  „Interconti- 
mentalului“  budapestan, se spune, 
printre altele, în articol, a fost finan- 
țată din investiţiile proprii ale între- 
prinderii hoteliere maghiare  „Hun- 
garia“, care a alocat lucrărilor suma 
de o jumătate de miliard forinţi, la 
care s-a adăugat un împrumut de 4 
milioane dolari, acordat de societatea 
newyorkeză Intercontinental Hotel 
Company (LH.C.). f 

Se consideră că oaspeții trimişi de 
LHC. vor cheltui la  „Intereontinen- 
talul“ din Budapesta 2—2,5 milioane do- 
lari anual. Potrivit experienţei reţelei 
LH.C., introducerea noului hotel în 
circuitul turismului internaţional! va 
necesita trei ani, 

Moscova 


VIZITA 
PRESEDINTELUI TURCIEI 


Vizita în U.R.S.S. a președin- 
telui Turciei, Cevdet Sunay, pri- 
ma vizită a unui șef de stat 
turc din istoria relațiilor sovieto- 
turce, a fost apreciată atit la 
Moscova cît și la Ankara drept 
o novă și importantă contribu- 
ție la cauza dezvoltării pozitive 
a bunelor relații dintre cele 
dovă ţări. 

Întrevederile și convorbirile 
președintelui Sunay la Moscova, 
purtate cu Nikolai Podgornii și 
alți conducători sovietici, s-au 


mărfuri pe 1969—1970 prevede 
o novă creștere a volumului de 
export-import. Ținînd seama de 
aceste fapte, ambele părți au 
hotărît să studieze posibilita- 
tea încheierii unui acord pe ter- 
men lung. 

În afara discuțiilor privind 
problemele bilaterale, întilnirile 
de la Moscova au prilejuit și 
un schimb de vederi asupra u- 
nui număr de p'obleme interna- 
ționale. „În cadrul schimbului 
de vederi privind situația inter- 
națională — se declară în co- 
municatul comun — părțile și-au 
confirmat năzuința sinceră spre 
o pace trainică și echitabilă în 
întreaga lume. Ele şi-au expri- 
mat hotărîrea de a acționa ne- 


Moscova. Un aspect de la convorbirile dintre Nikolai 
Podgornii şi Cevdet Sunay 


axat pe tema dezvoltării rela- 
țiilor de colaborare și a contac- 
telor dintre U.R.S.S. și Turcia. 
„În timpul discutării probleme- 
lor privind relațiile reciproce — 
se spune în comunicatul comun 
publicat la sfirșitul vizitei — 
ambele părți au constatat cu 
satisfacție îmbunătățirea conti- 
nuă a relaţiilor de bună veci- 
nătate și și-au reafirmat hotă- 
rîrea de a depune în continua- 
re eforturi pentru dezvoltarea 
acestora într-un climat de în- 
credere, pe baza respectării re- 
ciproce a principiilor indepen- 
denței, suveranității, integrită- 
ţii teritoriale, egalității în drep- 
turi şi neamestecului în trebu- 
rile interne”. 

În legăiură cu aceasta, păr- 
tile au convenit că acordul in- 
terguvernamental  sovieto-turc 
din 25 martie 1967, care pre- 
vede colaborarea celor două 
țări la realizarea în Turcia a 
unor obiective industriale, con- 
tribuie la intensificarea rela- 
țiilor economice și tehnice. S-a 
remarcat, de asemenea, extin- 
derea schimburilor comerciale: 
protocolul privind schimbul de 

obosit în acest sens, contribuind 
la lichidarea focarelor de încor- 
dare din diferitele regiuni ale 
lumii”. În cadrul discutării pro- 
blemelor europene, s-a expri- 
mat hotărirea celor dovă părți 
de a contribui la destinderea 
încordării, la dezvoltarea con- 
tactelor între țările europene, 
subliniindu-se drept „utilă, cu o 
pregătire eficientă, convocarea 
unei conferințe pe problemele 
securității europene, cu partici- 
parea tuturor ţărilor intere- 
sate”. 

Se menționează, în același 
timp, că pe agenda convorbiri- 
lor de la Moscova au figurat 
problemele privind Orientul A- 
propiat și Vietnamul, capitole 
unde s-a constatat existența u- 
nei apropieri a punctelor de ve- 
dere. 

Privită ca un prilej favora- 
bil pentru lărgirea relaţiilor bi- 
laterale între U.R.S.S. și Turcia, 
vizita președintelui Cevdet Su- 
nay a fost apreciată ca în- 
scriindu-se, totodată, într-un 
context mai larg, ca un aport 
la cauza păcii și securității in- 
ternaționale. 


Po N E N N E N N N RN a O N N N N N 
n 


Beirut 
UN NOU GUVERN 


După o criză guvernamen- 
tală care a durat șapte luni și 
care, dacă s-ar fi prelungit, ar 
i pus în pericol „pactul funda- 
mental” încheiat în urmă cu 
peste două decenii prin acomo- 
darea intereselor diferitelor co- 
munități etnice și religioase, 
Rashid Karame a reușit în cele 
din urmă, la capătul unor ane- 
voioase tratative cu grupările 
parlamentare, să formeze un 
nou cabinet. Este un cabinet 
de „largă concentrare“, deoa- 
rece cuprinde reprezentanji ai 
aproape tuturor partidelor po- 
litice din țară. Chiar şi centriș- 
tii independenți, pînă în pre- 
zent în opoziție, au acceptat 
ortofoliile a trei ministere. 
ntre cei 16 membri ai gu- 
vernului se numără patru re- 
prezentanți ai Frontului demo- 
cratic parlamentar (F.D.P.) din 
care face parte premierul Ka- 
rame, deținător și al funcţiei de 
ministru de finanțe; doi re- 
prezentanți ai Partidului socia- 
list progresist, condus de Ke- 
mal Joumblatt (portofoliul in- 
ternelor); trei membri ai „A- 
lianței tripartite”, între care li- 
derul Falangelor, Pierre Gema- 
yel și un membru al Partidului 
național liberal (se pare însă 
că fără acordul şefului parti- 
dului), Camille Chamoun. Sin- 
gur Raymond Edde, liderul 
Blocului național, a refuzat să 
participe la noua formațiune, în 
special pentru a marca opoziția 
sa față de acordurile de la 
Cairo semnate între comando- 
urile palestiniene și armata li- 
baneză. 

Primele comentarii ale obser- 
vatorilor politici subliniază în 
majoritatea lor sarcinile difi- 
cile ce revin noului guvern. Îna- 
inte de toate, negocierile cu 
reprezentanții rezistenței pales- 
tiniene pentru detalierea acor- 
durilor de la Cairo și punerea 
lor în practică. La aceasta se a- 
daugă problema lagărelor de 
refugiați controlate în exclusivi- 
tate de comando-uri. Activita- 
tea cabinetului va fi simţitor în- 
greunată de faptul că, în ca- 
drul formațiunii, opiniile asu- 
pra acordurilor de la Cairo sînt 
departe de a fi unanime: frac- 
țiunea musulmană aprobă în 
majoritate acest acord, în timp 
ce fracțiunea creștină, în frunte 
cu Pierre Gemayel, manifestă în 
mare parte rezerve. În sfîrșit, 
evoluția vieții politice  libane- 
ze va fi, în lunile ce urmează, 
simțitor influențată de perspec- 
tiva deschiderii viitoarei cam- 
panii pentru alegerile preziden- 
tiale care se vor desfășura în 
septembrie 1970. 


| În evoluția situației din regi- 
unea Orientului Apropiat, aten- 
tia observatorilor se concen- 
i trează asupra activității diplo- 
matice desfășurată în vederea 
convocării conferinţei arabe la 
nivel înalt, programată pentru 
20 decembrie în capitala maro- 
cană, Rabat. Arabia Saudită, 
care păstra serioase rezerve în 
ce privește convocarea confe- 
rinței, a anunțat în cele din 
urmă că va fi prezentă la în- 
trunire. (După cum se știe, a- 
ceasta susținea că atita timp 
cît nu s-a renunțat la ideea 
unei soluții pașnice a crizei nu 
este necesară organizarea unei 
alte conferinţe, hotăririle luate 
la Khartum în toamna lui 1967 
| fiind suficiente). Și Tunisia şi-a 
anunțat hotărîrea de a parti- 
cipa la conferință. În legătură 
cu aceasta, se menționează că 
guvernul tunisian urmează să 
angajeze cu ţările interesate o 
serie de contacte diplomatice 
în vederea examinării proble- 
melor privind întocmirea or- 
dinii de zi. 

Tot în legătură cu convoca- 
rea conferinţei de la Rabat, 
observatorii scot în evidență 
activitatea depusă de repre- 
zentanții Franţei și Marii Bri- 
tanii la O.N.U. pentru relua- 
reo dialogului între cele patru 
mari puteri, în vederea depu- 
nerii de noi eforturi pentru gă- 
sirea unei soluții politice a cri- 
zei, înainte de deschiderea re- 
uniunii arabe la nivel înalt. 


New Delhi 
ESECUL DREPTEI 


Sciziunea din cadrul partidu- 
lui guvernamental indian a 
devenit „un fapt împlinit”, o re- 
conciliere a celor două grupări 
fiind, în actualele împrejurări, 
extrem de problematică. Aceas- 
ta este impresia majorității ob- 
servatorilor politici după consu- 
marea lucrărilor Comitetului pe 
întreaga Indie al partidului 
Congresul Naţional Indian. Im- 
posibilitaiea reconcilierii celor 
dovă tendințe diametral opuse 
devenise, de altfel, evidentă din 
clipa în care elementele de 
dreapta din sînul partidului, 
grupate în jurul preşedintelui 
Nijalingappa, au hotărît să blo- 
cheze politica de transformări 
sociale inițiată de premierul 
Indira Gandhi și să-i submineze 
baza de masă. Aceste încer- 


săptâmina 
în telegrame 


cări ale dreptei constituită re- 
ceni în noul „partid al Congre- 
sului“, opoziționist, condus de 
Desai (fostul vice-premier, de- 
misionai ca urmare a refuzului 
său de a aproba naționaliza- 
rea băncilor), au suferit însă un 
eșec. 

Astfel, la sesiunea parlamen- 
tară de iarnă, moţiunea de ne- 
încredere în guvern a fost res- 
pinsă prin votul deputaților fi- 
deli premierului Gandhi și al 
deputaților comunişti, socialişti 
şi independenți. Totodată, ín 
cadrul sesiunii extraordinare a 
Comitetului pe întreaga Indie 
al C.N.I., cei 440 de delegați 
prezenți (dintr-un total de 705) 
au votat în unanimitate pro- 
punerea de a elimina din func- 
ția de președinte al partidu- 
lui pe Nijalingappa, care re- 
fuzase să ia parte la dezba- 
teri. Împreună cu acesta din 
urmă, alți zece sprijinitori ai 
săi au fosi excluși din Comite- 
tul executiv al partidului, pen- 
tru activitate potrivnică poli- 
ticii guvernului Indira Gandhi. 


(în funcția de președinte ad- | 


interim al Congresului național 
indian a fost ales  Subrama- 


| 


niam). Comitetul a invalidat, 
de asemenea, toate măsurile 
disciplinare adoptate anterior 
împotriva Indirei Gandhi de 
către Nijalingappa. 

În cuvintarea pronunțată la 
sesiune, președintele ad-interim 
a reafirma; hotărîrea Congre- 
sului Național Indian de a de- 
pune toate eforturile în vederea 
rezolvării problemelor economi- 
cc și sociale care preocupă ac- 
tualmente India și de a adopta 
măsuri în vederea traducerii în 
tapi a hotăririlor anterioare ale 
partidului. Evocînd sarcinile ce 
stau în fața guvernului său, 
premierul Indira Gandhi a sub- 
liniai, cu același prilei, că pro- 
gramul economic şi social al 
cabinetului are drept scop să în- 
lăture greutățile pe care le în- 
timpină țara. 

Aprobarea, de către sesiunea 
extraordinară a Comitetului pe 


| întreaga Indie al C.N.I., a o- 
| rientării guvernului și partidu- 


lui în direcția unor reforme de- 
mocratice, a constituit o de- 
monstrație în favoarea princi- 
piilor primului ministru. Evolu- 


| tia evenimentelor a evidențiat 


iaptul că premierul Indira 


Sofia. O imagine de la a doua expoziţie internaţională 
a cărţii, organizată cu participarea a 17 ţări, printre care 
şi România 


Un miting al lucrătorilor grevişti de la intreprinderile 
pariziene de distribuire a gazelor şi electricităţii 


Gandhi se bucură de sprijinul 
opiniei publice. Recentele de- 
monstrații de masă de la Del- 
hi, Madras și din alte orașe 
indiene, ca și adeziunea unor 
personalități politice față de 
poziția guvernului, sînt tot a- 
Hitea indicii ale faptului că 
forțele care se alătură progra- 
mului preconizat de elementele 
de stinga ale partidului Con- 
gresul Naţional Indian sînt nu- 
meroase și viabile. 


Paris 
GREVE REPETATE 


Mişcarea revendicativă care 
a cuprins importante sectoare 
de activitate a continuat să do- 
mine viața politică franceză și 
în cursul săptămînii de față şi va 
avea, după opinia observatori- 
lor, repercusiuni asupra lucră- 
rilor Consiliului național al 
U.D.R. la Montpellier, unde a- 
pelul lansat la 23 noiembrie de 
deputatul gaullist Lucien Neu- 
wirth, președintelui republicii, 
va găsi, fără îndoială, ecou. În 
optica acestuia din urmă, mo- 
mentul este destul de grav, dat 
fiind „acţiunile sistematice“ ale 
„grevelor repetate“, pentru ca 
însuși „președintele republicii să 
ia poziție“. 

Situaţia este, într-adevăr, a- 
ţii de serioasă? — se întreabă 
observatorii politici. Pentru ma- 
joritatea dintre ei, actualele 
mișcări greviste exprimă înain- 
te de toate nemulțumirea vie a 
muncitorilor. Ziarul  „L'Huma- 
nité” își intitulează, de altfel, 


un editorial consacrat situației 
politice și sociale din Franța: 
„Motive de nemulțumire“, ară- 
tind în continuare că „muncito- 
rii nu au alte mijloace de a-și 
apăra interesele decit lupta“. 

Lucrătorii din serviciile între- 
prinderilor de electricitate şi 
gaze, care au întrerupt lucrul 
săptămîna trecută, la chemarea 
Contederaţiei Generale a Mun- 
cii, afectind majoritatea acti- 
vităților din capitala franceză 
(aproximativ 40 la sută din re- 
țeava pariziană de furnizare a 
energiei electrice și, într-o ma- 
re măsură, circulația metrouri- 
lor și a trenurilor electrice), au 
hoiări: să organizeze o nouă 
grevă începînd de marţi, pen- 
tru ca miercuri să aibă loc o 
novă întrerupere a curentului. 
Lor li s-au alăturat funcționari 
ai serviciilor urbane, muncito- 
rii rafinăriei E.L.F. şi cei ai uzi- 
nelor pentru motoare de avioa- 
ne SNECMA. Săptămîna tre- 
cută au sosii la Paris, din toate 
provinciile franceze, salariați 
agricoli . și fermieri, pentru a 
discuta cu sindicatul patronal 
problemele indemnizaţiei pen- 
tru accidentele de muncă. De 
asemenea, în oraşele Nantes și 
Saint-Nazaire, au avut loc de- 
monstrații de protest — organi- 
zate de C.G.M., avînd drept o- 
biectiv principal apărarea drep- 
turilor sindicale — la care au 
participat peste 16000 de tð- 
rani, studenţi şi comercianți. 
Observatorii apreciază drept 
cea mai costisitoare grevă pe 
cea a perceptorilor, care refu- 
ză să mai încaseze cecurile tri- 
mise de contribuabili. 


Rodica GEORGESCU 

roblematica dezarmării, inclusă 

fără rezerve printre preocupările 

majore ale Organizației Națiuni- 
lor Unite, ocupă şi în acest an un loc 
central pe agenda sesiunii Adunării Ge- 
nerale. După ce, în cadrul amplei tre- 
ceri în revistă a scenei politice inter- 
naţionale pe care au reprezentat-o dez- 
baterile din Adunarea Generală, a răsu- 
nat opţiunea clară a majorităţii state- 
lor membre în favoarea înfăptuirii u- 
nor măsuri efective de dezarmare me- 
nite să conducă la eliberarea omenirii 
de spectrul războaielor şi, în primul 
rînd, de pericolul unei confla- 
grații nucleare, în Comitetul Politic s-a 
trecut, la 18 noiembrie a.c., la o nouă 
etapă, „de lucru“, în care se procedea- 
ză la analiza concretă a stadiului tra- 
tativelor de dezarmare, a îndeplinirii 
multiplelor rezoluţii ale O.N.U. consa- 
crate acestor probleme. 

Este semnificativ să amintim că, la 
actuala sesiune, peste 80 de delegaţii s-au 
referit în cadrul dezbaterilor generale 
la problemele dezarmării, abordînd a- 
ceste chestiuni atît prin prisma impe- 
rativelor păcii şi securității internaţio- 
nale, cît și prin aceea a nevoilor de 
dezvoltare şi progres ale naţiunilor. În 
discursul general al delegaţiei române 
la sesiune, rostit de Corneliu Mănescu, 
ministrul afacerilor externe, se apre- 
ciază că „întărirea păcii şi securităţii 
internaţionale este indisolubil legată de 
înfăptuirea unor progrese reale pe ca- 
lea dezarmării generale. îndeosebi a de- 
zarmării nucleare. Nu poate să nu pro- 
voace o vie îngrijorare faptul că, în 
decurs de mumai zece ani, volumui 
cheltuielilor militare în lume s-a dublat. 
înarmările fac ca o însemnată parte a 
avuţiei popoarelor să fie deviată de la 
funcțiunile ei normale, fiind orientată 
spre întreținerea şi perfecționarea 
mijloacelor de distrugere. Faptul că o 
însemnată parte a oamenilor de știință, 
a specialiştilor de înaltă calificare își 
consacră energiile și ingeniozitatea cre- 
ării de noi instrumente de distrugere 
nu este numai o risipă fără precedent 
de resurse materiale, ci şi o irosire a 
potenţialului creator al omenirii“. 

Pe ordinea de zi a celei de a 24-a se- 
siuni a Adunării Generale figurează 
patru puncte principale din sfera de- 
zarmării : dezarmarea generală şi tota- 
lă ; necesitatea urgentă a suspendării 
tuturor experienţelor cu arme termo- 
nucleare ; transpunerea în viață a hotă- 
rîrilor Conferinţei statelor neposesoare 
de arme nucleare ; problema interzice- 
rii armelor chimice şi bacteriologice. 


totală“, în Comitetul Politie ur- 
mează să fie examinată o gamă 
largă de probleme privind dezarmarea 
nucleară, dezarmarea generală şi totală, 
interzicerea armelor chimice şi bacte- 


Si titlul „Dezarmarea generală şi 

Amplă dezbatere 
a problemelor dezarmării 


Tiberiu Bogdan 


riologice. Discuţiile la acest punct vor 
fi facilitate de existența a două docu- 
mente oficiale importante : „Raportul 
Comitetului pentru dezarmare* şi „Ra- 
portul secretarului general al O.N.U. 
privind armele chimice şi bacteriologi- 
ce (biologice) şi efectele eventualei fo- 
losiri a acestora“. 

Raportul Comitetului pentru  dezar- 
mare (care, în acest an, însumează, îm- 
preună cu anexele, 240 de pagini) re- 
prezintă, practic, punctul de plecare al 
dezbaterilor în cadrul Comitetului Po- 
litic, asigurînd continuitatea tratative- 
lor de dezarmare din Comitetul de la 
Geneva şi discuţiile de la ONU. cu 
participarea tuturor statelor membre. 
Raportul Comitetului de la Geneva, 
înaintat Adunării Generale la 31 octom- 
brie a.c.. conţine un rezumat al trata- 
tivelor desfăşurate în cele două sesiuni 
ale acestui organism în anul 1969, care 
au durat. în total, circa şase luni, privi- 
te în relaţie directă cu ordinea de zi 
adoptată de Comitet la 15 august 1968 
şi cu mandatul conferit Comitetului 
prin rezoluţiile Adunării Generale. 

După cum este cunoscut, pornind de 
la considerarea primejdiei nucleare, de 
la prevederile articolului 6 al Tratatu- 
lui de neproliferare a armelor nucleare. 
de la numeroasele rezoluţii ale Adună- 
rii Generale și de la însăşi ordinea de 
zi aprobată de Comitet pentru negocie- 
rile viitoare, este unanim recunoscut 
primatul dezarmării nucleare. Mai mult 
decît atît, în intervenţiile lor la O.N.U. 
şi în Comitetul pentru dezarmare. nu 
meroase state au subliniat caracterul de 
obligativitate al negocierilor menite să 
conducă la măsuri efective de dezarma- 
re nucleară, în lumina prevederilor din 
articolul 6 al Tratatului de neprolifera- 
re. În raportul Comitetului de dezarma- 
re către Adunarea Generală se relevă : 
„Comitetul este convins de necesitatea 
constantă de a acorda prioritate abso- 
lută în lucrările sale unor noi măsuri 
eficace referitoare la încetarea cursei 
înarmărilor nucleare la o dată apropia- 
tă și la dezarmarea nucleară“. Aşa cum 
s-a remarcat în luările de poziţie din 
Comitetul de dezarmare şi la actuala 
sesiune, a sosit de mult vremea ca a- 
ceastă „prioritate absolută” a dezarmă- 
rii nucleare să nu rămină numai literă 
în textele rezoluţiilor şi ale altor docu- 
mente ale O.N.U., ci să călăuzească în 
practică negocierile Comitetului dezar- 
mării. Este de așteptat ca și la actuala 
sesiune să aibă loc o dezbatere amplă 
şi vie a acestor probleme, 


Cu toate că dezbaterile îndelungate 
asupra dezarmării, atît la O.N.U. cît şi 
la Geneva, au consacrat concepţia po- 
trivit căreia obiectivul central al unui 
program efectiv şi realist de dezarmare 
îl constituie dezarmarea generală, sta- 
diul actual al negocierilor relevă că a- 
cestei probleme nu i s-a acordat impor- 
tanța cerută de rezoluțiile O.N.U. şi de 
valoarea ei intrinsecă. Întrucit, practic, 
în ultimii ani dezarmarea generală nu 
a mai fost examinată ca problemă dis- 
tinctă în Comitetul de dezarmare şi la 
O.N.U., numeroase state se pronunţă. în 
mod legitim, pentru „repunerea în drep- 
turi“ a acestei importante chestiuni. 

În cadrul punctului privind dezarma- 
rea generală va fi examinată, de ase- 
menea, problema demilitarizării terito- 
riilor submarine. În urma dezbaterilor 
pe această temă desfăşurate în Comite- 
tul pentru dezarmare, acesta a trans- 
mis Adunării Generale spre examinare, 
ca anexă la raportul său final, „proiec- 
tul de Tratat privind interzicerea am- 
plasării armelor nucleare și a altor 
arme de nimicire în masă pe fundul 
mărilor şi oceanelor și în subsolul aces- 
tora“, în forma revizuită depusă de co- 
autorii săi — U.R SS. și S.U.A. — la 30 
octombrie a.c. Întrucît proiectul, aşa 
cum s-a arătat în intervenţiile multor 
delegaţii, este susceptibil de unele îm- 
bunătăţiri, îndeosebi în părțile referi- 
toare la drepturile statelor asupra pla- 
toului continental. la continuarea nego- 
cierilor privind interzicerea totală a ac- 
tivităţilor militare în mediul submarin 
şi sistemul de verificare a îndeplinirii 
obligaţiilor, este de așteptat ca în Co- 
mitețul Politic să aibă loco exami- 
nare aprofundată a acestui document, 
cu participarea tuturor membrilor or- 
ganizaţiei. 

Un capitol distinct al dezbaterii de- 
zarmării la actuala sesiune se referă 
la importanta problemă a interzicerii 
armelor chimice şi bacteriologice (bio- 
logice). Discuţia pe această temă poate 
avea un caracter concret. datorită exis- 
tentei .. Raportului secretarului general 
privind armele chimice și bacteriologi- 
ce şi efectele eventualei folosiri a aces- 
tora*. precum şi a numeroaselor propu- 
neri prezentate d. diferite state în a- 
cest domeniu. Preocupate de pericolele 
incaleulabile pe care armele de distru- 
gere în masă le comportă pentru ome- 
nire. un grup de state socialiste. între 
care şi România. au înscris pe ordinea 
de zi a actualei sesiuni punctul intitulat 
„Încheierea unei convenţii privind in- 
terzicerea perfecţionării, fabricării și 
stocării armelor chimice şi bacteriolo- 
gice (biologice) și distrugerea lor“. Pen- 
tru a facilita încheierea unui acord in- 


ternaţional în materie, ţările socialiste 
coautoare ale acestui punct au prezen- 
tat şi un proiect de convenţie, care ar 
urma să încorporeze, în esență, obliga- 
ţia statelor de a nu perfecționa, fabrica, 
stoca sau dobîndi arme chimice şi bac- 
teriologice (biologice). 

Punctul referitor la încetarea urgen- 
tă a experienţelor subterane cu arma 
nucleară, care figurează în ultimii ani 
cu regularitate pe agenda sesiunilor 
O.N.U.. subliniază preocuparea statelor 
pentru realizarea unui acord de interzi- 
cere a experiențelor nucleare şi în acest 
domeniu — măsură deosebit de impor- 
tantă pentru frînarea procesului de 
creștere cantitativă și calitativă a ar- 
melor nucleare. Examinarea stadiului 
în care această chestiune se află în pre- 
zent arată că, în timp ce discuţiile din 
ultimii ani privind încheierea unui 
acord de interzicere a tuturor experien- 
telor nucleare cu destinaţie militară 
s-au desfășurat sporadic, exploziile nu- 
cleare au continuat cu intensitate, am- 
pliflicînd cursa  înarmărilor atomice. 
Discuţiile din Comitetul pentru dezar- 
mare şi de la Naţiunile Unite pe aceas- 
tă temă au invederat faptul că dificul- 
tăţile invocate în calea unei înţelegeri, 
în special în problema controlului, nu 
sînt susținute de argumente convingă- 
toare și nu pot justifica amînarea în- 
cheierii Tratatului de interzicere a ex- 
perienţelor subterane cu arme nucleare, 
cu atît mai mult cu cît progresele în 
tehnica detecţiei şi în seismologie au 
adus noi argumente în favoarea tezei 
care susține posibilitatea verificării, 
prin mijloace moderne, a obligaţiilor 
asumate printr-un eventual acord în 
materie. Așa cum au relevat reprezen- 
tanţii a numeroase state, chestiunea 
este esențialmente de ordin politic, re- 
zolvarea ei depinzînd, în esenţă, de vo- 
inţa statelor interesate de a ajunge la 
un acord. În prezent, în Comitetul pen- 
tru dezarmare şi la O.N.U. s-au crista- 
lizat unele circumstanţe de natură să 
înlesnească desfăşurarea discuţiilor pe 
această temă. Astfel, în acest an, Sue- 
dia a depus la Geneva un document de 
lucru conținînd sugestii concrete cu 
privire la un Tratat de încetare a expe- 
rienţelor subterane cu arma nucleară. 
La 6 ani de la încheierea Tratatului de 
la Moscova privind interzicerea expe- 
riențelor nucleare în cele trei medii, 
există posibilitatea ca discuțiile privind 
prohibirea testelor cu arma nucleară în 
cel de-al patrulea mediu — cel subte- 
ran — să se desfăşoare pe baza unui 
document, conceput în limbaj de tratat. 

În conformitate cu hotărîrile Confe- 
rinței statelor neposesoare de arme nu- 
cleare, din 1968, şi ale Adunării Gene- 
rale a O.N.U., pe ordinea de zi a se- 
siunii figurează, ca problemă distinctă, 
un punct intitulat „Conferința statelor 
neposesoare de arme nucleare“. În ca- 
drul acestui punct, așa cum se indică 
în agenda sesiunii, ar urma să se dis- 
cute trej chestiuni principale : transpu- 
nerea în viaţă a rezultatelor Conferin- 
ței ; instituirea în cadrul A.L.E.A. a w- 
nui serviciu internaţional privind explo- 
ziile nucleare în scopuri paşnice sub un 
control internaţional apropiat; contri- 
buţiile tehnologiei nucleare la progre- 
sul economic şi ştiinţific al ţărilor în 
enrs de dezvoltare, 


Prin menţinerea problemelor aborda- 
te de conferinţa statelor neposesoare de 
arme nucleare în atenţia O.N.U., prin 
luările de poziţie în favoarea aplicării 
hotărîrilor conferinţei, ţările neposesoa- 
re de arme nucleare înțeleg să militeze 
— aşa cum a rezultat şi din declaraţiile 
la actuala sesiune a reprezentanţilor a- 
cestor state — pentru promovarea drep- 
turilor lor legitime la garanţii de secu- 
ritate, în sensul că niciodată și în nici 
o împrejurare nu vor fi victima ame- 
nințării cu armele nucleare sau a atacu- 
lui cu aceste arme, precum și la uti- 
lizarea nestingherită a potenţelor uria- 
şe ale energiei atomice pentru nevoile 
lor de dezvoltare și progres. 

La O.N.U., începerea tratativelor so- 
vieto-americane de la Helsinki asupra 
limitării înarmărilor strategice a fost 
întîmpinată cu satisfacţie, numeroși de- 
legaţi în Comitetul Politic exprimîn- 
du-și speranţa că aceste tratative, care 
reprezintă o parte a eforturilor comu- 
nităţii internaţionale pentru realizarea 
unor acorduri efective de dezarmare, 
vor evolua cu succes, contribuind, ast- 
fel, la accelerarea negocierilor asupra 
dezarmării ce se desfăşoară în Comite- 
tul de la Geneva şi la O.N.U., avînd, în 
același timp, efecte favorabile pentru 
cooperarea internaţională. 


n spiritul ataşamentului profund 
| al ţării noastre față de cauza pă- 

cii şi securităţii internaţionale, de- 
legaţii români au expus în cadrul 
dezbaterilor consacrate  dezarmării po- 
ziţia României în acest domeniu vital 
al situaţiei internaţionale, poziţie care 
are la bază susţinerea fermă a măsuri- 
lor tinzînd la înfăptuirea  dezarmării 
generale şi, înainte de toate, a dezarmă- 
rii nucleare. Considerînd că negocierile 
de dezarmare trebuie să se desfășoare 
ca un proces neîntrerupt, menit să con- 
ducă la măsuri concrete şi eficiente, ca- 
re să apropie realizarea obiectivului 
fundamental — dezarmarea generală, 
ţara noastră se pronunță consecvent și 
pentru realizarea unor măsuri colatera- 
le de dezarmare, cum ar fi interzicerea 
folosirii armelor nucleare, încetarea tu- 
turor experienţelor cu aceste arme, în- 
cetarea producţiei, reducerea şi lichi- 
darea, în final, a stocurilor de arme nu- 
cleare, crearea de zone denuclearizate 
în diferite regiuni ale lumii. 

Delegaţia română la sesiune s-a de- 
clarat în favoarea încheierii unei con- 
venții privind interzicerea perfecţionă- 
rii, fabricării şi stocării armelor chimi- 
ce şi bacteriologice (biologice) şi distru- 
gerea lor; fiind coautoare, împreună cu 
alte ţări socialiste, la înscrierea acestei 
probleme pe ordinea de zi a sesiunii. 
Ca stat parte la „Protocolul de la Ge- 
neva din 1925 privind prohibirea folo- 
sirii în război a gazelor asfixiante, to- 
xice sau similare şi a mijloacelor bac- 
teriologice de ducere a războiului“, țara 
noastră s-a pronunţat în favoarea ac- 
țiunilor menite să contribuie la întări- 
rea acestui important acord înternaţio- 
nal, pe calea respectării lui stricte și a 
aderării tuturor ţărilor. 

Totodată, ţara noastră s-a declarat în 
favoarea încheierii unui tratat privind 
interzicerea amplasării armelor nuclea- 
re şi a altor arme de nimicire în masă 
pe teritoriile submarine şi în subsolul 
acestora, considerîind că o măsură de 
acest gen trebuie să contribuie la pre- 
venirea extinderii cursei înarmărilor în 
acest mediu și să asigure folosirea re- 


surselor submarine în scopuri exclusiv 
paşnice, conform rezoluţiilor adoptate 
de Adunarea Generală. În Comitetul 
pentru dezarmare şi la Naţiunile Unite, 
delegaţiile române au expus punctul de 
vedere a] ţării noastre în legătură cu 
principiile şi elementele esenţiale ale 
unui acord în materie, precum și o se- 
rie de sugestii concrete privind natura 
interdicției stabilite prin Tratat, zona 
de aplicabilitate a acesteia, necesitatea 
ocrotirii prin Tratat a drepturilor suve- 
rane ale statului riveran asupra platou- 
lui continental, sistemul și modalităţile 
de verificare a obligaţiilor, legătura din- 
tre acest acord şi noi măsuri de dezar- 
mare ce trebuie negociate. 

În contextul măsurilor menite să con- 
tribuie la realizarea unui climat de des- 
tindere şi cooperare internaţională şi la 
progresul cauzei dezarmării şi a păcii, o 
însemnătate deosebită o are înfăptuirea 
securităţii europene — problemă căreia 
România, ca ţară europeană, îi acordă 
o deosebită importanţă. Pornind de la 
relaţia directă între securitate şi dezar- 
mare, problemele securităţii europene 
au neîndoielnic o semnificaţie particu- 
lară pentru dezarmare, ţinînd seama de 
faptul că în Europa se află principala 
concentrare de forţe armate şi arma- 
mente, inclusiv nucleare. Susţinînd 
ideea  convocării unor întîlniri ale 
statelor europene în cadrul cărora să se 
examineze problemele cooperării şi 
securității continentului, țara noastră a 
propus, împreună cu celelalte state 
socialiste participante la Tratatul de la 
Varşovia, înscrierea la agenda confe- 
rinței statelor europene a problemei 
renunţării la folosirea forţei sau la ame- 
ninţarea cu forţa în relaţiile reciproce 
dintre statele europene, precum şi a 
chestiunii extinderii relaţiilor comer- 
ciale, economice şi tehnico-știinţifice 
dintre aceste state. 

Țara noastră a propus, în Comitetul 
pentru dezarmare de la Geneva şi la 
O.N.U., alcătuirea unui program de ne- 
gocieri şi măsuri de dezarmare care să 
cuprindă acţiuni imediate şi de per- 
spectivă, program menit să contribuie la 
o precizare judicioasă a priorităţilor şi 
la fixarea unor termene de realizare în 
timp a diverselor măsuri, în vederea a- 
propierii de obiectivul major — înfăp- 
tuirea dezarmării generale și, înainte de 
toate, a dezarmării nucleare. În acest 
sens, după cum se menţionează în ra- 
portul Comitetului pentru  dezarmare 
către Adunarea Generală. România „a 
sugerat, la 3 aprilie 1969, să se aibă în 
vedere proclamarea unui deceniu al 
Naţiunilor Unite pentru dezarmare în 
perioada 1970—1980*. 

Sintetizînd poziţia României faţă de 
problemele dezarmării, delegația ro- 
mână la sesiunea Adunării Generale a- 
mintea în acest for de largă audienţă 
cuvintele tovarăşului Nicolae Ceauşescu, 
secretar general al P.C.R, pre 
şedintele Consiliului de Stat: „O im- 
portanță hotăritoare pentru  însănăto- 
şirea climatului internaţional ar avea 
înfăptuirea dezarmării generale, în pri- 
mul rînd a dezarmării nucleare — ca- 
lea radicală de a elimina pericolul 
războiului atomic. Aceasta ar reprezen- 
ta o uriaşă contribuţie pozitivă nu nu- 
mai la realizarea destinderii internaţio- 
nale şi întărirea păcii, ci şi la progre- 
sul general al omenirii. Fondurile con- 
siderabile alocate astăzi pentru înarma- 
re ar putea fi folosite pentru intensili- 
carea dezvoltării economice şi sociale a 
țărilor, pentru lichidarea marilor deca- 
laje existente în nivelul forţelor de 
producţie şi al potenţialului material şi 
cultural al statelor, pentru îmbunătăți- 
rea condiţiilor de trai ale popoarelor“, 

IUGOSLAVIA: 


Iaiţe, 29 noiembrie 1943. Delegații la 
cea de a doua sesiune a Vecei antifas- 
ciste. de eliberare a Iugoslaviei se în- 
dreptau grăbiţi, unul cite unul, spre Ca- 
sa de Cultură. În seara aceea, modesta 
dar primitoarea sală găzduia o adunare 
neobişnuită. Printre cei prezenţi se gă- 
seau muncitori și învăţători, țărani şi 
scriitori, ofiţeri superiori ai armatei iu- 
goslave de eliberare şi soldaţi de rind, 
slujitori ai cultelor şi femei cu simple 
broboade ţărăneşti. Majoritatea delega- 
ților purtau, însă, uniforme militare și 
erau înarmați. Ca să ajungă aici, în a- 
ceastă mică localitate bosniacă, merse- 
seră zile în şir, riscindu-și viaţa, stre- 
curindu-se printre liniile fortificate ale 
armatelor hitleriste. 

Nici Iaiţe nu se afla prea departe de 
linia frontului. Vuetul surd al tirului de 
artilerie se auzea destul de bine. De 
altfel, însuşi acest loc, unde se ţinea a- 
dunarea, era neobişnuit. În mod oficial, 
teritoriul respectiv făcea parte din aşa- 
numitul „stat croat independent“ care, 
la rindul său, era o parte a „inexpugna- 
bilei fortărețe europene“ hitleriste. Or, 
la adunare erau reprezentate popoarele 
iugoslave, care se ridicaseră cu arma în 
mînă împotriva ocupaţiei fasciste, creind 
în acea „inexpugnabilă fortăreață“ pro- 
pria lor armată, înzestrată cu armament 
smuls, în cea mai mare parte, chiar de 
la inamic. Prin conţinutul lor, pătruns 
de dragoste de libertate, hotăririle a- 
doptate atunci la Iaiţe aveau să înscrie 
o pagină nouă în istoria Iugoslaviei. Pu- 
nînd bazele noului stat popular, această 
a doua sesiune a Vecei antifasciste de 
eliberare a Iugoslaviei (A.V.N.O.1.), în- 
trunită la 29 noiembrie 1943 în locali- 
tatea eliberată de partizani, Iaiţe, ho- 
tăra: transformarea A.V.N.O.I. în for 
suprem legislativ; formarea Consiliului 
național de eliberare a Iugoslaviei ca 
organ executiv; anularea tuturor drep- 
turilor guvernului din emigrație de a 
reprezenta ţara şi de a hotări în nume- 
le popoarelor iugoslave; regelui Petru i 
se interzicea înapoierea în țară; con- 
stituirea Iugoslaviei noi pe baza prin- 
cipiului federativ, 

Am fost de citeva ori la Iaiţe, aceas- 
tă pitorească localitate înconjurată de 
munţi, pe unde doar apele repezi ale 
riurilor Vrbas și Pliva şi-au croit drum. 
Am avut, astfel, prilejul să cunosc la 
faţa locului documentele  istoricei se- 
siuni, precum şi imagini ale acestei a- 
dunări memorabile, păstrate” astăzi în 
muzeul instalat în vechea casă de cul- 
tură, acolo unde, după cum ne spunea 
directorul muzeului, „în noaptea de 29 
spre 30 noiembrie 1943 s-a născut noua 
Tugoslavie“, 
> În istoria popoarelor iugoslave, ziua 
de 29 noiembrie are, însă, o dublă sem- 
nificaţie. Doi ani mai tirziu, în anul 
1945, Adunarea Constituantă întrunită 
la Belgrad adopta hotărîrea prin care 
Iugoslavia era proclamată Republică 
populară federativă. Sărbătoare naţio- 

nală, ziua de 29 noiembrie marchează 
încununarea luptelor grele, pline de sa- 
crificii, duse de popoarele Iugoslaviei, 
sub conducerea comuniștilor, pentru e- 
liberare naţională şi socială. 


După eliberarea ţării, popoarele Tugo- 
slaviei şi-au unit eforturile în munca 
grea dar plină de avint a construcţiei 
socialiste în patria lor. Ca urmare a 
străduinţelor depuse în aceşti ani pe 
tărimul refacerii şi apoi al dezvoltării 
rapide și ascendente a economiei, pro- 
ducţia industrială, de pildă, este astăzi 
de nouă ori mai mare decit cea din 
1939. Au fost create noi ramuri de bază 
pentru economia naţională. Regiuni în- 
tregi, menținute odinioară în înapoiere, 
şi-au înnoit faţa, mergind în pas cu 
progresul întregii ţări. În peisajul în- 
dustrial iugoslav se încorporează noi şi 
importante întreprinderi dotate cu teh- 
nică modernă, centrale termo și hidro- 
electrice, noi zone miniere. 


Concomitent cu aplicarea reformei e- 


conomice și sociale, avind drept scop 
„trecerea de la dezvoltarea extensivă la 
dezvoltarea intensivă“, au fost iniţiate 
o serie de măsuri vizind modernizarea 
întreprinderilor, accelerarea creşterii 
producţiei şi productivităţii muncii, îm- 
bunătăţirea calităţii produselor, o spo- 
rire a eficienţei în diferitele sectoare ale 
economiei. Pe această cale, au fost ob- 
ţinute realizări de seamă,  oglindite, 
printre altele, şi în creșterea producţiei 
industriale în acest an cu aproximativ 
13 la sută faţă de anul trecut. 

Dezbaterile actuale din Skupştina fe- 
derală privitoare la stabilirea politicii 
economice pe anul 1970 și la adoptarea 
planului de dezvoltare economică și so- 
cială pe anii 1971—1975 reliefează pre- 
ocupările în vederea dezvoltării econo- 
mice şi a ritmului de creștere, care să 
facă posibilă menţinerea stabilităţii e- 
conomice în condiţiile unei cereri in- 
terne în continuă dezvoltare $i a mări- 
rii eforturilor pentru creşterea expor- 
tului 

Un exemplu ilustrind dezvoltarea în 
ritm rapid a industriei iugoslave, ba- 
zate pe valorificarea superioară a resur- 
selor interne, îl oferă industria chimi- 
că, ramură care a cunoscut unul din 
cele mai înalte procente de creştere în 
anii de după eliberare. În prezent, pro- 
ducţia industriei chimice iugoslave este 
de 22 de ori mai mare decît în 1939. în 
planul de dezvoltare pe anii 1966—1970, 
acestei ramuri i-au fost alocate, pentru 
construirea de noi capacităţi sau lăr- 
girea şi modernizarea celor vechi, 4,9 
miliarde dinari. În ultimele două de- 
cenii, pe harta Iugoslaviei au apărut 
mari combinate în care, după cum se 
spune, de la început şi pînă la sfirşit 
totul a fost gindit și calculat în formu- 
le chimice. Printre acestea se află şi 


- Străvechi resurse 
cu valori moderne 


„lugovinil“ din Split, unde se produc 
cele mai diferite obiecte din mase plas- 
tice; „Tvorniţa Petrokemiskih Proizvo- 
da“, din Kutina, gigantul pe ale cărui 
porți ies anual aproape un milion tone 
îngrăşăminte chimice; rafinăria de la 
Bosanski Brod; care, pe lingă benzină 
cu înaltă cifră octanică, asigură econo- 
mici uleiuri speciale şi materii prime 
pentru fibre sintetice;  „Grmeci“ din 
Novi Beograd, întreprindere care, prin 
vinzarea producţiei de plăci sintetice, 
işi dublează veniturile în fiecare an. 

Am avut ocazia să vizitez şi acele în- 
treprinderi vechi care, o dată cu noile 
preocupări în domeniul industriei chi- 
mice, capătă, la rindul lor, noi dimen- 
siuni. „La noi, — îmi spunea inginerul 
şef al combinatului minier Kosovo, Go- 
lub Bojici — chimia a intrat pe poarta 
din dos a combinatului, pentru ca apoi 
să pună stăpinire pe gindurile noastre. 
Chimia înseamnă viitorul, înseamnă o 
treaptă superioară a valorificării ma- 
teriei prime”. Aşa se întimplă cu nume- 
roase întreprinderi în care străvechi iz- 
voare de materie primă, cum ar fi căr- 
bunele şi lemnul, au devenit sursa unor 
prefaceri radicale, au schimbat faţa 
locurilor şi viața oamenilor. S-a spus, 
la un moment dat, că Iugoslavia nu dis- 
pune de materii prime suficiente (pe- 
trol, de pildă) pentru dezvoltarea in- 
dustriei chimice. Însă subsolul  Iugo- 
slaviei dispune de uriașe rezerve de căr- 
bune, de minereuri de cupru, plumb şi 
zinc, iar pădurile sale cuprind inestima- 
bile cantităţi de lemn care stau la baza 
chimiei moderne. Din ele se vor obţine 
(în unele locuri se obţin deja) mase 
plastice şi îngrăşăminte pentru cultu- 
rile agricole, fire şi fibre sintetice, ben- 
zină şi acizi, celuloză şi hirtie şi alte 
zeci de produse chimice sau semifabri- 
cate. 

Combinatul „Kosovo“ era și continuă 
să fie cunoscut prin extracția cărbune- 
lui (în 1969, producţia sa atinge șapte 
milioane tone) și prin producţia de e- 
nergie electrică. Şi în viitor se vor lăr- 
gi aici capacităţile de extracţie a căr- 
bunelui (în 1980, producţia va atinge 25 
milioane tone pe an), se vor construi 
noi termocentrale (Kosovo 4 şi 5, de ci- 
te 200 megawaţi fiecare). De pe acum, 
aici funcţionează, însă, şi o instalaţie de 
gazeificare a cărbunelui, destinată să 
servească combinatului siderurgic din 
Skoplje. O altă instalaţie, care va înce- 
pe să producă în 1970, va deservi secto- 
rul chimic. Se întocmesc proiecte mari 
vizind asigurarea bazei tehnice şi teh- 
nologice a unei valorificări superioare 
a cărbunelui. Astfel, mi s-a vorbit des- 
pre posibiliiatea producerii de gaze cu 
o putere calorifică ridicată şi de produ- 
se lichide — carburanţi pentru auto- 
mobile. De asemenea, s-a amintit po- 
sibilitatea transformării, prin conver- 
siune biologică, cu ajutorul micro- 
organismelor, a parafinelor normale în 
alumină pornind de la gazul metan ob- 


ţinut din cărbune. Această cale ar per- 
mite, în perspectivă, producerea prote- 
inelor necesare pentru hrană. Preocupă- 
rile specialiştilor de la Kosovo se in- 
dreaptă, de asemenea, spre producţia 
de acetilenă. 

Toate acestea au determinat mari mu 
taţii în planurile de dezvoltare viitoa- 
re a combinatului. Existenţa unor im 
portante rezerve de cărbune şi a unei 
producţii de energie electrică de cir- 
ca cinci miliarde kWh în 1980 creează 
cele mai favorabile condiţii dezvoltă- 
rii chimiei. Încă de anul trecut, com 
binatului  electrominier Kosovo i s-a 
adăugat o nouă calitate: industrializa- 
rea chimică. 

Alte exemple de transformare radica- 
lă a profilului întreprinderii datorată 
chimiei le oferă combinatul minier 
Bor-Maidanpek şi combinatul 'Trepcea. 
Desigur, primul nu va renunța la pro- 
ducţia de cupru. după cum nici al doilea 
nu va renunţa la producţia de plumb și 
zinc. Dimpotrivă, capacitatea de pro- 
ducţie existentă va fi lărgită şi în viitor 
Dar, în cadrul- acestor unităţi, sectorul 
chimie are o parte foarte importantă. 
Tot ce era considerat, pină în prezent, 
„deșeu“ a devenit dintr-o dată o valo 
roasă materie primă pentru producția 
acidului sulfuric, a îngrășămintelor chi- 
mice. La cele două combinate au fost 
captate pină și gazele care pînă în anii 
trecuţi otrăveau aerul, pentru a fi fo- 
losite în sectorul chimic. În cadrul com- 
binatelor Bor-Maidanpek şi  'Trepcea 


s-au creat mari fabrici și uzine chimice 
a căror producţie a depăşit de mult ima- 
ginaţia celor care le-au proiectat ini- 
tial. În anul 1971, de exemplu, fabrica 
din Prahovo (din cadrul combinatului 
Bor- Maidanpek) va produce două mili- 
oane tone îngrășăminte fostatice, față 
de 700 000 tone cît a fost producţia în 
anul 1968, iar întreprinderile de la Ko- 
sovska Mitoviţa (din cadrul combinatu- 
lui 'Trepcea) vor produce 500000 tone 
îngrăşăminte şi acid sulfuric. 

Edificii ale chimiei s-au înălțat, de a- 
semenea, pe locul fostelor fabrici de 
hîrtie de la Bania Luka şi Lozniţa, pen- 
tru a pune în valoare lemnul nestirşite- 
lor păduri din Bosnia. Locul hirtiei și 
celulozei l-a luat viscoza şi, o dată cu 
ea, au apărut firele şi fibrele sintetice, 
fabricile textile și de confecţii. O re- 
giune dintre cele mai înapoiate în tre- 


cut a fost chemată la o nouă viaţă. 
Înainte de cel de-al doilea război mon- 
dial, la Zagreb exista o mică întreprin- 
dere de fermentare şi ambalare a plan- 
telor medicinale. Prin intermediul chi- 
miei, „Pliva“ din Zagreb a devenit as- 


laiţe, 29 noiembrie 1943. Delegaţi la a 
doua sesiune a Vecei antifasciste de 
eliberare 

tăzi cea mai mare fabrică de medica- 
mente din Iugoslavia. 

Acestea sînt doar cîteva exemple, 
intre multe altele, ilustrind un aspect al 
dezvoltării economiei Iugoslaviei socia- 
liste, acela în care moleculele şi atomii 
unor străvechi bogății naţionale se 
transformă în valori ale noului. Spaţiul 
nu ne permite ilustrarea multor altor 
fapte caracterizind dezvoltarea cu suc- 
ces a numeroase ramuri prioritare ale 
economiei iugoslave, cum ar fi indus- 
tria metalurgică și a construcţiilor na- 
vale, electrotehnica, industria metalelor 
neferoase. 


In Iugoslavia vecină şi prietenă, ener- 
gia, capacitatea creatoare, inventivita- 
tea, eforturile pline de abnegație ale po- 
porului sînt astăzi larg antrenate în 
vasta operă paşnică de edificare a noii 
societăți. Rod al strădaniei conjugate 
a popoarelor iugoslave, cuceririle ob- 
ținute în dezvoltarea multilaterală a pa- 
triei sint sigure chezășii pentru noi vic- 
torii pe drumul construcţiei socialiste, 
al progresului și înfloririi continue a 
țării. 


i 


implicatiile 
demisiei lui Lodge 


Ce cred americanii despre semnifi- 
caţia marilor demonstrații pentru pace 
în Vietnam şi despre planurile oficiale 
în privința războiului ? Spicuim din 
declaraţiile făcute, în ultima săptămînă, 
de personalităţi responsabile : „Majori- 
tatea tăcută care ar sprijini politica gu- 
vernamentală e o invenţie a domnului 
Nixon, ea nu există, a spus fostul 
ambasador american John Kenneth 
Galbraith, actualmente profesor la 
Harvard. Atunci cînd trei sute de mii 
de oameni vin anume la Washington, 
înseamnă că multe milioane de oa- 
meni care rămîn acasă gîndesc la fel 
ca ei“. Iată şi punctul de vedere al unui 
om politic deosebit de influent: intro- 
ducind, împreună cu liderul minorităţii 
republicane din Senat, Hugh Scott, un 
proiect de rezoluţie care cere organiza- 
rea de alegeri libere în Vietnamul de 
sud, liderul majorităţii democrate, Mike 
Mansfield, a ţinut să sublinieze că im- 
plicarea militară americană în Vietnam 
a fost o greşeală și că prioritatea numă- 
rul unu a Statelor Unite în anul 1970 
ar trebui să fie „retragerea din Vietnam 
atit de repede cit o putem face în mod 
rezonabil“. În orice caz, după părerea 
lui, tendinţa iniţiată de președintele Ni- 
xon în direcţia retragerii este ireversi- 
bilă“. 

Întrucît acceptaseră rugămintea Ad- 
ministraţiei de a organiza, cel puţin 
pentru început, audieri secrete, membrii 
Comitetului senatorial pentru relaţiile 
externe sperau că li se va da, în 
schimb, posibilitatea de a cunoaşte pro- 
gramul guvernamental de retragere eşa- 
lonată din Vietnam. Secretarul apărării, 
Melvin Laird, care s-a prezentat în faţa 
Comitetului, a furnizat timp de şase ore 
explicaţii despre cuvintarea din 3 no- 
iembrie a preşedintelui Nixon, refuzind 
însă să dea vreo informaţie precisă fie 
asupra acestui program, fie asupra efec- 
tivelor americane ce vor continua să 
rămină în Vietnamul de sud după în- 
cheierea lui. El a susţinut. totuşi, că 
politica Administraţiei continuă să a- 
corde prioritate tratativelor de pace de 
la Paris şi că „„vietnamizarea“ războiu- 
lui ocupă doar locul doi pe lista priori- 
tăţilor. Vorbind însă în faţa ziariştilor 
după audierea secretarului apărării şi 
după o întilnire de trei ore cu secreta- 
rul de stat William Rogers, senatorul 
William Fulbright, președintele Comite- 
tului, a declarat că atit Rogers cit şi 
Laird privesc cu scepticism ideea trata- 
tivelor și că, după părerea lor, singura 
soluţie constă în programul de vietna- 
mizare care „ar putea să fie o reţetă 
pentru un război foarte mult prelungit”. 
William Fulbright a arătat, de ase- 
menea, că „pentru Administraţie punc- 
tul principal constă în hotărirea ca ac- 
tualul regim de la Saigon să rămină în 
continuare cu puteri depline de con- 
trol și refuzul de a discuta măcar cu 
lărgirea acestuia prin includerea unor 
elemente ale opoziției“. „O reglementare 
politică a războiului prin negocieri, adi- 
că prin formarea unui guvern provizo- 
riu de coaliţie la Saigon pentru supra- 

vegherea unor alegeri libere — a conti- 
nuat președintele Comitetului senatorial 
pentru relațiile externe — reprezintă 
singura procedură cu oarecare speranţe 
pentru o reglementare pe termen scurt. 
Administraţia refuză însă să accepte 
această idee“. 

A doua zi după această declaraţie, te- 
merile senatorului Fulbright aveau să 
fie confirmate de demisia simultană a 
principalilor negociatori americani de la 
Paris, Henry Cabot Lodge şi Lawrence 
Walsh. Dacă demisia lui Lodge este 
explicată „prin motive de ordin per- 
sonal“, ambasadorul Walsh mărturi- 
seşte, implicit, în scrisoarea sa de de- 
misie că adevărata rațiune a retrage- 
rii celor doi diplomaţi rezidă în lipsa 
de interes a părții americane față de 
tratative. „Vă asigur totuşi — i-a seris 
el preşedintelui Nixon, — că dacă cir- 
cumstanțele care prevalează în prezent 
ar urma să se schimbe, aş fi bucuros 
să vă ofer din nou concursul meu“. 

Dubla demisie a ocazionat speculaţii 
in toate sensurile. cele mai optimiste 
pornind de la ideea că Lodge și Walsh 
s-ar fi retras pentru a face loc unei 
noi echipe, însărcinată să ducă nego- 
cierile pe baze cu totul noi. Purtătorii 
de cuvint ai Casei Albe au pus, însă, 
capăt de îndată acestor presupuneri. 
După 8 decembrie, tratativele vor îi 
conduse de Philip Habib, care „este 
deosebit de bine pregătit pentru a se 
ocupa de problemă“.  Phlip Habib, 
vechi funcţionar al Departamentului 
de stat, a reprezentat, în această cali- 
tate, elementul de continuitate în echi- 
pa negociatorilor de la Paris. Admi- 
nistraţia republicană l-a înlocuit pe 
Averell Harriman. șeful delegaţiei nu- 
mite de administrația precedentă, prin 
Henry Cabot Lodge, şi a încredințat şi 
funcția de adjunct al şefului delegației 
unei personalități noi, dar omul nr. 3 
a rămas la postul său. Habib n-a făcut 
niciodată, în cele 18 luni ale prezen- 
tei sale la tratative, declarații pentru 
presă. Asigura, uneori, conducerea de- 
legației americane. în absența supe- 
riorilor săi, dar rolu] său propriu a 
fost considerat întotdeauna neînsem- 
nat. Acum, deşi Casa Albă a promis 
că înlocuirea lui Lodge „va avea loc 
într-un termen rezonabil“. cercurile 
diplomatice de la Paris au fost infor- 
mate, după cum relatează agenţia „U- 
nited Press International“. că aceasta 
nu se va întîmpla decit „dacă pârtea 
vietnameză îşi va modifica poziţia la 
tratative“. Habib va rămîne „pe ter- 
men nedefinit“ în noul său post. 

Presa americană scrie cu nedisimu- 
lată îngrijorare despre caracterul ulti- 
mativ și deci nerealist al măsurii și des- 
pre dezamăgirea pe care o provoacă în 
Statele Unite hotărirea guvernului de a 
demonstra că nu mai acordă prea mare 
importanţă tratativelor pentru încheie- 
rea păcii în Vietnam. „Demisia lui 
Lodge şi intenţia evidentă a preşedin- 
telui Nixon de a nu-l înlocui rapid pot 
fi interpretate ca un indiciu că Admi- 
nistrația americană se sustrage de la 


Henry Cabot Lodge  adresîndu-se 
ziariştilor înainte de anunțarea ofi- 
cială a demisiei sale 


conferința de pace de la Paris, afirmă 
„The New York Times“. Dacă america- 
nii reduc importanţa misiunii lor la 
Paris, mulţi vor putea să tragă conclu- 
zia că au renunţat la căutarea unei so- 
luţii negociate şi că adoptă poziţia ex- 
pusă cu trei ani în urmă de Henry Ca- 
bot Lodge. El declarase atunci că 
războiul din Vietnam nu se va încheia 
printr-o pace negociată, ci se va stinge 
încetul cu încetul. Din păcate, experien- 
ţa războiului din Vietnamul de sud 
face să nu putem vedea în această 
poziţie decît o speranţă iluzorie. Tre- 
buie continuată căutarea unei soluţii 
pașnice a conflictului. Dacă preşedinte- 
le Nixon nu-l înlocuieşte pe Lodge, el 
nu va face decît să sporească seepticis- 
mul naţional în legătură cu planul său“: 

Ne amintim cît de greu au demarat 
tratativele de la Paris, cite luni s-au 
pierdut în divergențe procedurale (în 
privința formei meselor de tratative, de 
pildă) și cu ce sentiment de satisfacţie 
a fost salutată în întreaga lume începe- 
rea lor efectivă. „Decapitarea“ delega- 
ției americane, interpretată de mulţi 
comentatori ca o retragere mascată a 
Statelor Unite de la negocieri, se înscrie 
pe linia planului de acţiune prezentat 
la 3 noiembrie şi care ar putea fi rezu- 
mat în formula — „mai întîi vietnami- 
zarea războiului“. Aşadar, declaraţia 
făcută de Melvin Laird în faţa Comite- 
tului senatorial nu este întărită de fap- 
te ; dimpotrivă. Cît despre perspectivele 
— în cel mai bun caz nebuloase — ale 
unei dezescaladări prin  ..vietnamiza- 
re“, iată cea declarat săptămina trecută 
generalul William Westmoreland, fos- 
tul comandant suprem al trupelor 
S.U.A. din Vietnam şi actualul şef al 
statului major al armatei S.U.A.: se 
poate prezice o retragere înceată a tru- 
pelor americane din Vietnam, forţele 
saigoneze nefiind deocamdată capabile 
să lupte singure. 

Starea de spirit provocată de aceste 
perspective puțin promițătoare a fost 
accentuată, în Statele Unite, de dezvă- 
luirea unui masacru comis de trupele 
americane într-un sat  sud-vietnamez. 
La 5 septembrie, la Fort Benning, în 
Georgia, se anunța că locotenentul 
William Calley, în vîrstă de 26 de ani, 
a fost pus sub acuzare pentru ..ofense 
comise împotriva unor civili în timp ce 
se afla în Vietnam“. Prima declaraţie 
mai concretă a forțelor armate a fost 
publicată la 21 noiembrie, la Washing- 
ton. Forţele terestre au făcut cunoscut 
că locotenentul Calley este acuzat de 
„asasinarea premeditată a aproximativ 

o sută de civili vietnamezi într-un sat 
din provincia Quong Nai, la 16 martie 
1968*. Totodată, s-a anunţat că se află 
sub anchetă 26 de persoane implicate 
în acest masacru. Presa americană a 
obţinut apoi date mai precise : în satul 
My lai din comuna Song My, an fost 
uciși, la 16 martie 1968, nu 100 ci 567 
de civili. Cifra a fost obţinută prin scă- 
derea numărului supravieţuitorilor din 
numărul total al locuitorilor dinainte 
de asasinatul în masă. Reporterii ame- 
ricani care s-au deplasat la faţa locului 
au aflat de la supraviețuitori că o pa- 
trulă a forţelor terestre americane a 
ucis cu puşti automate și cu o mitralie- 
ră cea mai mare parte a populaţiei sa- 
tului. 

lată ce declară doi martori — Char- 
les West, în virstă de 23 ani, din Chi- 
cago, fost sergent în batalionul 1 al bri- 
găzii 11 a regimentului 20 infanterie, şi 
sergentul Michael Bernhardt, din com- 
pania C a batalionului 25 din regimen- 
tul 20 infanterie. Charles West l-a auzit 
pe comandantul companiei sale, căpi- 
tanul Ernest Medina, cerindu-i unui 
„colonel Barker“ să ordone un bombar- 
dament de artilerie asupra satului res- 
pectiv. Colonelul a răspuns: „Nu pot 
face asta. Satul e în teritoriul contro- 
lat de armata saigoneză. Trebuie să ce- 
rem aprobare mai sus“. „Mai sus“, a 
auzit apoi West, însemna la comanda- 
mentul diviziei. Două săptămîni mai 
tirziu, satul a fost atacat de elemente 
ale brigăzii a 1l-a sprijinite de artile- 
rie şi aviaţie. Ordinul de atac, care a 
fost citit cu voce tare de Medina, pre- 
vedea „distrugerea satului“. Declarația 
lui West a fost publicată de „Chicago 
Sun-Times“. Iată acum şi mărturisirea 
lui Michael Bernhardt după „The New 
York Times“ : La uciderea sătenilor au 
participat aproape toți membrii compa- 
niei C a batalionului 25. Cei ucişi „erau 
în cea mai mare parte femei, copij și 
bătrîni. N-am observat nici un bărbat 
în stare să poarte arme“. „Comandan- 
tul companiei ne strînsese laolaltă şi 
ne-a explicat, înainte de misiune, ce 
avem de făcut : satul şi ocupanţii săi 
trebuiau distruși. Ne-a spus că toţi e- 
rau din Vietcong“. Bernhardt, care afir- 
mă că el şi alți cîţiva soldaţi dintre cei 
60—70 de militari care au primit acest 
ordin au refuzat să tragă, a descris des- 
fășurarea „operației“. „Oamenii erau 
strînși în grupuri şi apoi împușcați cu 
puşti şi mitraliere. Exterminarea popu- 
laţiei satului a durat 15—20 de minute“. 

Procurorul militar Robert Jordan a 
anunțat că agenţii federali au interogat, 
pînă acum, nouă soldaţi și 15 foști sol- 
daţi ai forțelor americane, fapt inter- 
pretat ca o primă indicație oficială a 
amploarei anchetei întreprinse. Opinia 
publică americană cere însă mai mult. 
„Ştirile despre asasinarea premeditată 
a sute de civili — bărbaţi, femei și copii 
— de către trupe americane într-un sat 
sud-vietnamez sînt atît de şocante, scrie 
«The New York Times», încît depășesc 
posibilitatea de a fi crezute. Totuşi, zi 
de zi se înmulțesc dovezile că a avut 
loc, într-adevăr, ceva oribil. Congresul 
trebuie să nu cruţe nici un efort pentru 
a începe o cercetare publică a acestei 
afaceri sordide“. 

Această faţă a războiului din Vietnam 
care rămăsese necunoscută pînă acum 
în Statele Unite reprezintă un nou mo- 
tiv, cutremurător, pentru ca singeroasa 
intervenţie militară să fie detestată. Ma- 
joritatea celor ce cer încetarea ei ime- 
diată tinde să devină tot mai numeroa- 
să şi mai puţin „tăcută“, 

Felicia ANTI? 


Corespondenţă din Helsinki, 
de la trimisul nostru Sergiu Verona 


Contextul negocierilor 


Tratativele preliminare sovieto-ameri- 
cane de la Helsinki privind limitarea 
înarmărilor strategice au intrat în a 
doua săptămină, continuind să menţină 
neslăbită atenţia opiniei publice. inter- 
naționale: Desfășurindu-se alternativ 
la ambasada sovietică şi americană, 
ele rămîn învăluite în cel mai desăvir- 
şit secret, singurul lucru concret de- 
venit accesibil  numeroşilor ziarişti 
fiind atmosfera de lucru în care au loc 
convorbirile. Şedinţa de luni, reluată la 
ambasada S.U.A. după o pauză de trei 
zile, a durat două ore, timp apreciat 
de ziariştii care cronometrează orice 
mișcare drept cel mai lung din toate 
întrunirile avute pină acum. 

Aparent paradoxal, activitatea gaze- 
tarilor care au invadat capitala finlan- 
deză nu rămîne fără obiect. Absența 
ştirilor din sălile de tratative este com- 
pensată de o largă comentare a semni- 
ficaţiei momentului ca atare, de o ope- 
raţie colectivă de fixare a implicaţiilor 
acestor tratative, de tendinţa de a in- 
tegra importanţa acestora în procesul 
de ansamblu al evoluţiei relaţiilor in- 
ternaţionale contemporane. Nu este 
mai puţin adevărat că împrejurările 
sînt favorabile. Pe mesele şi rafturile 
biroului de presă instalat la Hotelul 
Marski se îngrămădesc zilnic sute - de 
documente, tăieturi de presă, dări de 
seamă etc., tratind principalele eveni- 
mente aflate la ordinea zilei. Şi, din 
rîndul acestora, prioritatea revine, în 
mod firesc, problemelor dezarmării. În 
speţă, lucrările Comitetului pentru pro- 
blemele politice şi de securitate al 
O.N.U., unde. dezbaterea problemelor 
dezarmării este în plină desfăşurare, şi 
ştirilor  anunţind ratificarea de către 
U.R.S.S. şi S.U.A. a Tratatului de nepro- 
liferare a armelor nucleare, pentru a 
cita evenimentele cele mai recente. 

S-ar putea spune, fără exagerare, că 
dezarmarea s-a impus pe primele 
locuri în preocupările statelor, în sta- 
rea de spirit generală. Este firesc, şi 
mai ales este şi timpul.  Neignorînd 
primejdia iluziilor sau dificultăţile 
complexe pe care le implică dezarma- 
rea ori măsurile parţiale ce duc spre 
aceasta,  comentatorii de aici relevă 
importanţa pe care succesul dialogului 
de la Helsinki o poate avea pe planuri 
multiple : al consolidării increderii în- 
tre state, al limpezirii atmosferei inter- 
naţionale, al procesului dezarmării ca 
atare, Să fie oare consideraţi prea opti- 
mişti cei care prevăd posibilitatea rea- 
lizării unui acord, în curs de două săp- 
tămini, cu privire la trecerea la faza 
a doua a convorbirilor  amorsate la 
Helsinki? În fond, nu termenul con- 
tează în primul rînd, ci reuşita tratati- 
velor. A fost, în context, împărtășit 
punctul de vedere al corespondentului 
agenţiei TASS, potrivit căruia „limita- 
rea înarmărilor strategice, iar apoi re- 
ducerea lor este un scop important, a 
cărui realizare ar corespunde interese- 
lor vitale nu numai ale popoarelor so- 
vietic şi american, ci si ale popoare- 
lor din alte ţări ale lumii“, 

Vorbeam pe larg în corespondenţa 
precedentă despre faptul că obiectivul 
tratativelor de la Helsinki, de o netă- 


găduită însemnătate în sine, nu-și va 
putea găsi finalitatea deplină şi reală 
decit în măsura în care se va revela 
ca încă un pas înainte pe calea dezar- 
mării generale și, în primul rînd, a celei 
nucleare. Considerăm utilă, în acest 
sens, menţionarea unor idei semni- 
ficative care şi-au găsit aici, în ultimele 
zile, o largă adeziune în rindul obser- 
vatorilor politici şi al comentatorilor de 
presă. 

În primul rind, ideea că nu trebuie 
stat cu braţele încrucişate, într-o atitu- 
dine de expectativă, pină la încheierea 
cu succes a negocierilor ; tocmai ţinînd 
seama de climatul marcat puternic de 
tendinţa spre înţelegere şi rezolvare a 
unor probleme importante, este necesar 
să se întreprindă noi acţiuni, noi mă- 
suri de natură să consolideze această 
tendinţă. Într-o lume a interdependen- 
telor, abordarea cu eficienţă practică a 
altor aspecte ale dezarmării în cadrul 
O.N.U., de pildă, sau conjugarea cu mai 
multă convingere a eforturilor îndrep- 
tate spre atingerea acelui obiectiv de o 
stringentă actualitate care este securita- 
tea europeană — ar reprezenta acţiuni 
nu numai conforme cu aspiraţiile ma- 
jore ale lumii contemporane, dar şi de 
natură a fortifica programul spre des- 
tindere, înţelegere reciprocă, cooperare 
pașnică între state şi popoare. Este un 
progres în care sint interesate în egală 
măsură toate ţările, este un proces ce 
nu poate fi realizat fără participarea 
tuturor ţărilor. 

Autorului acestor rînduri i s-a decla- 
rat- în toamna aceasta la Geneva, de 
către unii delegaţi prezenţi la dezba- 
terile în Comitetul dezarmării — și 
l-aş putea cita, în primul rînd, pe am- 
basadorul canadian, George Ignatieff : 
„Însemnătatea negocierilor sovieto-ame- 
ricane se va oglindi pe măsura avan- 
sării operei propriu-zise a dezarmării 
generale“. Într-adevăr, obiectivul con- 
stă în adoptarea unor măsuri efective 
pe această linie, obiectiv ce poate ín- 
cepe prin limitarea cursei înarmărilor 
strategice şi continua cu reducerea 
stocurilor. Și citez opinia unui cotidian 
finlandez, „Helsinkin Sanomat“ : „Prin 
urmare, frinarea cursei înarmărilor nu- 
cleare, subiectul negocierilor de la Hel- 
sinki, reprezintă un pas urgent, dar nu 
ultimul, pe o cale lungă spre pace și 
soluționarea problemelor  internaţio- 
nale“. 

Oricît de dificile ar putea fi negocieri- 
le, hotärîrea đe a menține dialogul, de a 
persista în căutarea unor soluții reci- 
proc acceptabile, într-o atmosferă de 
comprehensiune și bunăvoință, le-ar pu- 
iea depăși. 

Importanța dialogului de la Helsinki, 
a progreselor ce trebue înregistrate pe 
calea dezarmării generale, va avea ca 
barometru sensibil îmbunătățirea rela- 
ţiilor internaţionale, a ansamblului ra- 
porturilor între state, în care sint in- 
teresate toate țările, mari sau mici, 
nucleare sau nenucleare, 


Helsinki, 25 noiembrie 
n 


Corespondenţă din Tokio de la Florea Ţuiu 


Controverse 


Evenimentul dominant al vieţii poli- 
tice japoneze il constituie, în momen- 
tul de faţă, încheierea vizitei premieru- 
lui Eisaku Sato la Washington și comu- 
nicatul consemnind rezultatele convor- 


birilor sale cu Richard 
Nixon. 

Revenirea Okinawei în suveranitatea 
Japoniei în 1972, act consacrat în co- 
municatul comun, răspunde unei înde- 
lungate şi stăruitor revendicate cereri 
a poporului japonez. Faptul că se va 
pune capăt dominaţiei străine de un 
sfert de veac şi că Okinawa va fi plasată 
sub jurisdicţia Constituţiei de pace a 
Japoniei este apreciat aici ca binevenit 
Sub acest aspect, în ţară există o una- 
nimitate de vederi, etorturile primului 
ministru Bisaku Sato de a obţine promi 
siunea scrisă că insulele vor fi retro- 
cedate în 1972 bucurîndu-se de largi și 
pozitive aprecieri. Dincolo, însă, de sa- 
tisfacția generală resimţită în ţară ca 
urmare a plasării arhipelagului în com- 
pentenţa Japceniei, termenii comunica- 
tului au creat un sentiment de incertitu 
dine în ceea ce priveşte atit problema 
armelor nucleare amplasate la bazele 
americane din insule, cit și contigura- 
ţia viitoare a relaţiilor nipono-ameri- 
cane. 

În esenţă, observatorii și comentatorii 
de presă relevă, în legătură cu prima 
problemă, că ambiguitatea reglementării 
ei rezidă în posibilitatea ca, chiar în 
condiţiile retragerii armelor nucleare 
din insule, ele să poată fi reintroduse 
de Statele Unite în „caz de criză“, după 
o consultare prealabilă a guvernului ja- 
ponez. În ce priveşte evoluţia viitoare 
a relaţiilor S.U.A.—Japonia, se consi- 
deră că tratativele de la Washington de- 
plasează centrul de greutate al aces- 
tora de la caracterul lor de relaţii bila- 
terale la nivelul unui „partnership“ a 
coperind întreaga sferă a relaţiilor in- 
ternaţionale din zona Pacificului. Cu 
alte cuvinte, se apreciază că există pri- 
mejdia atragerii Japoniei în sfera in- 
tereselor americane în regiunea respec- 
tivă. 

Era firesc ca unele comentarii să aso- 
cieze această evoluţie de ceea ce este 
denumită deja „politica de dezanga jare“ 
a preşedintelui Nixon, dezangajare com- 


președintele 

ul Okinawei“ 


O demonstraţie a locuitorilor din 
Naha, capitala Okinauwei, pentru re- 
trocedarea necondiționată a insulei 
către Japonia 


pensată, în cazul de faţă, prin transte- 
rarea unor sarcini asupra Japoniei 
Riscurile unei asemenea orientări din 
partea guvernului de la 'Tokio consti- 
tuie, în momentul de faţă, una din „te 
mele fierbinţi“ aflate în dezbatere pu- 
blică. j 

Care sînt argumentele și motivările 
curentului de opinie prevalent astăzi în 
Japonia, la încheierea vizitei premieru 
lui Sato ? 

Revenind la „dorinţa cea mare“ a ja- 
ponezilor de a se înlătura armele nu- 
cleare din Okinawa, observatorii re- 
marcă faptul că ea nu a fost, totuși, 
exprimată în mod clar în comunicatul 
comun. Primul ministru Sato relevă 
sentimentele deosebite ale japonezilor 
împotriva armelor nucleare (în memo- 
ria Hiroşimei și Nagasaki) și politica 
guvernului japonez de reflectare a aces- 
tor sentimente, iar preşedintele Nixon 
exprimă „profunda sa înțelegere față 
de ele“. Potrivit comunicatului, Nixon 
„a asigurat pe primul ministru că, fără 
a aduce prejudicii poziţiei guvernului 
Statelor Unite şi respectînd sistemul 
consultărilor prealabile prevăzute prin 
tratatul de securitate, retrocedarea 
Okinawel va fi realizată într-o manieră 
convenabilă politicii guvernului jape- 
nez, așa cum a fost ea descrisă de pri- 
mul ministru“. Tocmai acest pasaj este 
tolosit ca probă și argument în expli- 
caţiile oficiale că înlăturarea armelor 
nucleare în momentul retrocedării este 
asigurată și că Japonia poate refuza 
reintroducerea lor după retrocedare. 
Observatorii remarcă, însă, că nu 
trebuie trecută cu vederea absenţa 
oricărui indiciu potrivit căruia premie- 
rul Sato s-ar fi asigurat, în cursul con- 
vorbirilor, că pe viitor armele nucleare 
nu vor fi readuse în Okinawa. Negocia 
torii japonezi s-au mulţumit să afirme 
doar că „în momentul retrocedării insu- 
lelor către Japonia, nu vor exista arme 
nucleare în Okinawa“. Şi nu este ex- 
clus, într-adevăr, ca, în momentul retro 
cedării, armele nucleare să fie înlătu- 


rate. În eventualitatea unei „situaţii ur- 
gente”, însă, care ar presupune readu- 
cerea armelor nucleare în Okinawa, gù- 


vernul japonez — aşa cum reiese din 
comunicat — a dat asigurări că „pPozi- 


ţia guvernului Statelor Unite în ce pri- 
vește sistemul consultărilor prealabile“ 
nu va ti afectată. În consecinţă. Caşa 
Albă se poate prevala de faptul că .rēe- 
introducerea armelor nucleare în Oki- 
nawa cu prilejul situaţiilor urgente” ia 
fost asigurată de partea japoneză. Și, 
oricit ar fi ea de ambiguă, formularea 
nu mai poate ascunde nici o îndoială 
asupra acestei concluzii. Ş 

Potrivit partidelor de opoziţie. dacă 
guvernul dorește să convingă poporul 
japonez că prin politica sa aderă în 
mod constant la cele trei principii ne- 
nucleare, „de a nu poseda, produce sau 
importa arme nucleare“, cea mai bună 
cale pentru realizarea acestei opțiuni ar 
fi adoptarea în Parlamentul ţării a unei 
rezoluţii prin care să se-conlirme for- 
mal cele trei principii ale politicii sate 
nucleare. In aceste condiţii, îndeplinirea 
prevederilor. sistemului consultărilor 
prealabile ar acţiona ca o frină în calea 
unui curs nedorit. 

Cele două guverne au afirmat ferm 
că vor menţine tratatul de securitate 
„pe baza încrederii reciproce şi a eva 
luării situaţiei internaţionale“. Comuni 
catul comun afirmă că s-a ajuns la a- 
cordul ca. după retrocedarea dreptului 
de administraţie, tratatul de securitate 
și aranjamentele referitoare la el să fie 
aplicate și Okinawei, fără nici o modi 
ficare. Poziţia guvernului japonez faţă 
de îndeplinirea obligaţiilor ce îi revin 
prin sistemul consultărilor prealabile 
este aprig controversată în presă, nu 
meroase ziare considerînd că guvernul 
japonez este hotărît să-și asume res- 
ponsabilităţi militare comune cu ameri- 
canii nu numai în ce priveşte Japonia, 
ci și regiunea Extremului Orient. Aceas- 
tă opinie a fost confirmată și subliniată 
de premierul Sato la clubul presei na- 
tionale din Washington, unde a decla- 
rat că, în cazul apariţiei unei stări de 
urgenţă care va face necesară deplasa- 
rea trupelor americane de la bazele din 
Japonia, „guvernul japonez va lua o 
hotărîre pe baza consultărilor prealabile 
într-o manieră schimbată față de tre- 
cut“. Se comentează că această declara- 
ție a premierului a fost făcută pentru 
a risipi temerile guvernului american 
că nu va avea mină liberă în aseme- 
nea cazuri și după retrocedarea Oki- 
nawei. 

Toată această orientare a determinat 
o largă circulaţie a părerii că vizita da 
Washington a întărit alianța militață 
japono-americană și constituie un punct 
de cotitură în diplomaţia postbelică de 
pace a Japoniei. prin sporirea respon- 
sabilităţilor ei în regiune (cum afirma 
partidul socialist). Comuniștii „denunţă 
aranjamentele ce permit folosirea re- 
trocedării Okinawei ca mijloc de trans- 
formare a întregului teritoriu japonez 
într-o bază a agresiunii împotriva Co- 
reei, Vietnamului și Chinei“. Se conși- 
deră că în loc să fie rezolvat. dosarul 
Okinawei a fost complicat prin încorpo- 
rarea lui în dosarul alianţei militare 
japono-americane ; ceea ce „ar putea să 
aibă consecinţe grave pentru viitorul 
Japoniei“ — se arată în declaraţia Pre- 
zidiului C.C. al Partidului Comunist din 
Japonia. 

rezultatele convorbirilor nipono-ame 
ricane vor constitui tema centrală a lu- 
crărilor viitoarei sesiuni a Dietei, anun- 
tată pentru 29 noiembrie. în cadrul lor 
aşteptîndu-se explicaţiile concrete ale 
premierului la semnele de întrebare ce 
se pun. 


Tokio, 25 noiembrie 


CAZU!. HAYNWORTH 


Pentru prima oară în 39 de ani, 
Senațul american a refuzat să con- 
firme numirea în Curtea Supremă a 
unui judecător desemnat de prese- 
dintele Statelor Unite. Pentru locul 
rămas vacant după demisia lui Abe 
Fortas, suspectat de tranzacţii finan- 
ciare incompatibile cu înalta func- 
ție de judecător al Curţii Supreme, 
președintele Nixon recomaândase alc- 
gerea lui Clement F. Maynworţh jr. 
Un judecător cu vederi liberale, ca- 
re urmărise stăruitor respectarea 
prevederilor Constituţiei în domeniul 
drepturilor civile, ar fi fost înlocuit 
de un altul care, în calitate de mem- 
bru al unui tribunal districtual, se 
manifestase ca partizan al segregațici 
rasiale și adversar al sindicatelor. În 
ultimele trei luni, disputa în jurul 
candidaturii lui Haynworth crease a 
stare de încordare între Senat şi 
Administraţie. Votul final — 55 de se- 
‘natori s-au pronunțat împotriva nu- 
mirii şi numai 45 în favoarea ei — 
se explică, însă, prin alte consideren- 
te decit orientarea politică a candi- 
datului. Haynworih a fost respins din 
motive similare cu cele care au deter- 
minat căderea lui Abe Fortas: în 
funcția sa actuală, el nu a fost sufi- 
cient de scrupulos pentru a se dezista 
atunci cînd, în procesele pe care 
trebuia să le judece, erau implicate 
firme legate de el prin interese finan- 
ciare, De aceea, printre cei ce au vo- 
tat împotriva lui Haynworth, au 
figurat liderul republicanilor din 
Senat, Hugh Scott, și adjunctul său, 
Robert Griffin, care  conduseseră 
campania împotriva lui Fortas. Pre- 
şedintele Nixon a declarat că „re- 
gretă profund“ înfrîngerea lui Hayn- 
worth şi că va face o nouă propu- 
nere după 1 ianuarie. Cel mai insis- 
tent circulă numele actualului secre- 
tar de stat, William Rogers, urmat de 
al senatorului John Stennis şi al 
membrului Camerei Reprezentanţilor, 
Wilbur Mils. 


CRESUS ERA ȘI MAI BOGAT... 


Se pare că Cresus, legendarul rege 
al Lidiei, cra şi mai bogat decit se cre- 
dea, După îndelungate cercetări, un 
grup de arheologi americani a desco- 
perit printre ruinele localităţii antice 
Sardi, din Turcia occidentală, urmele 
unci adevărate „industrii a aurului“, 
Printre obiectele găsite, se află unelte 
pentru baterea monezilor şi cuptoare 
pentru prelucrarea preţiosului metal 
care era extras din nisipurile aurifere 
ale fluviilor. 


GALIOANE îN ADINCUL MĂRII 


Un grup de scufundători polonezi a 
descoperit în apele portului Gdansk ră- 
măşiţele a aproximativ 20 de galioane 
din secolul XVI. Epavele vechilor na- 
ve, aflate la o adincime de 20 metri, 
au o lungime medie de aproximativ 
60 de metri. 


O demonstrație a muncitorilor grevişti la Milano 


Realitatea de pe 
„frontul muneii“ 


Actuala mişcare revendicativă din 
Italia, a cărei amploare și intensitate 
au fost scoase în evidenţă în mod spec- 
taculos la 19 noiembrie, cînd aproape 20 
de milioane de oameni ai muncii au par- 
ticipat la greva generală, se înscrie 
printre cele mai importante acţiuni de 
masă din istoria clasei muncitoare ita- 
liene. Declanşarea, în ultimele două 
luni şi jumătate, a peste 50 de greve 
generale în diferite provincii — Milano, 
Florenţa, Napoli, Roma, Triest —, a mii 
de alte acţiuni revendicative în între- 
prinderi și pe ramuri de producţie, ma- 
nifestaţiile de stradă şi adunările popu- 
lare reflectă asaltul pe care oamenii 
muncii italieni îl dau în prezent împo- 
triva așa-numitului „echilibru“ econo- 
mic şi social stabilit cu ani în urmă și 
care este considerat de către sindicate 
ca necorespunzător condiţiilor actuale 
de avansare şi progres ale țării. Sala- 
riaţilor care luptă pentru reînnoirea 
contractelor de muncă (circa 5 milioa- 
ne), li se adaugă cei care revendică îm- 
bunătățirea situaţiei lor generale şi mă- 
suri  hotărite împotriva - şomajului. 
Se înregistrează o desfăşurare de for- 
te cu largi semnificații cconomice şi 
politice, ale cărei consecinţe nu pot fi 
subapreciate, cu atit mai mult cu cit 
grevele şi demonstrațiile muncitorilor 
continuă. 

Explicaţia acestor acţiuni constă în 
faptul că, în timp ce Italia a cunoscut 
în ultimii ani o dezvoltare ce a situa- 
t-o pe locul şapte între ţările industria- 
lizate ale lumii, cu un ritm de creşte- 
re a producţiei sale industriale consi- 
derat a fi cel mai inalt în rîndurile ţă- 
rilor „Pieței comune“, iar profiturile 
patronatului au înregistrat constant o 
linie ascendentă — veniturile oameni- 
lor muncii, afectate continuu de spo- 


rirea simţitoare a costului vieţii, au 
rămas la același nivel sau au crescut 
prea puţin. Totodată, clasa muncitoare 
italiană, conștientă de contribuţia pe 
care o are la dezvoltarea economică a 
țării, de eforturile și sacrificiile pe care 
este chemată să le facă în continuare, 
cere să i se asigure drepturile proprii, 
să i se recunoască rolul ce-i revine in- 
discutabil în reglementarea probleme- 
lor de bază care o privese nemijlocit. 
În acest context, obiectivele de luptă 
ale maselor muncitoare se înscriu în 
arcul larg al revendicărilor privind re- 
înnoirea contractelor de muncă, precum 
şi avansarea unor cereri concrete a 
căror satisfacere să asigure mai multă 
demnitate muncii în fabrici, progres 
social şi democratic pentru oamenii 
muncii. De fapt, este vorba de realiza- 
rea unei strînse și permanente legături 
intre acţiunile pentru obiective imedia- 
te şi revendicările ce implică reforme 
ale actualei structuri economice şi so- 
ciale : o nouă orientare a investiţiilor, 
lupta împotriva dezechilibrului în dez- 
voltarea economiei naţionale (regionale 
şi sectoriale); reforma sistemului de în- 
văţămiînt în sensul sporirii accesului ce- 
lor ce muncesc la studii superioare, 
măsuri împotriva inflaţiei, interven- 
tia statului în domeniul construcţiilor 
de locuinţe, şi altele. 

O sumară trecere în revistă a aspec- 
telor celor mai izbitoare ale acestor pro- 
bleme ne arată o creştere constantă a 
preţurilor la bunurile de larg consum, 
a taxelor. de tot felul, menţinerea nu- 
mărului şomerilor în jurul cifrei de 
un milion, cu efecte negative uşor de 
închipuit pentru familiile celor lipsiţi 
de lucru. Statisticile menţionează că 
la Napoli numai 29,7 la sută din nu- 
mărul populaţiei are de lucru și că, în 

sud (Mezzogiorno), unei populaţii ce 
reprezintă 36 la sută din totalul locui- 
torilor ţării îi revine doar 23,8 la sută 
din venitul național. Concentrarea 
populaţiei în mari centre urbane — în 
numai cpt oraşe ale ţării (Milano, Ro- 
ma, Napoli, Torino, Genova, Florenţa, 
Palermo, Bologna) se află circa 35 la 
sută din totalul populaţiei Italiei — 
pune, de asemenea, cu multă acuitate 
problema locuinţelor şi a serviciilor de 
asistenţă social-sanitară. Pe de altă 
parte, anual un număr de 145000 de 
muncitori sînt siliţi să caute de lucru 
în afara graniţelor ţării, în timp ce 
„fuga“ capitalurilor în străinătate a 
totalizat, în primele 9 luni ale anului 
curent, 1563 de miliarde de lire, iar 
profiturile realizate de primele 12 
mari societăți reprezintă alte mii de 
miliarde de lire. 

Desigur, acest ansamblu de „umbre 
dense“ ale economiei italiene se răs- 
tringe defavorabil în primul rînd asu- 
pra nivelului de trai al maselor mun- 
citoare, determină sindicatele să-şi in- 
tensifice lupta împotriva exploatării, 
să acționeze fără răgaz atît pe plan lo- 
cal cît şi național pentru îmbunătăți- 
rea condițiilor de muncă şi de trai ale 
celor ce muncesc, Mişcării de masă 
care a cuprins Italia i-au ripostat for- 
tele patronatului, partidele de dreapta 
şi chiar reprezentanți ai unor partide 
de centru-stinga ce se menţin pe poziții 
de intransigență față de revendicările 
sindicatelor, presează pentru măsuri de 
„mînă forte“, scontează pe provocări şi 
dezbinări. Iată de ce lupta muncitori- 
lor pentru revendicări cu caracter e- 
conomic dobîndeşte, inevitabil, şi un 
caracter politic. De altfel, procesul con- 
solidării unităţii de acţiune a maselor 
muncitoare este impulsionat tot mai 
mult de aspectul poliiic al acestei uni- 
tăţi. 

Justeţea obiectivelor pentru care 
luptă în prezent mişcarea sindicală ita- 
liană găseşte un larg consens și solida- 
ritate în rîndurile maselor populare. 
Nu îintimplător cu prilejul grevei gene- 
rale de la 19 noiembrie, muncitorilor 
din industrie şi transporturi din co- 
merţ şi bănci li s-au alăturat categorii 
de oameni ai muncii care nu se anga- 
jaseră încă în mişcarea revendicativă 
— agricultori și mici meseriași, lucră- 
tori din administraţia de stat, din spi- 
tale şi instituţii de cultură, într-un 
cuvînt majoritatea absolută a popu- 
laţiei. Un ecou deosebit l-a avut ac- 
țiunea consiliilor comunale de la Bo- 
logna, Veneţia, Torino, Milano şi alte 
orașe, care au alocat sute de milioane 
de lire pentru a veni în ajutorul fa- 
miliilor muncitorilor, au dispus ami- 
narea plăţii pentru consumul de apă şi 
lumină, combustibil etc., iar în regiu- 
nile Toscana şi Emilia, unde există o 
mișcare cooperatistă dezvoltată, au fost 
vindute produse alimentare la preţuri 
reduse. Iar aceste forme de solidaritate 
s-au manifestat nu numai faţă de mun- 
citorii aflaţi în grevă, ci faţă de toți 
muncitorii, întărindu-se, astfel, unitatea 
şi solidaritatea între grevişti şi popu- 
laţie. 

Lupta dirză pe care o desfăşoară în 
aceste zile oamenii muncii din Italia, 
tematica generală pe care aceasta o 
exprimă, au ridicat cu stringenţă în 
faţa partidelor, a parlamentului şi gu- 
vernului problema soluţiilor, inclusiv 
cea politică, pe care această luptă o 
cere. Întrunit chiar în ajunul grevei 
generale din 19 noiembrie, Consiliul de 
miniştri a adoptat, cu procedură de 
urgenţă, unele măsuri menite să satis- 
facă, cel puţin pentru moment, „foamea 
de locuinţe“,  alocind în acest scop 
cîteva sute de miliarde de lire. De ase- 
menea, se discută de către parlament 

un „statut al muncitorilor“, care recu- 
noaşte drepturi importante pentru 
muncitori în întreprinderi, libertăţi 
sindicale la locul de producţie (Comi- 
sia senatorială a şi aprobat proiectui 
de lege respectiv şi acum el este dis- 
cutat în Camera deputaţilor). Măsuri- 
le guvernamentale sînt, însă, considera- 
te de către sindicate ca fiind, „în esen- 
tă, o tentativă insuficientă pentru a 
înfrunta o realitate ce solicită, dimpotri- 
vă, o politică organică de intervenţii“. 
Reflexul mişcării revendicative în ca- 
drul partidelor este şi mai evident, mai 
ales dacă se are în vedere că activitatea 
politică a sindicatelor pune la ordinea 
zilei abordarea în mod nou a relaţiilor 
acestora cu forţele politice constituite 
în partide, Astiel, în timp ce partidele 
de centru-stînga schiţează în grabă pla- 
nuri de reglementări ale diferitelor pro- 
bleme —  recunoscind, implicit, că nu 
au răspuns pină acum aşteptărilor ma- 
selor populare —, pentru forțele de 
stinga problema constă în stabilirea u- 
nor asemenea raporturi care să fa- 
vorizeze utilizarea întregului potenţial 
democratic şi înnoitor rezultat din lup- 
tele sindicale în vederea promovării re- 
formelor pe care înseşi aceste partide 
le vor dezvolta în continuare pentru 
obţinerea unui progres efectiv. Între 
conducerile partidelor comunist şi so- 
cialist de unitate proletară (P.S.I.U.P.) 
a intervenit o înţelegere de a sprijini 
prin activitatea lor „extinderea, unita- 
tea şi continuitatea luptelor sindicale, 
întărirea puterii clasei muncitoare în 
locurile de producţie şi formarea unei 
grupări de forţe politice de stînga, care 
— avînd la bază revendicările sociale 
şi de reforme. să determine condiţiile 
unei soluţii politice“. „Trebuie să va- 
lorificăm — scrie în săptămînalul «Ri- 
nascita» Luigi Longo, secretarul gene- 
ral al P.C.I. — conținutul democratic, 
înnoitor, progresist al luptelor munci- 
torilor desfășurate în aceste săptă- 
mâîni...“. Pentru aceasta, scrie Luigi Lon- 
go, se impune „necesitatea unei depla- 
sări spre stînga a întregii axe a politi- 
cii naționale şi necesitatea formării 
unei noi majorități, a unui bioc de 
forțe politice și sociale a cărui premi- 
să o constituie mişcarea din această 
toamnă şi unitatea căreia i-a dat naş- 
tere şi care trebuie să-şi găsească o 
dezvoltare pe plan politic“. La rîndul 
său, partidul socialist consideră că 
„este necesară o viguroasă iniţiativă a 
puterii politice pentru a se ajunge la 
satisfacerea substanţială a cererilor 
muncitorilor...  Aspiraţiile spre progres 
şi civilizaţie impun imperios unele re- 
forme“. 

Evident, nu trebuie să fii profet pen- 
tru a prevedea că o soluție pozitivă a 
acțiunilor sindicale în curs nu va re- 
zolva toate problemele ce se află la or- 
dinea zilei şi pe care însăşi lupta oa- 
menilor muncii le-a pus în lumină, atît 
pe plan social cît şi politic. Pentru so- 
luționarea acestora vor fi necesare noi 
lupte de mai lungă sau mai scurtă du- 
rată şi, poate, mai dure, care vor mobi- 
liza tot mai mult masele muncitoare. 
Întrucît actuala mişcare revendicativă 
nu. este o simplă „adiere de vînt“, ea 
lasă în urmă o experiență deosebit de 
prețioasă, ce sporeşte încrederea mase- 
lor în forțele proprii, contribuie la 
schimbarea profundă a calităţii relații- 
lor dintre muncitori şi patroni. A- 
cesta este cadrul impunător şi, totodată, 
complex pe care îl exprimă realitatea 
de astăzi de pe „frontul muncii“ din I- 
talia. 


Roma, 25 noiembrie 


COMERȚUL EXTERIOR POLONEZ 
IN ANUL 1969 


Analiza comerţului exterior polonez 
pe primele 9 luni ale acestui an arată 
că valoarea globală a schimbului de 
mărfuri a fost — potrivit agenţiei 
P.A.P. — cu aproximativ 12 la sută 
mai mare decit indicatorii respectivi 
din aceeași perioadă a anului trecut. 
Totodată, exportul de maşini şi utila- 
je, de mijloace de transport, a cres- 
cut cu 19 la sută faţă de prevederile 
planului (13,4 la sută). A crescut, în 
special, exportul unor mărfuri cum 
sint produsele metalurgice — cu 57 la 
sută, maşini pentru producţia de hîr- 
tie — cu 49 Ja sută, autoturisme — cu 
44 la sută, mașini miniere şi utilaj 
pentru sondaj — cu 35 la sută și me- 
toare pentru nave — cu 35 la suță, In 
general, datorită ritmului înalt de 
creștere a exportului de maşini și de 
utilaje în cadrul exportului polonez în 
ansamblu acesta a crescut de la 35,7 
la sută cît era în primele 9 luni ale 
anului trecut, la 37,6 la sută în anul 
acesta. 

Anul acesta au fost resimţitțe, tot- 
odată, unele fenomene nefavorabile 
ale balanței valutare pasive a grupu- 
lui de combustibil, materii prime şi 
materiale de producţie. În primele trei 
trimestre ale anului 1969, deși exportul 
de cărbune polonez a crescut, soldul 
pasiv a ajuns la 300 milioane dolari. 
Aceasta — se arată — este un rezul- 
tat al preponderenţei valorii importu- 
lui asupra valorii exportului acestui 
grup de mărfuri, precum şi creşterii 
preţurilor mondiale la unele produse, 
în primul rînd a prețurilor metalelor 
neferoase. 

In general, însă, aşa cum apreciază 
agenția P.A.P., anul 1969 a fost fa- 
vorabil comerțului exterior polonez. 
Potrivit unor date estimative prelimi- 
nare, valoarea schimbului de mărfuri 
polonez se va cifra, în 1969, pentru 
prima dată în istoria țării, la aproxi- 
mativ 25 de miliarde zloți valută, adi- 
că va creşte în comparație cu anul 
precedent cu aproximativ două mili- 
arde zloți valută. 


ÎNTREBĂRI FĂRĂ RĂSPUNS 


Vedeta grefelor de inimă, chirurgul 
sud-african Christian Barnard, a fost 
serios „„mustrat“ de autoritățile rasis- 
te din ţara sa pentru faptul de a fi 
declarat, în cursul unei reuniuni la 
Capetown, că s-a aflat adesea în si- 
tuaţia de a nu putea răspunde la u- 
nele întrebări ce-i fuseseră adresate 
în cursul călătoriilor sale în străină- 
tate. Iată citeva din aceste întrebări : 

— Pentru ce se consideră că popu- 
laţia de culoare din Africa de Sud 
reprezintă „cetăţeni de categorie se- 
cundă“ ? 

— Pentru ce albii din Africa de Sud 
refuză să fie îngrijiţi de medici ne- 
gri sau metiși? 

— Pentru ce s-a hotărît urmărirea 
penală a unor soţi căsătoriți acum 
treizeci de ani, sub pretextul că ma- 
riajul lor ar contraveni clauzelor 
„legii asupra imoralităţii“ (Immorality 
Act), care interzice căsătoria între oa- 
meni de rase diferite ?... 


Corespondenţă din Haga de la Wim J. Veenstra 


Conferinţa 
la nivel înalt 
a „Pietei comune“ 


Conferinţa la nivel înalt a Comunită- 
ţii Economice Europene — organizație 
cuprinzind Belgia, Franţa, Italia, Lu- 
xemburgul, Olanda şi Republica Fede- 
rală a Germaniei — va fi un eveni- 
ment neobişnuit. Pentru prima oară, 
începînd din 1958, cînd a intrat în vi- 
goare Tratatul de la Roma, conducăto- 
rii celor șase guverne se vor întruni la 
Haga pentru a discuta actuala situaţie 
a „Pieței comune“. Pînă în prezent, toa- 
te contactele au avut loc doar prin in- 
termediul organelor C.E.E.: comitetul 
de planificare, consiliul ministerial, pre- 
cum și prin relaţiile bilaterale dintre 
țările membre. 

O conferinţă la nivel înalt, cu par- 
ticiparea primilor miniştri și a mi- 
Hiştrilor de externe ai tuturor ţărilor 
membre, şi, mai mult, la care asistă 
preşedintele Franţei, Pompidou, nu este 
însă organizată fără motiv. Deşi pentru 
cele două zile ale conferinţei nu există 
o ordine de zi oficială, este uşor de a- 
preciat despre ce se va discuta la Ha- 
ga. Este în joc viitorul însuși al „Pie- 
ţei comune“. La 1 ianuarie 1970, aşa- 
zisa perioadă de tranziţie. - expiră şi 
există toate condiţiile pentru a se ana- 
liza modul în care prevederile trata- 
tului au fost sau nu îndeplinite în 
cursul ultimilor 12 ani. lată de ce ideea 
franco—vest-germană a organizării aces- 
tei conferinţe a fost primită favorabil 
de celelalte țări membre. 

Nu este un secret pentru nimeni că 
„Piaţa comună“ a devenit din ce în ce 
mai mult o sursă de îngrijorare pen- 
tru membrii ei. Dintre toate obiectivele 
ştabilite în 1957—1958, singurul care a 
fost înfăptuit, intr-o anumită măsură, 
este o politică agricolă comună. Agri- 
cultura celor șase ţări este singurul do- 
meniu al vieţii economice cu un bu- 
get central. Hotăririle cele mai impor- 
tante sînt adoptate la Bruxelles, capi- 
tala „Pieței comune“. Ar fi, însă, gre- 
şit să se creadă că, prin aceasta, pro- 


blemele agricole au fost rezolvate. Dim- 
potrivă, multe țări au numeroase mo- 
tive să se.plingă: există stocuri mari 
de unt nevindute din pricina prețuri- 
lor, exportul a milioane de tone de griu 
este subvenţionat în foarte mare mă- 
sură de stat, comunitatea trebuie să a- 
corde subvenţii substanţiale fermieri- 
lor din Franţa și din Germania occi- 
dentală. Apoi, ca urmare a devalori- 
zării din Franţa şi a revalorizării din 
Germania occidentală, se afirmă că va 
fi nevoie de încă doi ani pentru ca pre- 
țurile din cele două ţări să se adapteze 
la nivelul general. Ceilalţi membri ai 
CE.E. sint foarte nemulţumiţi de a- 
ceastă situație. În ce priveşte politica 
comercială ca atare - (un alt obiectiv 
important al perioadei de tranziţie), ea 
este încă complet inexistentă. Acelaşi 
lucru se poate spune despre sistemele 
comune de transport şi reglementări, ca 
şi despre sincronizarea măsurilor în ce 
priveşte vinul, tutunul, peştele şi- alte 
produse. 

„Problema în Piaţa comună este că a 
devenit un lucru aproape obișnuit să gin- 
deşti din punct de vedere european 
doar în domeniul care nu este al tău“ 
— a declarat recent o oficialitate olan- 
deză de frunte, la sediul din Bruxelles 
al organizaţiei. Ca exemplu, ea a men- 
ţionat standardizarea sistemului de im- 
pozite indirecte în cele şase ţări, con- 
diție indispensabilă pentru desființa- 
rea frontierelor naţionale în materie de 
schimburi economice. În timp ce Olan- 
da şi Germania occidentală au intro- 
dus deja un nou sistem, Belgia şi Ita- 
lia au hotărit să-și ia un răgaz de doi 
ani. În plus, lipseşte cu desăvirşire o 


Ministrul de externe francez, Maurice 
Schumann, şi colegul său olandez, 
Joseph Luns, la una din reuniunile 


care au pregătit apropiata întilnire la 
nivel înalt a Pieței comune 

“politică monetară comună, în special 
din cauza rezistenţei ministrului finan- 
telor al Olandei. 

Potrivit dr-ului Sicco Mansholt, vice- 
preşedintele Comitetului de planificare 
al C.E.E., cel mai important subiect la 
Haga trebuie să fie intensificarea poli- 
ticii economice şi monetare comune. În 
plus, conferința la nivel înalt trebuie 
să exprime o opinie clară cu privire la 
cererile de admitere în organizaţie ale 
Marii Britanii, Irlandei, Danemarcei și 
Norvegiei. 

Dr. Mansholt, autorul unui plan pe 
zece ani pentru agricultura vest-euro- 
peană, este de părere că la conferinţă 
vor trebui luate în discuţie doar cî- 
teva probleme. Este cert că Franța 
doreşte foarte mult reglementarea defi- 
nitivă a problemelor agricole, în sen- 
sul acceptării ca ţările „Pieței comune“ 
să poată acorda prioritate produselor a- 
gricole proprii și nu importului din 
așa-zise terţe ţări, pagubele eventuale 
urmînd să fie acoperite dintr-un fond 
comun. Dintre cele trei obiective gene- 
rale ale C.E.E. — „desăvirşirea, întări- 
rea şi lărgirea* — Franţa acordă prio- 
ritate primelor două. Celelalte ţări, în 
special Olanda şi Italia, doresc înfăp- 
tuirea concomitentă a tuturor acestor 
obieciive. Totuşi, anumite cercuri au 
interpretat declaraţiile făcute la ulti- 
mele discuţii pregătitoare ale Consiliu- 
lui ministerial de către ministrul afa- 
cerilor externe al Franţei, Maurice 
Schumann, ca încurajatoare în ce pri- 
veşte primirea Marii Britanii. Colegul 
său olandez, Joseph Luns, de la înce- 
put un simpatizant al englezilor, a de- 
clarat că nu trebuie să se aștepte e- 
venimente spectaculoase, dar și-a expri- 
mat speranţa că se va manitesta una- 
nimitate în ce priveşte lărgirea „Pie- 
tei comune“. Se crede că Franţa va fi 
dispusă ca la primăvară să înceapă 
tratative în acest sens, în schimbul unui 
sistem agricol definitiv. Marea Brita- 
nie continuă să dorească foarte mult 
să devină membră, deşi Londra nu mai 
manifestă aceeași nerăbdare ca la în- 
ceput. Englezii vor garanţii în ce pri- 
vește „democraţia internă a Pieței co- 
mune“. Dar cele şase ţări membre re- 
prezintă cel mai mare importator din 
lume de produse industriale şi cel mai 
mare client de produse agricole. O pia- 
tă de 180 de milioane de consumatori 
nu este neglijabilă. 

La Conferinţa de la Haga se va dis- 
cuta, de asemenea, poziţia „Parlamen- 
tului european“ de la Strasbourg. Par- 
lamentul, care are pentru un moment 
doar un rol consultativ, urmează să 
primească mai multe competenţe, iar 
numărul reprezentanţilor lui va fi du- 
blat. Pentru ca diferența dintre cele 
trei ţări mici din Benelux (Belgia, O- 
landa şi Luxemburgul) și ţările mari 
— Franţa, Italia şi Germania occiden- 
tală — să nu crească prea mult, s-a 
propus ca jumătate din reprezentan- 
ţii de la Strasbourg să fie numiţi de 
parlamentele naţionale, iar ceilalţi să 
fie aleşi prin vot direct. 

Dar toate aceste probleme vor fi oare 
rezolvate în două zile la Haga? În urmă 
cu cîteva zile, John Lambert, redactor 
pentru problemele europene al ziaru- 
lui londonez „The Times“, scria: „Mă- 
sura cea mai realistă pe care o pot lua 
cele şase ţări este de a continua perioa- 
da de tranziţie a «Pieței comune». 
Dar «Piața comună» preferă să se 
mîndrească cu falsul succes de a fi res- 
pectat termenul de 12 ani, în loc să 
confrunte cele şase guverne cu conse- 
cinţele propriei lor nehotărîri”. 


Haga, 25 noiembrie 

Un aspect din centrul Tiranei cu 
monumentul lui Skanderbeg 


itvată la poalele munților  Dajti, 

destul de aproape de litoralul 

Mării Adriatice, Tirana întrunește, 
deopotrivă, pitorescul cunoscut al peisa- 
iului albanez și insemnele evidente ale 
unor transformări înnoitoare. Din vechea 
așezare, în care mlaștinile ajungeau pină 
în centrul orașului, au mai rămas puține 
clădiri și cîteva străzi lăturalnice. Trang 
are o fizionomie nouă, marcată, mai ales, 
de apariția unor moderne edificii, ca Pa- 
latu! Culturii, în care se oflă Opera și 
Biblioteca Naţională cu peste 600 000 de 
volume, frumoasa clădire a Universităţii 
de Stat, marile cvartaluri de locuinte sau 
unitățile industriale și comerciale, Teatrul 
Popular (Naţionalul albanez) care oferă 
spectatorilor cele mai noi creații ale dra- 
maturgiei albaneze, piese inspirate în 
mare parte din realitățile contemporane, 
alături de opere clasice universale. Aici 
a fost reprezentată cu succes și piesa „O 
scrisoare pierdută” a lui |. L. Caragiale, 
în regia artistică a lui Pandi Stilo, artist 
emerit, fost elev al lui Victor lon Popa 
și ton Sava. 

În anul 1938, Tirana avea aproximativ 
25 000 de locuitori. Astăzi, numărul aces- 
tora trece de 170 000. Industria ocupă un 
loc deosebit în dezvoltarea actuală a 
orașului. În peisajul industrial se înscriu 
cu precădere marele combinat alimentar 
„Ali Kelemendi“, cu peste 20 de unități 
productive, și uzina „Tractorul“ care, deși 
tinără (a fost inaugurată în 1967), a de- 
venit o adevărată pepinieră în pregătirea 
si perfecționarea muncitorilor. În afara 
scolii profesionale și a unei școli medii 
tehnice, pe lingă uzină functionează si o 
facultate de mecanică, filială a Institutu- 
lui politehnic din Tirana. Centrul orașului 
este dominat de impunătoarea statuie a 
lui Gheorghe Castriotul-Skanderbeg, sim- 
bo! al luptei pentru independența și nea- 
tirnarea Albaniei. La numai 70 de kilo- 
metri de capitală se află, de altfel, 
orașul-erou Kruja, citadelă a rezistenţei 
legendare opusă invadatorilor străini de 
către poporul albanez condus de Skan- 
derbeg. 


rumul ce șerpuviește printre păduri 
Di măslini și portocali, peste cres- 

tele însorite ale munților ce stră- 
juiesc litoralul albanez al Mării lonice, 
mă poartă de la Vlora la Himara și de 
acolo la Saranda și Butrint, dezvăluin- 
du-mi o parte din încîntătoarea floră me- 
diteraneană și, mai ales, imaginile unor 
peisaje inedite, fermecătoare prin sălbă- 

ticia și frumusetea aspră a naturii. La ca- 
pătul acestui drum, acolo în sud-vestul 
Albaniei, aproape de frontiera.-cu Gre- 
cia, se află o vestită așezare a antichității 
— Teatrul de la Butrint (secolele IV—tI 
î.e.n.). Butrintul farmecă și astăzi, mai 
ales prin frumusețea arhitecturală a mo- 
numentelor sale : Templul lui Esculap și 
Fîntina mireselor (secolul Il e.n.), Biserica 
venețiană (secolele XIII—XIV) și fortăre- 
tele lui Ali Pașa Tepelena (secolul XIX). 
Micul muzeu adăposteşte ceea ce a mai 
rămas de pe urma multor jefuitori străini 
de comori arheologice și este în măsură 
să creeze o imagine de ansamblu asupra 
așezării, care datează din vremea ilirilor, 
să reflecte prin exponate arhitectonice și 
inscripții mărturiile civilizației elene, apoi 
romane și, ceea ce este deosebit de im- 
portant, continuitatea permanentă a lo- 
cuitorilor atestată pentru toate perioadele 
istoriei. 

Vestigiile Apoloniei sau ale Dyrrakiului, 
cetățile feudale de la Ghirocastra, Lezha, 
Tepelena, Elbasan sau Shkodra rămîn 
mărturii ale unei îndelung zbuciumate 
istorii. 

Tradițiile luptei pentru libertate ale po- 
porului albanez aveau să fie valorificate 
pe un plan superior în anii celui de-al 
doilea război mondial, în organizarea 
miscării de partizani și a Armatei națio- 
nale de eliberare-albaneză, în focul lup- 
telor purtate pentru alungarea din țară a 
ocupanților străini. Bătălia pentru Tirana 
(29 octombrie — 17 noiembrie 1944) avea 
să se încheie cu înfringerea fasciștilor și 
eliberarea orașului. La 29 noiembrie 1944, 
este eliberat orașul Shkodra, desăvirşin- 
du-se astfel eliberarea țării. Poporul al- 
banez, sub conducerea comuniștilor, de- 
venea, pentru prima dată în istorie, stá- 
pînul destinelor sale. În Albania era in- 
staurată puterea populară a muncitorilor 
și țăranilor. După numai un sfert de veac, 
Albania avea să se transforme dintr-o țară 
agrară, cu economie înapoiată, într-un 
stat socialist agro-industrial. 


Gelcu Maksutovici 


| jis din marile probleme căreia pu- 


terea populară a trebuit să-i dea 

o rezolvare cît mai grabnică a fost 
electrificarea. Citeva centrale electrice, 
care nu puteau asigura nici măcar nece- 
sarul elementar al principalelor orașe, au 
constituit baza sărăcăcioasă de la care 
energicul popor albanez a pornit opera 
de clectrilicere a țării. Pentru Albania, 
cea mai rentabilă se vădea soluția folo- 
sirii energiei apelor. Astfel, în anul 1950, 
a fost dată în funcțiune prima hidrocen- 
trală „V. |. Lenin”, cu o putere instalată 
de 5 000 kW, și care a făcut posibilă a- 
provizionarea ` capitalei cu energie elec- 
trică și apă potabilă. 

Acesta era numai începutul. În ánii ur- 
mători, s-au înălțat noi termo şi hidro- 
centrale în aproape toate așezările mai 
importante ale țării. Așa au luot ființă 
termocentralele de la Vlora, Maliq, hidro- 
centralele „Karl Marx” și Friedrich En- 
gels“, pentru ca, în anii 1965—1967, să se 
realizeze sistemul hidrocentralelor Bis- 
trita | şi Bistrițacil din sudul Albaniei. Se 
înfăptuia, astfel, racordarea principalelor 
crașe la sistemul energetic național și se 
puneau bazele unor noi construcții ener- 
getice, capabile să asigure electrificarea 
întregii tări. Printre marile obiective ale 
actualului cincinal (al IV-lea) figurează 
construirea primei hidrocentrale electrice 
de pe fluviul Drin, la Vau Dejës, în a- 
propiere de Shkodra, care va avea o pu- 
tere instalată -de 250000 kW. Proiectul, 
apartinind în întregime inginerilor alba- 
nezi, este armonizat pentru construirea 
altor patru hidrocentrale electrice pe 
Drin, care vor avea o putere globală de 
1 300 00 kW. Lucrările acestei ample con- 
strucții au început încă din anul 1967. 

Aici l-am întilnit pe inginerul Cezar Ba- 
bameto, absolvent al Institutului de con- 
strucții din București, de la care am pri- 
mit, în limba română, toate explicațiile 
necesare. Cu toate că termenul prevăzut 
în proiect pentru darea în folosinţă a hi- 
drocentralei era anul 1973, muncitorii, 
tehnicienii și inginerii s-au angajat să ter- 

mine toate lucrările pînă în noiembrie 
1971, data aniversării a 30 de ani de la 
întemeierea Partidului Muncii din Alba- 
nia. S-au și realizat pînă acum aproxima- 
tiv 50 la sută din lucrări, printre care de-- 
vierea apelor fluviului Drin, construirea 


tunelului de aducțiune, a unui dig înalt 
de 60 de m, cuo lățime la bază de 
400 m, excavarea a peste 3 milioane mc 
de pămint și altele. Din cei aproape 5 009 
de “muncitori, peste 70 la sută sînt tineri 
sub 25 de ani. Aproape 2000 frecven- 
tează diferite școli serale de specialitate, 
dintre care trei sînt filiale tehnico:univer- 
sitare. 

Insoțit de profesorul Vehbi Bala, șeful 
catedrei de limbă și literatură albaneză 
de la Institutul pedagogic din Shkodra, 


autorul unei remarcabile monografii des-` 


pre Dora D'Istria (Elena Ghica), am vizitat 
Uzina de cabluri electrice din Shkodra, 
una din cele mai moderne creații ale 
economiei albaneze. Uzina este profilată 


Dezvoltarea operei de in- 
dustrializare este una din 
preocupările - constante 
ale Albaniei populare 


Tinere albaneze în pito- 
reştile costume naționale 


pentru producerea cablurilor electrice de 
diferite dimensiuni, folosind ca materie 
primă cuprul albanez. Întregul proces de 
producție este automatizat. Se produc 
peste 50 de tipuri de cabluri, de apro- 
ximativ 800 dimensiuni diferite, dintre 
care cele mai multe merg la export. Se 
asigură, în același timp, necesarul în- 
tregii țări — peste planul de producţie 
prevăzut inițial. 

Am avut prilejul să constat preocupa- 
rea constantă pentru dezvoltarea operei 
de industrializare a țării, vizitind uzina 
siderurgică de laminat țevi de la Elba- 
san, ca și Uzina de superfosfat granulat 
de la Laçi, Întreprinderea de substanțe a- 
zotoase de la Fieri, complet automati- 
zată, Uzina de prelucrare a țițeiului din 
același oraș, Fabrica de sodă de la 
Vlora, precum și Combinatul textil de la 
Berat, Fabrica de tricotaje de la Corcea. 

Un itinerar semnificativ pentru înfăp- 
tuirile poporului albanez. 

NOUAKCHOTT 


La Nouakchott, în 1950, nu erau de- 
cît ruinele unui sat de 200 de locuitori, 
distrus de o inundație. Zece ani mai 
tîrziu, aici încă nu se schimbase nimic. 
Dar, o dată cu cucerirea independenței 
Mauritaniei, preşedintele Moktar Ould 
Daddah a fixat la Nouakchott reședin- 
ţa capitalei. De ce tocmai aici, cînd mi- 
nele de aur şi de cupru se găsesc în 
nordul şi estul ţării, iar la sud, de-a 
lungul fluviului Senegal, pămîntul este 
prielnic agriculturii ? Explicația a fost 
furnizată-de preşedintele Moktar Dad- 
dah însuși : Mauritania este bi-etnicăā | 
şi capitala sa trebuia să se găsească 
în punctul de joncțiune al celor două 
etnii, dar şi al celor trei surse de bogă- 
ție ale ţării. Acest Inc era Nouakchott. 
Noua capitală. construită din temelii, 
prezenta apoi posibilitatea să fie a- 
daptată în întregime nevoilor ţării. 

Pietrele de Adrar şi mai ales miliar- 
dele de cochilii ale  scoicilor abando- 
nate de către ocean, atunci cînd acest 
pămint a ieșit la suprafată, au consti- 
tuit materialele de construcţie. Nume- 
roase șantiere s-au deschis și altele 
sint încă în lucru. Ministerul construc- 
țiilor estima, de curind, că numărul ło- 
cuitorilor capitalei este de peste 22 000. 
Nouakchott este un oraș lipsit de ex- 
travaganță arhitectonică. Majoritatea 
caselor au două etaje, acoperișul płat 
şi strălucesc intens datorită albului în 
care sint vopsite. Străzile, croite per- 
pendicular, se întîlnesc formînd un- 
ghiuri drepte ; 
clădiri publice 
Partidului“, 
spital modern ; 
învățămîntul ; 


au început să apară 
— primăria şi „Casa 
inaugurate în 1968, un 

n-a fost neglijat nici 
există deja mai multe 
școli primare, un liceu mixt pentru 
650 elevi, un altul pentru fete, mai 
multe colegii de învățămînt tehnic, o 
școală normală de învăţători, ca şi o 
școală naţională de administraţie care 
formează funcţionari pentru diferitele 
servicii ale ţării. 

Pină de curind, principalele piedici 
în calea dezvoltării capitalei se dato- 
rau lipsei de apă și electricitate. Apa 
nu era distribuită decit de 3 ori pe zi, 
consumul ei fiind limitat, ca şi cel de 
electricitate. Acestor importante pro- 
bleme li s-a găsit o soluţie începînd din _ 
septembrie 1968, cînd s-a construit o 
uzină de desalinizare a apei de mare. 
Este prima realizare de acest tip în 
Africa. Fiind „mixtă“, uzina poate fur- 
niza, în acelaşi timp, apa potabilă și 
energia electrică necesară capitalei şi 
zonei industriale a portului, a cărui 
construcţie constituie unul din elemen- 
tele esenţiale ale viitoarei dezvoltări 
economice a Mauritaniei, permiţind un 
trafic anual de 50 00 de tone. 

Edilii capitalei se preocupă intens 
de construirea unci reţele de comuni- 
caţii care s-o lege cu restul Maurita- 
nici, dar şi cu alte ţări africane. Lu- 
crările de modernizare a aeroportului 
sînt în plină desfășurare. 


D. C. 


Lleras Restrepo şi Richarda Nixon la 
Washington 

„.„.Pierdem dolari cumpărîna propriul 
nostru petrol“ 


Reevaluări 


Rockeieller“ a apărut în presă abia la 
9 noiembrie. Ezitare determinată, pro- 
abil, de faptul că, faţă de o serie de 
constatări şi propuneri cuprinse în acest 
raport, discursul preşedintelui Nixon nu 
conţine referiri angajante. Explicaţie 
plauzibilă, căci, la o zi după publicarea 
raportului, preşedintele Nixon revine 
asupra relaţiilor cu America Latină, cu 
promisiunea studierii recomandărilor 
cuprinse în darea de seamă a lui Rocke- 
feller. 

Cercurile politice latino-americane se 
întreabă, cu stupetacţie, de ce nu au 
fost studiate aceste recomandări în răs- 
timpul celor patru luni care au trecut 
de la primirea „raportului Rockefeller“ 
pînă la discursurile lui Nixon din 31 oc- 
tombrie și 10 noiembrie, La rîndul său, 
„New York Times“ se întreba, într-un 
editorial, de ce conţinutul „raportului 
Rockefeller“ nu fusese revelat — pînă la 
sfîrşitul lui septembrie — nici lui A. 
Meyer, subsecretar de stat care răspun- 
de de politica relaţiilor cu America La- 
tină. Nu este nevoie de prea multă ana- 
liză pentru descifrarea enigmelor aces- 
tei situaţii. Adevărul este că, în timp 
ce noua politică latino-americană faţă 
de S-U.A. a fost exprimată cu claritate 
— atit în documentul de la Viña del 
Mar, cît şi la CEPAL şi la O.N.U., ne- 
maivorbind de întilnirile lui Rockefeller 
cu oficialități din ţările vizitate — noua 
politică a Statelor Unite faţă de Ame- 
rica Latină nu oferă încă o alternativă 
la linia tradiţională, deşi se recunoaște 
în parte discreditarea acesteia. 

Or, statele latino-americane vor aban- 
donarea acelor tradiţii interamericane în 
virtutea cărora un fost ministru de ex- 
terne al S.U.A., Richard Olney, putea să 
declare (1895) că „practic, Statele Unite 
sînt suverane pe acest continent“. Ase- 
menea declaraţii au fost cenzurate cu 
timpul, dar, în fapt, dominaţia continen- 


interamericane 


Dacă şi în urmă cu patru-cinci ani 
erau evidente unele mutații în viziunea 
asupra raporturilor dintre S.U.A. şi sta- 
tele latino-americane, în prezent se 
poate vorbi despre un adevărat proces 
de reevaluare a acestor raporturi. O se- 
rie de evenimente, de contacte diploma- 
tice şi de poziţii oficiale — unele foarte 
recente — gravitează în jurul poziţiilor 
care se confruntă pe terenul relaţiilor 
dintre cele două Americi. În această 
confruntare, ţările latino-americane au 
elaborat, pentru primă oară, o platfor- 
mă comună — Memorandumul de la 
Viña del Mar (vezi „Lumea“ nr. 29 şi 
30/1969). Documentul de la Viña del Mar 
a fost înaintat, în iunie, preşedintelui 
S.U.A., Richard Nixon, liniile lui direc- 
toare fiind enunțate și la actuala sesiu- 
ne a Adunării Generale a O.N.U., de că- 
tre ministrul de externe chilian, Gabriel 
Valdés, din cuvintarea căruia reprodu- 
cem, în paginile de față, cîteva extrase. 

Trebuiau să treacă, însă, aproape 
cinci luni pentru a se cunoaşte poziţia 
Casei Albe, care a întirziat mult și după 
raportul întocmit de Nelson Rockefeller 
în urma călătoriei sale diplomatice în- 
tr-o serie de ţări latino-americane. Ţi- 
nut în secret, „raportul Rockefeller“ 
urma să fie dat publicităţii imediat 
după discursul preşedintelui S.U.A., din 
31 octombrie, în care au fost prezentate 
liniile generale ale viitoarei sale politici 
faţă de America Latină. Dar „raportul 

tală a Statelor Unite s-a menţinut de-a 
lungul deceniilor fie cu faimosul „big 
stick“ (marele ciomag) al lui Theodore 
Roosevelt (intervenţiile militare ale 
S.U.A. în Panama, Mexic, Nicaragua, 
Haiti şi Republica Dominicană), fie prin 
manevrarea „diplomaţiei dolarului“, si- 
nonimă cu represiuni economice sau „a- 
jutoare“, în funcţie de poziţia uneia sau 
alteia din ţările latino-americane față 
de interesele politicii continentale a 
Statelor Unite. Piloni ai acestei politici, 
firmele nord-americane au acaparat de- 
seorj poziţii de stat în stat, fiind bene- 
ficiare ale unor uriaşe venituri realizate 
prin exploatarea bogățiilor continentu- 
lui latino-american. Cu ocazia vizitei 
făcute în iunie la Washington, preşedin- 
tele Columbiei, Lleras Restrepo, arăta în 
faţa Congresului S.U.A. şi a preşedinte- 
lui Nixon cîteva efecte ale modului în 
care acționează companiile nord-ameri- 
cane în ţara sa : „În cadrul reglementă- 
rilor actuale, marea parte a petrolului 
de care are nevoie consumul nostru in- 
tern este cumpărată cu dolari — nu cu 
pesos columbieni — de la aceleaşi com- 
panii care îl extrag din subsolul nostru. 
Ca o consecinţă a unei astfel de situaţii, 
plăţile în devize pentru petrolul crud de 
care avem nevoie au întrecut totalul su- 
melor încasate de la companiile respec- 
tive sub formă de redevențe, impozite şi 
alte plăți. Cu alte cuvinte, pierdem do- 
lari cumpărînd propriul nostru petrol“, 


Preşedintele Restrepo a citat cazu! unei 
companii petroliere care scoate anual 
din Columbia capitaluri de nouă ori mai 
mari decit totalul investiţiilor. sale ini- 
tiale. Un studiu al C.LE.S. (Consiliul 
Economic și Social Inter-American) 0- 
feră date sintetice globale privind 
transferarea, în afara Americii Latine. a 
unor uriașe capitaluri provenite din ex- 
ploatarea bogățiilor continentului lati- 
no-american. În perioada 1950—1967, 
noile investiții particulare străine din 
America Latină — ponderea nord-ame- 
ricană fiind de 90 la sută — au însumat 
1473 milioane de dolari, iar cota benefi- 
ciilor nereînvestite s-a ridicat la 9 mi- 
lioane dolari. Numai în ultimii 7 ani — 
perioadă de funcţionare a instituției cu 
firmă paternalistă „Alianţa pentru pro- 
gres“, profiturile firmelor străine au 
atins 5 585 milioane de dolari. Într-o cu- 
vîntare ţinută în fața unui grup de fi- 
nanciari din S.U.A., secretarul general 
al O.S.A., Galo Plaza, arăta că „Statele 
Unite scot din America Latină capita- 
luri mai mari decit cele pe care i le 
furnizează“... Hemoragia capitalurilor 
provenite din propriile lor bogății na- 
tionale a determinat în ţările de la sud 
de Rio Grande — scrie revista nord-a- 
mericană „Fortune“ — „un sentiment al 
frustrării, mai periculos și mai nuanțat 
decît ura împotriva iancheilor de stil 
vechi“. 

Fenomenul actual cel mai important 
în relaţiile interamericane îl reprezintă 
politica unitară a ţărilor latine de pe 
continent în formularea unui nou cadru 
al raporturilor cu S-U.A. :'0 reală coope- 
rare cu avantaje reciproce, care să aibă 
în vedere necesitățile unui ritm mai ra- 
pid al dezvoltării latino-americane şi 
dreptul suveran al fiecărei țări de a 
decide fără presiuni dinafară (cum s-a 
întîmplat, din nou, în cazul naţionaliză- 
rilor din Peru) asupra resurselor sale 
naturale, asupra direcțiilor şi priorități- 
lor construcţiei economice. 

Propunerile de la Viña del Mar au 
un caracter aparent doar economie — 
funcționarea societăţilor străine sub 
controlul național ; limitarea profituri- 
lor şi a exportului de beneficii ; degre- 
varea creditelor nord-americane de con- 
diția cheltuielilor lor obligatorii pe 
piața S.U.A. ; garanţii pentru un acces 
mai larg al mărfurilor latino-americane 
pe această piaţă ; — dar platforma de 
revizuire a relaţiilor cu Statele Unite 
este eminamente politică. Spiritul Me- 
morandumului de la Viña del Mar re- 
flectă contestarea hegemonismului con- 
tinental al S.U.A., care lezează suvera- 
nitatea şi interesele naţionale ale țărilor 
latino-americane. Sint poziţii pe care 
„vecinul din nord“ nu le poate respinge 
fățiș, dar în practică nu le acceptă. 

În anumite domenii ale raporturilor 
economice cu America Latină, Statele 
Unite par să încline spre unele schim- 
bări parţiale (care să atenueze senti- 
mentele de frustrare la care se referea 
revista „Fortune“), dar fără modificarea 
acelui statu quo în virtutea căruia Sta- 
tele Unite își atribuiseră prerogativele 
supervizării actelor politice latino-ame- 
ricane. Litigiul dintre Peru și Compania 
I.P.C. a reliefat cu pregnanţă această 
optică. Revendicarea unor compensații 
— pe care guvernul de la Lima nu le-a 
acceptăt, valoarea bunurilor naţionaliza- 
te fiind mult inferioară sumelor datorate 
de I.P.C. statului peruvian — a fost sus- 
ținută de guvernul american şi prin mi- 
siunea încredințată lui John Irwing, tri- 
misul special al președintelui Nixon în 
Peru. Dar, în ultimă instanţă, de partea 
americană miza nu o constituiau despă- 
gubirile cerute de I.P.C,, ci restabilirea 

rolului de arbitru politic. Extrem de 
edificator apare în acest sens un episod 
din culisele tratativelor care au avut loc 
între Irwing și guvernanţii. peruvieni. 
Într-una din convorbirile cu oficialități- 
le de la Lima, emisarul Casei Albe a de- 
clarat că este însărcinat să propună Pe- 
ru-ului un ajutor de citeva sute de mi- 
lioane de dolari, cu condiţia ca 2 mili- 
oane să fie acordate drept compensaţii 
pentru I.P.C. Dar acceptarea plăţii unei 
compensaţii, chiar cu o sumă relativ 
simbolică, ar fi însemnat recunoașterea 
„nelegitimităţii“ modului în care s-a 
decretat naționalizarea și — implicit — 
a „drepturilor“ nord-americane. Cu atît 
mai mult, cu cît aceste drepturi. de 
cele mai multe ori  auto-acordate, 
sint puse tot mai des sub semnul în- 
trebării. În ultimele 12 luni, mai multe 
state latino-americane — Peru, Ecuador, 
Chile, Bolivia — au naționalizat o serie 
de societăți nord-americane. Firmele 
respective şi-au văzut amenințate pro- 
fiturile, iar Statele Unite influenţa poli- 
ticii lor tradiţionale. 

In cazul naţionalizărilor din Peru, ini- 
ţia! s-a recurs la ameninţarea cu sancţi- 
uni economice, prin aplicarea amenda- 
mentului Hickenlooper din legislația 
S.U.A. ; dar s-a renunţat la această idee, 
căci conflictul dintre Peru şi S.U.A. a 
dobindit proporțiile unei confruntări 
politice, între aspiraţiile naţionale ale 
țărilor  latino-americane și poziţia de 
dictat a monopolurilor. Valul proteste- 
lor împotriva acestei poziţii a pricinuit, 
pare-se, o anumită derută la Washing- 
ton. Așa se explică tăcerea în jurul 
Memorandumului de la Viña del Mar, 
întîrzierea cuvintării lui Nixon și ami- 
narea publicării „raportului  Rockefel- 
ler“. Iar în cazul naţionalizărilor din 
Bolivia, scria la 5 noiembrie „The 
Christian Science Monitor“, „replica de 


moment a Administraţiei constă în 
neadoptarea de poziţie şi în decla- 
raţii foarte puţine. De fapt, po- 


trivit indicaţiilor, consilierii preşedinte- 
lui Nixon în problemele Americii Lati- 
ne consideră că cu cit va spune sau va 
face mai puţin Washingtonul, cu atit va 
fi mai bine“. 

Rîndurile citate mai; sus ar putea ca- 
racteriza foarte bine şi cuvîntarea pre- 
şedintelui S.U.A, de la 31 octombrie. În 
această cuvintare se exprimă indirect 
luarea la cunoştinţă a principiilor de la 
Viña del Mar („eu sper, spunea Nixon. 
că vom putea realiza o asociaţie mai 
matură în care toate glasurile să poată 
ii auzite, nici una nefiind dominantă“), 
Car fără nici o concrelizare a modalită- 
ților prin care o asemenea intenţie s-ar 
putea traduce în viaţă. Preşedintele 
S.U.A. propune ţărilor latino-america- 
ne o colaborare pe bază de egalitate (un 
„partnership“) dar el nu a indicat căile 
concrete ale acestei „noi politici“ față 
de America Latină. Anumite propuneri 
care în „raportul Rockefeller“ au un 
caracter de urgenţă — canalizarea in- 
vestiţiilor nord-americane spre sectoa- 
rele productive ; abrogarea unor amen- 
damente ale legislaţiei S.U.A. pe care 
latino-americanii le consideră instru- 
mente de amestec în treburile lor inter- 
ne — își pierd în cuvintarea pre- 
ședintelui acest caracter, fiind di- 
zolvate în formulări diplomatice abile 


Un proces de maturizare 


„„„Pentru prima oară au apărut cu 
claritate şi precizie speranţele Ameri- 
cii Latine în domeniul relaţiilor eco- 
nomice internaţionale. A fost elaborat 
un document, semnat de miniştri, şi 
destinat preşedintelui Statelor Unite 
ale Americii, dar, de fapt, avind o va- 
loare mai largă. În ucest document se 
indică principiile care trebuie res- 
pectate şi măsurile concrete care tre- 
buie să fie puse în acţiune în domeniul 
comerțului, al transporturilor, al fi- 
nanţării. al investiţiilor si al comer- 
țului invizibil, al cooperării tehnice şi 
al dezvoltării sociale, ştiinţifice şi teh- 
nice. Faţă de acestea, în documentul 
cunoscut sub denumirea de «Consensus 
latino-american de la Viha del Mar», 
ţările latino-americane hotărăsc ur- 
mătoarele : 

1. Trebuie acceptată ca ireversibilă 
și legală apariţia sentimentelor naţio- 
nale în creştere, vizînd afirmarea per- 
sonalităţii latino-americane cu o gin- 
dire, valori şi moduri de organizare 
proprii. 

2. Nu trebuie uitate principiile ega- 
lităţii statelor, non-intervenţia în tre- 
burile interne sau externe (...), drep- 
tul suveran al fiecărei ţări de a dis- 
pune liber de resursele sale naturale. 
(...) Există, de asemenea, criteriul după 
care nici un stat nu poate aplica sau 
favoriza măsuri coercitive cu caracter 
economie sau politic pentru a influ- 
enţa voinţa suverană a unui alt stat, 
cu scopul de a obţine anumite avanta- 
je. Dimpotrivă, trebuie să se facă totul 
pentru evitarea adoptării unor politici, 
acţiuni şi măsuri care ar compromite 
dezvoltarea economică şi socială a unui 
alt stat. Aceste principii, care fac parte 
deja din acest consensus al Americii 
Latine, au valoare universală. 

3. Cooperarea în direcţia dezvoltării 
Americii Latine nu ar trebui să depin- 
dă de acceptarea din partea noastră 
a unui model politic, social sau eco- 
nomic determinat. 

4. Investiţiile particulare străine nu 
trebuie considerate ca un ajutor. şi 
nici nu mai trebuie calculate ca fă- 


şi promisiuni vagi, deşi însuși Nixon o- 
pinase că acum e nevoie de „mai puţine 


-promisiuni şi mai multe acţiuni“. Iar 


noile promisiuni, chiar puse sub semnul 
acţiunilor de viitor, nu trezesc prea 
multe speranțe pentru că realizarea lor 
este ipotecată de hotăririle Congresului. 
Or, cu zece zile înainte de discursul lui 
Nixon de la 31 octombrie, Congresul a 
redus cu 109 de milioane de dolari asis- 
tența financiară pentru America Latină. 
Singurul element concret din discursul 
președintelui, prin care se vine în în- 
tîmpinarea cerinţelor latino-americane, 
îl reprezintă liberalizarea limitată a cre- 
ditelor nord-americane care, în viitor, 
vor putea fi cheltuite nu numai în 
S.U.A. ci şi în America Latină, 

Dacă în chestiunile economice o serie 
de recomandări realiste din „raportul 
Rockefeller“ continuă să fie încă în stu- 
diu, se acordă în schimb atenţie acelor 
propuneri de ordin politic prin care se 
oferă noi variante elementelor vechii 
politici. Acest sens pare să aibă propu- 
nerea pentru crearea unui „consiliu al 
securității emisferei occidentale“, ca şi 
readucerea în preocupările interameri- 
cane a „luptei împotriva  subversiunii“, 
pretext etern al imixtiunii nord-ameri- 
cane în treburile generale ale continen- 
tului. Reacţii de nedumerire trezește şi 


cînd parte din cooperarea financiară 
pentru dezvoltare. 

5. Cooperarea trebuie să răspundă 
nevoilor şi priorităţilor definite de în- 
seşi ţările interesate, 

„„Eu cred că trebuie spus cu toată 
francheţea că o soluţie a dezvoltării 
bazată pe transferul masiv de capitaluri 
particulare — în condiţii în care acest 
transfer s-a efectuat pină în prezent 
— este intolerabil din punct de vedere 
politic și, vorbind în limbajul econo- 
mic, -nerentabil, aşa cum dovedeşte 
experienţa actuală a Americii Latine. 
(...) Desigur, nu este vorba să se res- . 
pingă curentul resurselor financiare și 
importanţa investiţiilor străine, atunci 
cind reprezintă elemente ale progre- 
sului în tehnică și administrare; dar 
e momentul să scuturăm de praf acest 
personaj atit de vencrabil al mitolo- 
giei capitaliste, care. nu servește decit 
la consolidarea dependenţei şi la pene- 
traţia formelor subtile dar tenace ale 
imperialismului. 

Expunînd aceste principii, guvernul 
chilian nu este animat de o ideologie 
extremistă sau de ură faţă de cineva. 
In fapt, acesta este un rezultat natural 
și logic al unui proces de maturizare 
a întregii comunităţi în luarea decizii- 
lor şi în faţa binefacerilor dezvoltării, 
Acest proces trebuie să fie îmbinat cu 
exercitarea suveranităţii naţionale a- 
supra factorilor economici, fie ele ma- 
terii prime sau produse ale muncii 
populaţiei. Dreptul unui stat de a na- 
ționaliza bogăţiile sale care potrivit 
părerii lui, îi sînt indispensabile și pri- 
mordiale, este un drept suveran, legi- 
tim şi inalienabil“, 


Gabriel VALDES, 
ministrul afacerilor externe 


al Republicii Chile 


(Din discursul ţinut la Adunarea 
za a O.N.U., la 30 septembrie 
) 


acel pasaj din cuvîntarea preşedintelui 
S.U.A. în care se preconizează ridicarea 
la-nivel de secretariat de stat a subse- 
cretariatului pentru afacerile latino-a- 
mericane. Publicația „L'Information 
Latine“, din Paris, redă opiniile diplo- 
maților latino-americani de la Washing- 
ton în următorii termeni : „Ce sens ar 
avea numirea unui secretar de stat pen- 
tru afaceri jnteramericane? Țările 
noastre l-ar considera ca pe un fel de 
vice-rege sau ministru al coloniilor“, 


În -țările latino-americane vizitate, 
Nelson Rockefeller a înregistrat o serie 
de realități care dovedesc angajarea a- 
cestor țări în direcția renovării vechilor 
structuri economice şi sociale, prin 
schimbări în politica lor internă şi ex- 
ternă. În acest sens, semnala Rockefel- 
ler, „America Latină se găseşte la răs- 
cruce“. 

În contextul relaţiilor dintre S.U.A. 
şi țările latino-americane, existența rea- 
lităţilor noi la sud de Rio Grande situ- 
ează la răscruce şi politica latino-ameri- 
cană a Washingtonului. După un an de 
expectativă, Statele Unite au anunţat 
noua direcţie a acestei politici. Dar cu 
puţine argumente în sensul că ar fi cu 
adevărat nouă. 


Eugen POP 

Corespondenţă din Bonn de la Mircea Moarcăș 


Ce a arătat Congresul 
ereştin-democraţilor 


Este posibil ca recentul Congres al 
creştin-democraţilor să nu fi stirnit, în 
sine, un interes deosebit. Dacă, totuşi, 
la Mainz au venit aproape 300 de zia- 
rişti vest-germani și străini iar dezba- 
terile au fost în întregime transmise 
prin posturile de radio și televiziune 
vest-germane, aceasta se datora împre- 
jurărilor deosebite în care Congresul 
avea loc. Era, într-adevăr, prima întru- 
nire a creştin-democraţilor în noua lor 
postură de partid de opoziţie. Ea avea 
loc după eşecul electoral de la 28 sep- 
tembrie și, ca atare, se aștepta o reexa- 
minare critică a condiţiilor care au dus 
la această situaţie. Mai mult, Congre- 
sul se ținea după ce noul cancelar Willy 
Brandt expusese în parlament declara- 
ţia-program a guvernului, în care, după 
părerea unanimă a comentatorilor, 
și-au făcut loc o serie de accente noi în 
politica  vest-germană. Se cerea, deci, 
din partea celui mai mare partid con- 
servator vest-german un răspuns la 
problemele noi, de interes major pentru 
dezvoltarea ulterioară a R. F. a Germa- 
niei, pe care le ridicase însăși înfrun- 
tarea electorală şi care şi-au găsit o 
expresie mai clară în poziţiile guver- 
namentale. 

Dar, departe de a satisface interesul 
gazetarilor şi de a răspunde așteptări- 
lor susținătorilor săi, întrunirea politică 
de la Mainz a Uniunii Creștin-Demo- 
crate a provocat, deopotrivă, nedume- 
riri şi dezamăgiri. S-ar părea că atit 
preşedintele U.C.D. cît și mulți dintre 
conducătorii săi nu şi-au revenit încă 
după puternicul şoc provocat de rezul- 
tatul scrutinului din septembrie. La o 
primă analiză a conţinutului documen- 
tului principal al Congresului, prezen- 
at de Kiesinger, observatorii n-au pu- 
tut constata nimic nou, încît, pe bună 
dreptate, trimisul special al ziarului 
francez „Le Monde“ putea semnala că, 
„la sfirşitul primei zile a Congresului, 
nimeni nu era încă în măsură să dea 
un răspuns satisfăcător la întrebarea : 
pentru ce acest Congres ?“ “E 

Desigur, încercarea lui Kiesinger de 
a justifica insuccesul electoral nu pu- 
tea fi considerată drept obiectul prin- 
cipal al acestei reuniuni. Și totuși, în 
primele şapte din cele aproape zece pa- 
gini cîte a numărat raportul, președin- 
tele U.C.D. a făcut exact acest lucru, de 


-altfel puţin agreat de majoritatea con- 


gresiștilor şi membrilor din partid. Nu 
a putut satisface nici tentativa de a 
pleda cu tenacitate în favoarea vechii 
politici imobiliste, referitoare tocmai la 
problemele centrale ale Republicii Fe- 
derale, exprimată printr-o serie de cri- 
tici la adresa noilor accente introduse 
de guvernul Brandt în declaraţiile sale ; 
or, tocmai acestea au fost apreciate 

Abonament la guvernare 
(Din Westfälische Rundschau) 


atît în R.F.G. cît și în străinătate ca 


marcînd unele tendințe noi, realiste, în 
orientarea politicii vest-germane, în 
special a celei externe. 

Dar, dacă de la masa prezidiului nu 
a venit nimic nou, nu acelaşi lucru se 
poate spune despre luările de cuvînt ale 
celor din sală. Și, într-adevăr, tocmai 
în aceasta a constat ineditul — în suita 
congreselor creștin-democrate — al a- 
cestei întruniri. Raportul președintelui 
U.C.D. a făcut, pentru prima oară, 
obiectul unor atacuri vehemente, de o 
duritate surprinzătoare pentru cei pre- 
zenţi în sala" Congresului. Aplauze pu- 
ternice şi exclamaţii aprobative au sub- 
liniat intervenţia președintelui organi- 
zației  creştin-democrate a studenţilor, 
Uwe Simon, care a acuzat orientarea de 
pînă acum a U.C.D. de „conservatorism 
steril“ şi a cerut Uniunii „să devină, 
dintr-un partid al trecutului, rupt de 
realităţi, un partid al reformelor, în 
pas cu cerinţele vieţii“. Încercarea pre- 
şedintelui U.C.D. de a răspunde repre- 
zentantului tineretului creștin-democrat 
nu a fost de natură a satisface, inter- 
venţia sa fiind acoperită, în multe rîn- 
duri, de dezaprobarea sălii. Kiesinger 
se lovea, astfel, pentru prima dată în 
cadrul unui congres al U.C.D., de ceea 
ce el însuși recunoscuse în raportul său, 
și anume faptul că partidul „va trebui 
să găsească sau să regăsească contac- 
tele cu masele orăşeneşti, cu tinere- 
tul“. i 

Mai critică — la nivelul conducerii 
— a fost intervenţia secretarului ge- 
neral al  U.C.D., Bruno Heck, care, 
căutînd să analizeze lacunele din acti- 
vitatea creştin-democraţilor, admitea că 
partidul trebuie să răspundă „tuturor 
celor care cer o schimbare şi pentru 
care schimbarea este cheia succesului. 
Nici cu tineretul, nici cu intelectualii, 
nici cu presa, U.C.D. nu a știut să păs- 

treze sau să-și găsească legătura cu- 
venită“ — a precizat el. Și, în contrast 
cu trandafiriul în care Kiesinger vedea 
totuși viitorul U.C.D., secretarul gene- 
ral a pus, în mod indirect, în gardă pe 
toți membrii săi împotriva oricărei 
speranţe de revenire rapidă la putere. 
La rindul său, Rainer Barzel, şeful 
grupului parlamentar al Uniunii, — și 
considerat astăzi ca personalitatea cea 
mai influentă din partid — a declarat: 
„Ne aşteaptă vremuri grele“ și i-a în- 
demnat pe colegii săi să se pregătească 
pentru ceea ce numea el o lungă „tra- 
versare a deșertului“. 

Chiar dacă la sfîrşitul Congresului, 
Kurt Georg Kiesinger a fost reales în 
calitate de preşedinte al U.C.D., el a 
întrunit cu 37 de voturi mai puţin decit 
la ultimele alegeri din 1967, fapt consi- 
derat, aici, ca deosebit de semnificativ, 
mai ales că — se atrage atenţia — în 
imediata lui apropiere se află așa-nu- 
mita „gardă tinără a U.C.D.“, ai cărei 
lideri în plină afirmare sînt primul 
ministru al landului Renania-Palatinat, 
Helmut Kohl, în vîrstă de 39 de ani, 
apreciat ca „primul succesor“ al pre- 
şedintelui, în concurenţă cu Gerhard 
Stoltenberg, fostul ministru al cercetă- 


rii ştiinţifice, şi, evident, cu liderul 
fracțiunii parlamentare, Rainer Bar- 
zel. Ziarul „Kolnischer - Rundschau“, 


aminteşte că, deşi Kiesinger nu a avut 
un contracandidat, el a avut aproape 
100 de voturi contra sau abţineri; fă- 
cînd referiri la frecventele critici adre- 
sate politicii de pînă acum a Uniunii, 
ziarul apreciază că „era Kiesinger a 
luat sfîrșit, iar printre puţinii care nu 
înțeleg acest lucru se numără însuși 
Kiesinger. U.C.D. se pregătește să re- 
zolve pe cale elegantă problema Kiesin- 
ger, la prima ocazie favorabilă“. 

Dacă întrunirea de la Mainz a lăsat 
să se întrevadă o serie de disensiuni 
între liderii partidului, dincolo de 
această problemă a unei eventuale ro- 
cade de persoane, ceea ce pare să se fi 
evidenţiat cu mai multă pregnanţă de- 
cît oricind înainte este curentul favo- 
rabil unor reforme de structură în ca- 
drul partidului, de reconsiderare a unor 
teze al căror insucces a fost cu clari- 
tate demonstrat de rezultatul alegerilor 
din septembrie şi, implicit, de tendin- 
tele noi care se manifestă în comple- 
xitatea vieţii politice vest-germane. De 
aceea, Congresul de la Mainz a pus, 
totuși, în lumină unele aspecte noi care 
caracterizează contextul politic actual 
vest-german. Credem, deci, că nu este 
lipsit de importanță faptul că și în 
cadrul celui mai conservator partid din 
R.F.G. — acolo unde s-au născut doc- 
trine și s-au trasat linii politice rigide, 
definite printr-un „aprioric imobilism“ 
şi printr-o flagrantă lipsă de receptivi- 
tate la ce este nou și constructiv în 
domeniul recunoaşterii realităţilor con- 
tinentului european — s-au făcut au- 


zite voci care condamnă „rigiditatea“, 
„lipsa de perspectivă“, „lipsa de rea- 


lism“ a liderilor U.C.D. În conjunctura 


ultimelor evenimente politice din 
R:F.G., confruntarea vie, puternică, 
dintre un conservatorism tradițional 


şi forțele în continuă creştere care mi- 
litează pentru o politică realistă, în 
acord cu interesele majore ale popu- 
laţiei vest-germane, constituie, în mod 
indiscutabil, un factor pozitiv. 


Bonn, 25 noiembrie 

interviul nostru 


Peter Nanyemba 


reprezentantul Organizaţiei 
Poporului Africii de sud-vest 
(S.W.A.P.0.) în Africa de est 


La actuala sesiune a Adunării Ge- 
nerale a O.N.U., pe ordinea de zi a 
figurat din nou problema Namibiei 
(Africa de sud-vest). Propunerea ca 
O.N.U. să declare independența aces- 
tui teritoriu și să recunoască un gu- 
vern în exil a fost respinsă de mișca- 
rea de eliberare „South West Africa 
People's Organisation” (S.W.A.P.0.), 
care consideră că nu astfel va fi re- 
zolvată problema de bază a acestui 
teritoriu de pe continentul african de- 
inut ilegal de guvernul rasist de la 
retoria — problema obținerii inde- 
pendenţei. 

Recent, am avut posibilitatea să-l 
întîlnesc pe di Peter Nanyembau, re- 
prezentant al S.W.A.P.O. în Africa de 
esi, căruia i-am solicitat un interviu 
pentru. revista „Lumea“. 


amibia in luptă 
pentru independență 


La întrebarea de ce sînt 
denumiri pentru același 
Nanyemba a răspuns : 


folosite dovă 
teritoriu, d! 


— De ce Namibia ? De ce nu Africa 
de sud-vest ? Explicația are un caracter 
geografic și istoric. Cind, în 1870, colo- 
nioliștii germani ocupau teritoriul Africii 
de sud-vest, ei intuiau doar că, la nord, 
acesta trebuie să se . mărginească cu 
Angola, iar la sud cu teritoriul Africii de 
sud, stăpinit deja de englezi și olandezi. 
Din acest motiv, colonialiștii germani au 
căutat pentru teritoriul ocupat de ei un 
nume care să se deosebească de colonii- 
le vecine, spunindu-i „Colonia germană 
din Africa de sud-vest”. Iniţial, germanii 
s-au stabilit în regiunea centrală, care se 
mai numea Heroroland sau Demeroland, 
după numele populațiilor locale. Ulterior, 
posesiunea lor s-a extins spre sud, cu- 
prinzînd Namaqualand, și spre nord, ocu- 
pind Ovamboland. În consecință, denu- 
mirea de „Africa de sud-vest“ provine din 
dicționarele, atlasele și literatura colo- 
nialistă. Această denumire nu cores- 
punde, în primul rînd,  caracteristicilor 
geografice ale patriei noastre. Noi ne 
numim țara Namibia și este simplu de 
explicat. O singură privire asupra teri- 
toriului va releva celui interesat prezen- 
ta, pe coasta Oceanului Atlantic, a unor 


Sam Nujoma, preşedintele S.W.A.P.O. 


(stînga), la ceremonia depunerii 
jurământului de către un nou grup de 
ofițeri ai mişcării de eliberare 


dune de nisip reprezentind un semide- 
şert pe care locuitorii acestor pămin- 
turi l-au denumit dintotdeauna „Namib” 
(în limba populațiilor Nama și Samara) 
și care înseamnă „fişie protectoare“ sau 
„împrejmuire”. Namibul se întinde de-a 
lungul a 850 de mile, începînd de la 
riul Cunene, la granița cu Angola, și 
pînă în sud, la granita cu Africa de sud, 
pe fluviul Orange. Lăţimea lui variază 
între 30 și 80 de mile. Namibul a consti- 
tuit o piedică naturală pentru mulţi na- 
vigatori, precum și pentru cei care au 
venit să colonizeze teritoriul. Din cau- 
za accesului dificil, nimeni nu ştia ce se 
află în spatele deșertului. Așa se și ex- 
plică faptul că Namibia a fost unul din 
cele din urmă teritorii cucerite de colo- 
nialișt: în Africa, nemaivorbind de re- 
zistența populației locale. Namibul este 
bogat în diamante, iar apele Oceanului 
Atlantic, care-l scaldă, reprezintă un loc 
ideal pentru orice pescar din lume. Pen- 
tru motivele arătate moi sus, noi am 
hotărît să ne numim țara Namibia, adi- 
că: „pămîntul lui Namib“. 


„— De ce refuză guvernul de la Preto- 
ria să-și retragă administrația din acest 
teritoriu şi ce metode de opresiune folo- 
sește împotriva populaţiei locale şi a 
mișcării de eliberare ? 


— În strategia imperialismului, a colo- 
nialismului şi neocolonialismului, gu- 
vernului de la Pretoria îi sînt rezervate 
sarcini speciale. Acestea privesc menține- 
rea orînduirii capitaliste în această ţară, 
precum și în țări ca Bbiswana, Lesotho 
și teritoriul Africii de sud-vest. De ase- 
menea, sprijinirea guvernului rasist al lui 
lan Smith din Rhodesia preocupă în cel 
mai înalt grad pe guvernanţii din Africa 
de sud. Ei se tem de victoria inevitabilă 
a mișcărilor de eliberare din Guineea-Bis- 
sau, Angola şi Mozambic. lată de ce 
și-au asumat rușinosul rol de a sprijini 
pe colonialiștii. portughezi și de a sfida 
upta justă a milioanelor de mozambi- 
cani, namibieni, angolezi, zimbabwieni, 
pentru independenţă. Pe de altă parte, 
subsolul Namibiei conține importante ză- 
căminte de diamante, precum și cupru, 
zinc, vanadiu, mangan, fosfați, tungsten, 
litiu, pietre prețioase și semiprețioase. 

Companiile Africii de sud ca, de 
exemplu, De Beers, își investesc banii și 
obțin profituri imense din exploatarea 
bogățiilor minerale ale Namibiei. De 
pildă, compania „The Consolidated Dia- 
mond Mines of Oppenheimer“ încasează 
anual un profit de 19 milioane lire ster- 
line de pe urma exploatării diamante- 
lor din Namibia. Această companie şi-a 
început exploatările pe teritoriul nostru 
în 1888. Se pot, deci, imagina imensele 
profituri realizate de atunci încoace. Sau, 
să luăm un alt exemplu : multimilionarul 
american Sammy Collins (Texas) extrage 
și el lunar aproximativ 20000 carote de 
diamante de pe fundul apelor noastre 
teritoriale. „The Consolidated Diamond 
Mines“ deține 98 la sută din producția 
totală de diamante a Namibiei, tară care 
ocupă locul doi în lume în producția de 
diamante. 

Cam prin 1964 s-a descoperit că Na- 
mibia posedă și petrol. Ştirea a interesat 
imediat compania americană Texaco, 
care a concesionat o mare suprafață de 
pămînt în Ovamboland (nordul Namibi- 
ei). Acum, se spune că explorările sînt 
pe sfirşite și că, în curînd, ve începe ex- 
ploatarea petrolului. Explorări similare 
efectuează și compania franceză „Aqui- 
tine Swa”, compania canadiană „Brilund 
Mines lid., compania americană „Falcon 
Bridge of Africa ltd.” — toate interesate 
de petrolul namibian. La acestea 
se mai pot adăuga  .The Ame- 
rican Metal Climax” precum și „U.S. Steel! 
Company“, care urmăresc, în special, ex- 
ploatarea zăcămintelor de cupru desco- 
perite recent. 

Bogăţiile Namibiei sînt prea de preț 
pentru ca guvernanţii de la Pretoria să 
renunțe la ele și la exploatarea poporului 
nostru. lar în schimbul concesiunilor pen- 
tru exploatarea bogățiilor țării, acorda- 
te marilor companii occidentale, rasiștii 
primesc armament modern, sprijin moral 
și diplomatic. În cadrul acestei simbioze, 
guvernul de la Pretoria și-a asumat răs- 
punderea de a crea șia aplica legi 
care să subiuge populația Namibiei și să 
reprime lupta de eliberare națională des- 
fășurată de patrioți: namibieni. De-a lun- 
gul anilor, guvernanţii din Africa de sud 
au promulgat numeroase legi care să le 
permită să-și îndeplinească acest rol. 
Astfel, pentru a comite arestări, perse- 
cuții, deportări și crime, guvernul lui 
Vorster se folosește de legile mai vechi, 
care interzic adunarea a mai mult de 
cinci persoane (Riotous Assambly Act of 
1914), de legea 44, din 1950, îndreptată 
împotriva „pericolului comunist“, legea 
impotriva sabotajului, din 1962, legsa 

împotriva organizațiilor ilegale, din 1960, 
precum şi de legi adoptate în ultimii 
ani, ca, de exemplu, legea împotriva 
„terorismului“. 


Pe baza acestor legi  draconice, sute 


de patrioți namibieni se află în închisoa-' 


rea centrală din Pretoria sau pe Robben 
Island.  Raziile poliției vin prin surprin- 
dere. Vă relatez un caz, petrecut cu vreo 
doi ani în urmă. Într-o zi, pe la miilocul 
lui octombrie, un elicopter al fortelor 
aeriene sud-africane a aterizat într-un 
sat condus de șeful Sinkumbwa din cori- 
dorul Caprivi (partea de nord-est a Na- 


mibiei). Patru soldați albi și un polițist ` 


de culoare au cerut cu insistență condu- 
cătorului satului să le dea pe fiul lui (17 
ani) ca să-i conducă pe insula Impalila, 
de pe fluviul Zambezi. Conducătorul a 
protestat și a refuzat, întrucît polițistul 
african, M. Mwatoli, cunoștea drumul 
foarte bine. Dar, pînă la urmă, bătrînul 
s-a înduplecat ṣi copilul lui s-a,urcat în eli- 
copterul care a decolat imediat. Elicopte- 
rul s-a reîntors în sat după aproximativ 
40 minute. Înainte de a ateriza, din el a 
fost aruncat corpul străpuns de gloanțe 
al copilului. Comentariile sînt inutile. 


— Cind a fost creată Organizația 
Poporului Africii de sud-vest şi care sînt 
sarcinile sale de bază ? 


— În anul 1957, un grup de tineri na- 
mibieni, care lucrau în diferite părți ale 
Africii de sud, au hotărit să creeze o 
organizație care să le apere interesele. 
Sub conducerea lui Herman Toivo ia 
Toivo, a luat ființă organizația „Ovam- 
boland People’ s Congress”. Sprijinu! ma- 
selor populare a creat condiții ca, în 
1958, organizația să se întărească, schim- 
bîndu-și şi denumirea în „Owamboland 
People’ s Organisation”, avînd în frunte 
pe Sam Nujoma, actualul președinte al 
S.W.A.P.O. Doi ani mai tirziu, cind orga- 
nizația cuprindea pe toți patrioții nami- 
bieni și avea secţii pe întreg teritoriul 
țării, s-a adoptat denumirea de azi — 
„South West African People' s Organisa- 
tion“. 

În 1962, la o conferință ținută în ile- 
galitate, conducerea S.W.A.P.O. a adop- 
tat o rezoluție privind activitatea politi- 
că și miliară în interiorul Namibiei si 
peste graniță. Acest important document 
prevedea : 1) educarea maselor populare 
în sensul că sarcina obținerii independen- 
ței revine namibienilor; 2) pregătirea 
populației pentru eventuala luptă arma- 
tă ; 3) pregătirea oamenilor pentru rolul 
pe care trebuie să-l aibă în lupta de eli- 
berare și orgdnizarea de centre de ins- 
trucție militară în interiorul țării. Acest 
program este valabil și în prezent. Reali- 
zarea lui a făcut ca, la 26 august 1966, 
masele populare din Namibia, conduse 
de S.W.A.P.O., să înceapă primul atac 
armat împotriva regimului rasist de la 
Pretoria. Populația din Namibia și-a dat 
seama, pentru prima dată, că este capa- 
bilă să înfrunte dușmanul cu armele în 
mîini, iar lupta de eliberare a cunoscut 
un nou aviînt. Cum era de așteptat, gu- 
vernul de la Pretoria a început represiu- 
nile împotriva tuturor celor care spriji- 
neau S.W.A.P.O. Mulţi conducători au 
fost arestați și aruncați în închisoare. Alții 
au fost nevoiţi să se stabilească peste gra- 
niță și să conducă lupta de acolo. 

Noi ne bucurăm de sprijinul întregii 
părea namibiene, de sprijinul întregii 
umi progresiste și nimic nu poale opri 

oporul nostru din marșul său spre li- 

ate și independență, deși sîntem 
conștienți că va trebui să traversăm mul- 
te rîuri de sînge pînă la atingerea scopu- 
lui final. 


B. M. MIRCESCU 
Dar-es-Salaam, 21 noiembrie 

La 31 octombrie, octogenarul ex-rege 
libian, Idriss El Senoussi, se îmbarca 
în portul Pireu pe vasul Cynthia cu 
destinaţia Alexandria, în urma accep- 
tării cererii sale de a locui la Cairo. 
Astfel se consuma epilogul monarhiei 
aflate în fruntea Libiei din 1951, anul 
cuceririi independenţei de către aceas- 
tă ţară. 

Între timp, observatorii politici şi 
litera de zi cu zi a presei continuă să 
urmărească cu atenţie înlăturarea pro- 
gresivă a discreţiei în care s-au învă- 
luit, cîtva timp după lovitura de stat 
din zorii zilei de 1 septembrie, atit 
promotorii săi cît şi intenţiile noilor 
conducători de la Tripoli. 

Contrar a ceea ce s-a crezut ime- 
diat după evenimentele din septembrie, 
animatorul lor principal pare să fi fost 
colonelul El Kadhafi, în virstă de nu- 
mai 27 de ani. În cadrul noului regim 
de la Tripoli, el deține funcţiile de pre- 
ședinte al Consiliului revoluţiei și de co- 
mandant al armatei. De altfel, după cum 
s-a anunţat în capitala Libiei, funcţia 
de președinte al Consiliului revoluţiei 
i-a fost încredinţată „în temeiul efor- 
turilor desfășurate de colonelul Kadhafi 
În vederea stringerii rindurilor ofițeri- 
lor superiori ai armatei şi asigurării suc- 
cesului revoluţiei, şi în temeiul încrede- 
rii pe care i-o poartă ofițerii mişcării“, 

Observatorii politici remarcă faptul 
că, dintre componenţii noului guvern 
libian, nici unul nu a deţinut în tre- 
cut funcţii ministeriale.  Alcătuit din 
nouă membri — şapte civili şi numai 
doi militari, cărora li s-au încredinţat 
portofoliul apărării și internele — gu- 
vernul este prezidat de Mahmoud So- 
liman El Maghrabi, în virstă de trei- 
zeci şi şase de ani. Doctor în drept pe- 
trolier, titlu pe care îl obţine în Statele 
Unite, el a fost numit, la întoarcerea 
în Libia, consilier pe lingă compania 
Esso (Standard Oil of New Jersey). 
Membru al Federaţiei sindicatelor mun- 
citorești, nerecunoscută de vechiul re- 
gim, el a fost, totodată, unul din prin- 
cipalii fondatori ai sindicatului munci- 
torilor din industria petrolieră şi princi- 
palul partizan al întreruperii exporturi- 
lor de petrol în iunie 1967. Urmărit şi 
arestat pentru activitatea sa, Maghrabi 
a fost condamnat la patru ani închi- 
soare și privat de naționalitatea libia- 
nă. În fruntea ministerului de externe 
a fost numit un jurnalist: Salah 
Boussir, care, la cei patruzeci și cinci 
de ani ai săi, este cel mai în virstă 
membru al guvernului. Doctor al Uni- 
versității din Cairo, el a publicat mai 
multe opere în Libia şi şi-a manifes- 


tat în parlament opoziţia faţă de acor- 
durile prin care Marea Britanie obţi- 
nea baze pe teritoriul libian. Opoziția 
sa faţă de acordurile încheiate de ve- 
chiul regim de la Tripoli îi aduce ares- 
tarea la domiciliu şi îl face să se refu- 
gieze, în 1956, peste hotare. La Roma, 
unde se afla în momentul loviturii de 
stat, ci a declarat, în cadrul unei con- 
ferinţe de presă, că noul regim înţelege 
să respecte acordurile internaționale 
încheiate de Libia, dar că responsa- 
bilii a numeroase neregularități comise 
în ce priveşte concesiunile petroliere 
vor fi judecaţi în curînd. 

Noul cabinet este răspunzător pentru 
acţiunile sale în faţa Consiliului revo- 
luţiei. Într-o  alocuţiune difuzată de 
postul de radio Tripoli, primul minis- 
tru El Maghrabi declara că „guvernul 
libian va urma o politică clară, obiec- 
tivă şi constructivă, bazată pe intere- 
sul general al ţării, şi nu o politică de 
improvizație, de demagogie și de sloga- 
nuri incendiare, care nu ar servi cauza 


Colonelul Kadhafi 


arabă“. „Guvernul nostru — a adău- 
gat el — va veghea la dezvoltarea le- 


găturilor de prietenie şi de cooperare 
cu toate ţările arabe și va susţine mo- 
ral şi material poporul palestinian în 
lupta sa de eliberare pînă la victoria 
finală”. Potrivit revistei „Jeune Afri 
que“, citeva măsuri luate la Tripoli 
după instaurarea republicii au întim- 
pinat aprobarea generală. Dintre aces- 
tea — blocarea preţurilor, interzicerea 
vînzării de alcool, suprimarea cheltuie- 
lilor protocolare, reducerea echipei mi- 
nisteriale şi eliberarea deţinuţilor. Dar, 
apreciază ziarul „La Tribune de Ge- 
neve“, încă mai mult decit poziţia sa 
în ce priveşte problemele societăţii li- 
biene, era așteptată cunoașterea atitu- 
dinii noului regim de la Tripoli faţă de 
cele două puncte esenţiale: prezenţa 
bazelor străine în ţară şi exploatarea 
petrolului. 

Se ştie că, după aprilie 1959, cînd, 
din deşertul libian, altfel steril, a 
țişnit primul torent, de „aur negru“, 
industria petroliferă din această ţară 
a cunoscut o dezvoltare vertiginoasă. 
La 23 aprilie 1968, era inaugurat la 
Zueitina, în golful Syrtre, al cincilea 
port petrolifer al Libiei. Dar ţiţeiul 


era încărcat pe bordul marilor petro- 
liere care îl transportau spre rafină- 
rii străine. Cu o producţie de 125 mi- 
lioane tone în 1968 şi, după unele 
estimaţii, de pină la 150 milione tone 
anul acesta, Libia a devenit una din 
principalele ţări exportatoare de pe- 
trol din lume. Aşezarea sa geograiică 
şi închiderea Canalului de Suez după 
războiul din iunie 1967 au determinat 
şi ele interesul crescînd al compani- 
ilor occidentale pentru zăcămintele de 
petrol de aici. 

Noul premier libanez a declarat tri- 
misului special al agenţiei France 
Presse că regimul instaurat la Tripoli 
la 1 septembrie va încerca să colabo- 
reze cu companiile străine, dar „cu 
condiţia ca interesele poporului libian 
să fie luate în considerare“. „Sub ve- 
chiul regim — a adăugat el — aceste 
interese erau în întregime ignorate. 
Ele pot să fie salvgardate, în mod spe- 
cial, printr-un control mai eficace al 
activităţii petrolifere în interiorul te- 
ritoriului libian şi dezvoltind activită- 
tile companiei naţionale libiene*. Prin- 
tre măsurile posibile de iniţiat în do- 
meniul industriei petroliere  libiene 
sînt amintite mărirea preţului de bază 
(petrolul libian fiind cumpărat la un 
preț mai scăzut decit al altor ţări), o- 
bligaţia pentru companii de a forma 
cadre libiene după o cotă stabilită de 
guvern şi, în sfîrşit, reexaminarea u- 
nor acorduri încheiate înainte de 1 
septembrie. 

Aşteptată în cercurile politice, dată 
fiind orientarea şi componenţa sa (am 
amintit că Salah Boussir, actualul mi- 
nistru de externe, a fost condamnat în 
1954 tocmai datorită opoziţiei sale faţă 
de prezenţa bazelor străine în ţară), 
hotărîrea noului guvern libian de a 
cere Statelor Unite şi Angliei să-şi 
retragă, prima — importanta bază ae- 
riană Wheelus Field de lingă Tripoli, 
iar cealaltă — bazele de la Tobruk şi 
El-Adem, are, datorită „poziției stra- 
tegice pe care o ocupă Libia în bazi- 
nul mediteranean“ (Le Mondo), o im- 
portanță deosebită. Agenţia de presă 
a Orientului Mijlociu (M.E.N.) a anun- 
țat că, la 15 decembrie, în urma răs- 
punsului părţii americane la o notă 
recentă a guvernului libian, urmează 
să înceapă negocieri pentru evacuarea 
bazei Wheelus-Field și a altor trei te- 
renuri de zbor (Nemader  Younes, 
Kombot şi El-Abrak). Se crede că de- 
legația libiană la convorbiri va cere 
evacuarea completă şi necondiționată 
a bazelor înainte de 24 decembrie 
1970, data expirării acordului înche- 
iat în 1954 între Statele Unite şi Li- 
bia. 

La Londra s-a anunţat, de asemenea, 
că ambasadorul englez la Tripoli, 
Donald Maitland, a fost însărcinat să 
poarte negocieri cu guvernul libian a- 
supra retragerii trupelor britanice şi 
asupra ansamblului relaţiilor anglo- 
libiene. Potrivit agenţiei France 
Presse, Marea Britanie estimează că 
negocierile nu se vor referi numai la 
evacuarea trupelor sale şi lichidarea 
bazelor de la Tobruk şi El-Adem, ci 
şi la viitorul contractelor de livrare 
către Libia a unui material de război 
al cărui preţ este evaluat la 200 mi- 
lioane franci. În urma răspunsului gu- 
vernului britanic, remis la 13 noiem- 
brie de către ambasadorul său gu- 
vernului libian, prin care este accep- 
tată propunerea de deschidere a con- 
vorbirilor, Libia a cerut ca Marca 
Britanie să se decidă cît mai repede 
asupra datei la care acestea urmează 
să înceapă. 


lon MADOŞA 


COMUNICAT COMUN 
UNGARO-IRANIAN 


Comunicatul comun  ungaro-iranian 
cu privire la vizita oficială în Iran a 
președintelui Consiliului  Prezidenţial 
al R. P. Ungare, Pal Losonczi, menţio- 
nează rodnicul schimb de păreri, care a 
avut loc cu acest prilej între cele două 
părţi, în domeniul relaţiilor ungaro- 
iraniene precum și în alte probleme de 
interes reciproc. Preşedintele Consiliu- 
lui Prezidenţial al R. P. Ungare 
şi sahul Iranului au exprimat înal- 
ta lor apreciere pentru eforturile 
depuse de cele două state în dezvolta- 
rea economici naționale. Ambele părţi 
consideră — se arată, de asemenea, în 
comunicat — că există multe posibili- 
tăți pentru dezvoltarea relaţiilor eco- 
nomice, tehnico-ştiinţifice şi cultura- 
le dintre Ungaria şi Iran. În vederea 
realizării unci colaborări mult mai 
strînse în domeniul economici, științei 
şi tehnicii, vor îi înfiinţate comisii gu- 
vernamentale. 

Ambele părţi şi-au exprimat îngri- 
jorarea cu privire la încordarea exis- 
tentă în diferite regiuni ale lumii, sub- 
liniind că este necesar să se susțină 
toate eforturile orientate spre lichida- 
rea încordării, spre menţinerea păcii 
generale, Şefii celor două state au 
subliniat faptul că sprijină principiile 
coexistenţei paşnice, ale respectării 
neamestecului în treburile interne ale 
altor ţări şi principiul respectului re- 
ciproc. 

O atenţie deosebită a fost acordată 
creării securităţii europene, factor 
care, se spune în comunicat, poate 
exercita o influență favorabilă asupra 
situației internaţionale în general. 
Preşedintele Pal Losonczi şi-a expri- 
mat acordul față de propunerea șahu- 
lui Iranului privind crearea unei or- 
ganizații internaţionale în problema 
dezvoltării economice, întemeiată pe 
principiul liberului consimţămint. 


O ANIVERSARE 
ŞI O SUPOZIȚIE 


La 22 noiembrie, generalul de Gaulle 
a împlinit 79 de ani. Husțtrul om de 
stat şi-a serbat aniversarea în cea mai 
strictă intimitate, la Colombey-les- 
Deux Eglises. Nici o ceremonie şi nici 
o vizită oficială sau neoficială nu a 
tulburat liniștea austeră de care s-a 
înconjurat, cu şase luni în urmă, fos- 
tul preşedinte al Republicii Franceze. 
Domeniul său, ferit privirilor indis- 
crete, aşezat la oarecare distanţă de 
satul Colombey, este păzit de jandarmi 
ce protejează repausul generalului. 
Potrivit supoziţiilor agenţiei France 
Presse, Charles de Gaulle și-ar fi 
petrecut cea de-a 79-a aniversare 
stînd, ca de obicei, la masa sa de lucru 
şi redactindu-şi memoriile, în timp ce 
doamna de Gaulle își făcea cumpără- 
turile zilnice în orăşelul învecinat 
Bar-sur-Aube. 

Plecată de la Merritt Island în ziua 
de 14 noiembrie 1969, la ora 18 și 23 de 
minute ` (facem toate indicaţiile orare 
după ceasurile noastre),  astronava 
„Apollo-12*“* a călătorit 10 zile, 4 ore şi 
36 de minute, a străbătut 1534000 de 
kilometri în spaţiul cosmic, a expediat 
un modul cu doi oameni pe Lună, i-a 


aşteptăt-în zbor, i-a reîmbareat şi a re> | 


venit pe Pămînt, în Oceanul Pacific, la 
24 noiembrie, ora 22,58, cu programul 
îndeplinit. $ 

„Bilanţul acestei performanțe se. îm- 
parte în două capitole : tehnic şi știin- 
tific. Ordinea lor de prioritate a pro- 
vocat discuţii — şi chiar demisii  — 
în rîndurile Administraţiei de la 
Houston. În actualul stadiu al progra- 
mului de zboruri spațiale, sectorul 
considerat cel mai important este, pe 
drept cuvînt, ingineria cosmică. De la 
ingineri se aşteaptă elaborarea condi- 
țiilor optime de zbor şi de lucru pen- 
tru echipajele umane. Abia în al doi- 
lea rînd — şi numai în zborurile din 
anii 1971—1972 (poate „Apollo-17“), la 
bordul astronavelor se vor urca — 
alături de navigatori — savanţi care 
se vor putea ocupa numai de probleme 
științifice. 

În această ordine de idei, zborul în- 
cheiat la începutul acestei săptămîni a 
avut şi el un caracter tehnologic expe- 
rimental. Pe „Apollo-12“ au fost încer- 
cate aparate noi și formule de zbor mai 
îndrăzneţe.  Navigatorii au. putut să-și 
stabilească singuri poziția în spaţiu, pe 
care au calculat-o cu ajutorul instru- 
mentelor de Ja bord (un simplu sex- 
tant), orientîindu-se direct după stele. 
În timpul zborului spre Lună, pilotul a 
modificat traiectoria de. zbor, plasind 
nava pe o orbită „catastrofală“, în sen- 
sul că parcurgerea ei i-ar fi condus, la 
înapoiere, la 93 000 de kilometri depăr- 
tare de Pămînt. Era, deci, necesară o 
nouă “modificare, în zborul de întoar- 
cere, pentru aducerea navei pe traiec- 
toria normală. Ambele operaţii au fost 
făcute de pilot, în condiţii perfecte. 

A fost acordată o mai amplă auto- 
nomie și pilotului de pe modulul „In- 
trepid“. Mulțumită manevrelor coman- 
date manual, el a -reuşit să aterizeze 
„pe un vîrf de ac“, într-un punct aflat 
la numai 1180 de metri de sonda auto- 
mată ;Surveyor-3“. În fine, un număr 
relativ mare" de manevre au fost efec- 
tuate dincolo de cortina Lunii, fără nici o 
posibilitate „de radiocomunicaţii, deci 
fără nici un sprijin sau control din par- 
tea staţiilor de pe Pămînt, ceea ce a con- 


firmat înaltul grad de fiabilitate al agre- : 

Charles Conrad şi Alan Bean în fața epavei lui „Surveyor-3* 


gatelor și instrumentelor de bord, pre- 
cum și excelenta pregătire a astronau- 
ților. Antrenamentele ce se desfăşoară 
în simulatoarele de pe Pămînt, a spus 
Charles Conrad într-o convorbire cu 
Centrul de la Houston, sînt mai difi- 
cile, cer eforturi mult mai mari decît 
mișcările făcute pe Lună. 

“Tot o problemă de -tehnologie — 
foarte serioasă — a fost pusă ingineri- 
lor de la N.A.S.A. de incidentul petre- 
cut în clipa lansării. Abia acum, după 
epuizarea zborului, s-a putut afla cît 
de puternică a fost îngrijorarea celor 
de la Houston în momentul cînd, în 
primele secunde de după aprinderea 
motoarelor, sistemul „Saturn-5*—.,A- 
pollo-12“ a fost lovit de una sau de 
două descărcări foarte puternice de 
electricitate statică. Acest fenomen, 
neașteptat, putea să aibă cele mai grave 
urmări, a declarat directorul operaţiu- 
nilor de zbor, Christopher C. Kraft, la 
conferința de presă a conducătorilor 
N.A.S.A. „Un mare număr de pile elec- 
trice cu combustibi! și alte aparate im- 
portante au încetat să funcţioneze. Nu 
mai eram deloc sigur că sistemul își va 
recăpăta energia electrică“, a continuat 
Kraft, după ce a recunoscut că, la un 
moment dat, s-a gîndit să întrerupă 
zborul. 

Această întîmplare i-a făcut pe ingi- 
neri să reflecteze. la modalitatea teh- 
nică de a izola mai bine platforma şi 
întregul sistem de lansare. Ceva mai 
modest, Kraft a fost de părere că, pînă 
la găsirea unei soluţii, să nu se mai 
facă nici o lansare pe vreme de fur- 
tună. 

Raportind despre greutăţile pe care 
le-a întîmpinat la aterizarea cu LEM-ul 
pe Lună, Charles Conrad a spus că 
posibilitatea unei observaţii optice di- 
recte, printr-o fereastră aşezată în par- 
tea cu care se apropie agregatul de sol, 
ar fi înlăturat ezitările şi manevrele 
sale aproximative. Dar inginerii au răs- 
puns că o modificare de felul acesta 
în complicatul și fragilul „Intrepid“ sau 
în construcţia unuia din fraţii lui vii- 
tori ar fi foarte greu de realizat. 

În domeniul științei, rezultatele ob- 
ținute de „Apollo-12“ sînt foarte inte- 
resante, chiar de la prima vedere. 
Louis Deroche,  comentatorul ştiinţific 
al agenţiei „France Presse“, constată că 
astronauții au devenit „cele mai pre- 
țioase ajutoare ale savanților, braţele și 
mîinile lor pe Lună“. Iar doctorul Con- 
way Sinder, de la „Jet Propulsion La- 
boratory“, din Houston, crede că treaba 
făcută de Conrad şi Bean în această 


călătorie „constituie, probabil, cel mai 
mare salt înainte pentru a cunoaşte şi 
înțelege Luna“. 

Mai multe fapte s-ar părea că vin 
— pentru început — în sprijinul aces- 
îmi optimism. Cei doi oameni care au 
vizitat Luna, avînd de consacrat mai 
puțin timp televiziunii (din cauza de- 
fecţiunilor tehnice), au cîntat, au glu- 
mit, au vorbit mult dar au şi lucrat 
cu spor. Ei au adus pe Pămint 40—45 
de kilograme de roci şi pulberi recol- 
tate în „Oceanul Furtunilor“, cu o mai 
riguroasă metodă geologică decit pre- 
decesorii lor. Savanţii selenologi acordă 
o însemnătate specială faptului că 
acum au în laboratoare mostre selenare 
din două regiuni diferite. S-ar putea ca 
eventualele lor deosebiri să permită 
formularea unor ipoteze mai solide în 
problemele  selenologiei. Observațiile 
făcute de astronauți în plimbarea 
ior pe Lună, pe o distanță de 1800 de 
metri, şi readucerea unor fragmente din 
„Surveyor-3“, încurajează, de aseme- 
nea, pe selenologi în delicatele lor in- 
vestigații. În fine, cele mai multe spe- 
ranţe se pun în „staţia geofizică“ lă- 
sată pe Selene. De pe acum se confirmă . 
că toate aparatele din  agregatul 
ALSEP, alimentate cu energie elec- 
trică de centrala atomo-electrică în mi- 
niatură SNAP 27, funcţionează febril. ` 

Acum, cei trei astronauți se află în 
carantină, în „lazaretul“ LRL (Lunar) 
Receiving Laboratory) de la Houston, 
unde vor rămîne — nu se ştie, exact, 
de ce — pînă la 11 decembrie, într-o 
izolare absolută, dincolo de aşa-zisa 
„dublă barieră biologică“, formată din 
pereţi etanși de sticlă şi aluminiu. Cu 
vreo citeva' ore înaintea lor, au intrat 
în carantină, tot acolo, în camere pro- 
tejate de-o singură „barieră biologică“, 
mostrele de Lună, piesele lui „Surve- 
yor-3“, costumele  astronauţilor şi 
capsula în care au revenit pe Pămînt. 

Asupra astronauților şi asupra tutu- 
ror acestor materiale şi obiecte s-au în- 
dreptat, din nou, instrumentele de la- 
borator, metodele de analiză fină care 
au investigat și pe „Apollo-11“, cu re- 
zultate modeste. Poate că de data 
aceasta, după o recoltă selenară de 
două ori mai bogată decît prima, din 
iulie, vom afla mai multe despre Lună, 
fără să mai așteptăm să decoleze, pro- 
babil la 12 martie 1970, nava 
„Apollo-13“, al cărei echipaj e vorba să 
lucreze pe Lună 35 de ore. Cu patru ore 
mai mult decît Conrad și Bean. 


2 Mihai RIMNICEANU 


In a dova duminică din luna 
iulie, zi care s-a potrivit să ca- 
dă, anul acesta, pe data de 13, 
doi oameni de afaceri au aş- 
teptat, ascunși ca doi tigri, fie- 
care pe insulița lui din fermecă- 


torul arhipelag al Cicladelor, 
să le vină de la Atena o tele- 
gramă foarte scurtă: „s-a fă- 
cut”. Dar, cu toate că întregul 
lor dispozitiv personal de tele- 
comunicații era branșat exclu- 
siv pentru aceste cuvinte, ele 
n-au venit. 

O noapte întreagă, cei doi au 
stat pe ginduri. Sufereau, prin 
urmare, un eșec — și fiecare 
din ei știa că vina o poartă 
rivalul de pe insula vecină. Un 
eșec nu înseamnă sfîrşitul lup- 
tei. În zorii dimineții următoare, 
interfonul a început să vibreze, 
radiotelegraful să dea ordine la 
depărtare, iar telexul să trans- 
mită guvernului atenian alte o- 
ferte, cu aparențe mai seducă- 
toare, din partea celor doi 
concurenți. Niciunul din «ei 
nu-și putea permite o clipă de 
odihnă într-o competiție care 
înseamnă duelul pe viață și pe 
moarte între doi oameni cu 
viețile paralele. 

Nu s-au înțilnit de 23 de ani. 
Și, chiar în timpul cit au fos! 
cumnați, căsătoriți. cam provi 
zoriu, cu dovă surori — fetele 
lui Stavros Livanos — ei n-au 
stat niciodată la aceeași masă 
și nici sub acelaşi acoperiș. 
„Orice va face el în viață“ — 
a spus Stavros Spyros Niarchos, 
cu zimbelul lui suspect — „eu 
voi face mai bine“. „lar eu: 
— a răspuns Aristotele Socrates 
Onassis, privind  posac peste 
ochelarii fumurii — „voi faca 
mai mult decit va face el”. 

De atunci, din timpul  ceiui 
de-al doilea război mondial, a 
început duelul. La origine stau 
vapoarele de război demodate. 
Dornică să arunce în luptă mo- 
delele noi, amiralitatea Siatelor 


Unite ale Americii nu avea cui 
să le vindă pe cele vechi. Pen- 
tru a degaja urgent șantierele 
și porturile de importanţă stra- 
tegică, fostele cuirasate, cruci- 
șătoare și contratorpiloare erau 
oferite la kilogram, la prețuri 
de 3—4 ori mai mici decit ale 
fierului vechi, însă cu condiția 
expresă ca achizitorul să le 
scoată imediat din apele ame- 
ricane și să arunce tunurile în 
ocean. 

Toată lumea știa că, după 
încheierea primului război mon- 
dial, uzinele „Ford“ cumpăra- 
seră o mare cantitate de ase- 
menea deşeuri ale victoriei. 
Transportarea lor pină aproape 
de uzine, la Detroit, demontarea 
mașinilor și decuparea plăcilor 
de oțel costaseră însă atit de 
mult, încît numai inflația din 
anii imediat următori războiului 
l-a salvat pe Ford, ca prin mi- 
nune, de la un faliment penibil. 
Sub impresia acestei amintiri, 
industriașii au primit cu foarte 
mari reticente oferta marinei 
americane. Din vasta faună a 
„rechinilor“, cum erau numiti 
profitorii afacerilor de război, 
și-au scos capul doi neofiți, 
doi tineri care pindeau din um- 
bră orice prilej de a pune mina 
pe bani: Onassis, aflat pe 
atunci la Buenos Aires, şi Ni- 
archos, un fecior de bani-gata, 
lacom, foarte interesat de felul 
în care ar putea să multiplice 
averea părintească. Niarchos 
ocupa tocmai atunci funcția de 
atasat naval al Greciei la Wa- 
shington, cu alte cuvinte era 
plasat exact în punctul optim al 
întregii afaceri. Știa nu numai 
ce anume vapoare se vind, dar 
și porturile în care se află, pre- 
cum și apele retrase în care pot 
fi demontate cu cit mai puține 
cheltuieli. Și-a luat, deci, re- 
pede partea leului, în vederea 
fondării unei mari societăți de 
navigație comercială. Dar nici 

concurentul de la Buenos Aires 
nu s-a lăsat mai prejos. El a 
adunat, de preferință, navele 
mici, ușoare, suple și, după ce 
le-a scos armamentul, nu le-a 
decupat în plăci transportabile, 
conform contractului ci, așa 
cum erau, le-a vopsit în negru 
de sus pînă jos, le-a pictat și 
la pupă și la proră finițialele 
sale și le-a dat drumul pe o- 
ceane, să vineze balene. De la 
început, Aristotele Socrates O- 
nassis a dezvăluit stilul său spe- 
cial în marile afaceri : s-a în- 
cărcat de datorii imense; s-a 
văzut implicat în procesele in- 
tentate de amiralii americani 
pentru nerespectarea contracte- 
lor, dar a promis avocaților o- 
norarii fantastice.  Vapoarele 
erau arendate oricui plătea o 
anumită garanție și semna un 
contrac!, contractul era depus 
la o societate de asigurare din 
New York, întregul dosar a! a- 
facerii intra apoi în casa de 
bani a unei bănci din Africa de 
sud — iar Onassis încasa vreo 
cîleva sute de mii de dolari, 
din care o bună parte era des- 
tinată unor „plăți confidențiale” 
(eufemism pentru mită). 

Cind s-a terminat războiul, 
Stavros Spyros Niarchos avea 
gata o flotă de șase tancuri pe- 
troliere, vapoarele cele mai 
căutate și mai bine plătite in 
momentul acela, iar Onassis — 
de două ori mai multe balenie- 
re, care puteau naviga oriunde 
și transporta orice. 

Le mai trebuia și cîte un cre- 
dit pe măsura poftei lor. Dar 
nimic nu e mai greu pe lume 
decît să convingi un bancher 
că-i faci un serviciu dacă-i ceri 
bani. Trebuia căutat și găsit un 
procedeu special — și nu, nea- 
părat, unul nou. Așa că, într-o 
zi, pe la sfîrşitul anului 1946 
cei doi proaspeți armatori s-au 


intilnit, din întîmplare ṣi fără 
nici o plăcere, în anticamera 
celui mai bogat  confrate, 


„boss"-ul navigației comerciale, 
proprietarul mai multor zeci de 
vapoare ce navigau sub pavi- 
lioane fictive ale unor firme 
din Panama, Guatemala, Ve- 
nezuela și Coasta de Fildeș: 
bătrînul lup de mare Stavros 
Livanos, matelot de fel din Pi- 
reu cu sediul în Statele Unite, 
tată a două fete de măritat. 
Christina, sora mai mică (aceea 
cu numele căreia Onassis a bo- 
tezat faimosul  contratorpitor 
transformat în yacht blindat pe 
care se află acum Jacqueline 
ex-Kennedy) a fost cerută în că- 
sătorie de Stavros Niarchos, el 
însuși mai tînăr cu vreo 5—6 
ani decît rivalul său. Se pare 
însă că socrul, mult mai încre- 
zător în baleniere decît în tan- 
curile petroliere, l-a preferat 
pe Aristotele Onassis, căruia, pe 
lingă faptul că i-a dat fata, i-a 
aprobat și un credit de cinci 
milioane de dolari. Suferința lui 
Niarchos a fost teribilă, totuși 
i-a trecut, iar în anul următor 
s-a căsătorit cu Eugenia, sora 
care avea ani mai mulți, dar 
şi zestre mai mare: șapte mili- 
oane de dolari credit pe termen 
lung. 

După cum am spus. la data 
cînd s-au celebrat aceste că- 
sătorii, cei doi cumnați-rivali se 
urau de moarte. Nu-și spuneay 
„bună ziua“ cînd se întilneau 
pe culoarele lungi şi intunecoa- 
se ale Societății Maritime Li- 
vanos și considerau — poate 
pe drept cuvint — că se păcă- 
liseră reciproc. Drumurile lor 
paralele au devenit mai carac- 
teristice din 1948.  Fructificind 
zestrea cu o îndrăzneală și o 
lipsă de scrupule uluitoare, 
Stavros Spyros Niarchos a inau- 
gurat era  petrolierului-gigant. 
A dat unui șantier american de 
construcții navale comandă fer- 
mă pentru primul tanc din lume 
cu capacitatea de 18 000 de io- 
ne și a contractat pentru anii 

următori nave din ce în ce mai 
mari, pînă la perspectiva unui 
petrolier de 40000 de tone, li- 
vrabil în 1958. La publicarea 
acestei știri, care părea luată 
din domeniul navigației știinţi- 
fico-fantastice, s-a produs un 
fenomen psihologic tipic pentru 
rînduielile societății capitaliste : 
o duzină de armatori de mîna 
a doua s-au repezit în afacerea 
construcțiilor navale uriașe, 
convinși că ginerele lui Livanos 
nu se apucă de o treabă fără 
să știe ce face. Șantierele fran- 
ceze, aflate încă în reparatii, 
au început sub presiunea co- 
menzilor să se utileze pentru 
construcţii la scară mare, iar 
japonezii, praclic eliminați, pe 
atunci, dintre fabricanții de na- 
ve, au luat-o, de la început, pe 
coordonatele gigantismului. 

Un singur om rămiînea în ur- 
mă : Onassis, cu bătrinele sale 
baleniere blindate, care se tîrau 
alene pe valuri şi consumau 
cantități exagerate de comlus- 
tibil. Într-un moment depresiv, 
privind probabil contul său la 
bancă, Aristotele Socrates și-a 
adus aminte de sfidarea arun- 
cată lui Stavros Spyros, a vin- 
dut balenierele la bursa mari- 
timă din Londra, a pierdut do- 
vă-trei milioane de dolari, dar 
s-a împrumutat din nou și a 
intrat și el în cursa navelor pe- 
troliere. 

Numai naivii cred că salturi- 
le acestea mortale şi, mai ales, 
echilibristica periculoasă pe 
sîrma subțire a treburilor de 
bursă ar fi prin ele însele ren- 
tabile. Dimpotrivă. În bursele de 
afaceri și, mai cu seamă, în cu- 
lisele lor, în birouri capitonate 
şi însonorizate, acolo unde se 
elaborează și se practică „mo- 
rala” marilor șacali financiari, 
nu poate fi tolerat nici un gind 
compasiv, nici o îndurare. Pen- 
tru a întreține cu fonduri pe 
bonzii mai mult sau mai pu- 
țin veritabili ai finanţei interna- 
tionale, băncile nu inventează 
bani. Ele speculează, cu meca- 
nismul  dobinzilor complexe. 
Evident, undeva, cineva plă- 
teste aceste dobinzi. Dor nu 
profitorul, ci consumatorul de 
rînd, contribuabilul, constrinși 
cu o rețea de procedee rafi- 
nate să se împrumute și să plă- 
tească dobinzile  cămăiărești, 
într-un sistem în care muncesc 
mereu mai ieftin şi cumpără mai 
scump. Din acumularea acestor 
bani asudaţi, care curg prin- 
tr-un fel de alambic şi se varsă 
în rezervoare din ce în ce mai 
mari, băncile parvin să finanțe- 
ze pe cavalerii de industrie, de 
cele mai multe ori simpli aven- 
turieri, al căror venit rezultă 
din evaziuni fiscale și din ope- 
raţii în aparență indescifrabile, 
dar în orice caz veroase. A- 
cesta fiind mecanismul în inte- 


riorul căruia operează cum- 
nații rivali. 

Prins în 
łe periculoase,  constrins de 
majoritatea creditorilor săi, O- 
nassis ia, în 1953, o hotărire 
disperată. Lasă societatea na- 
vală pe seama unor asociați 
adunaţi în grabă şi devine ceea 
ce se numește „,comanditarul“ 
afacerii, mai exact omul din cu- 
lise. „Nu-i necesar să fiu spe- 
cialist“, proclamă el într-o de- 
clarație făcută cîtorva ziarişti 
care-i compuneau, cu plată, G- 
pologia de mare financiar. „E 
de-aiuns să fii un autodidact 
enciclopedic și să te gindeșii 
mereu la noi afaceri“. „În cu- 
rind se va ruina, a replicat in- 
flexibilul Niarchos, pentru cò 
nu vrea să-și aleagă colabora- 
tori mai pricepuți decît el însuși, 
cum făcea Andrew Carnegie şi 
mai ales, pentru că nu citest- 
pe clasici în texte originale“ 

Impresionat sau nu de ches 
tiunea clasicilor, Onassis începe 
să dea lovitură după lovitură 
în cele mai ciudate, mai neaș 
teptate domenii, Asigură pe 
principele de Monaco, a cărui 
administrație nu se mai multu- 
mea cu veniturile de la ruletă 
că va face din Monte Carlo, 
datorită unor ingenioase, dar 
în fond imaginare constructii 
noi, cel mai atrăgător centru 
turistic din lume. Se instalează 
chiar acolo, într-un apartament 
somptuos, joacă toată noaptea 
la ruletă — și, culmea, ciștigă, 
provocînd prințului serioase de- 
zagremente — prezintă planuri 
mirobolante dar fără urmări, 
apoi vinde citeva terenuri şi 
cîteva case vechi, fără să pună 
nici o singură cărămidă novă 
în locul lor. Între timp, cu cre- 
ditul obținut pe contractul 
„Monte Carlo“, cumpără o bună 
parte din acțiunile hotelurilor 
administrate de Societatea 
„Ritz“ la Paris, Nisa şi Palma de 
Majorca. Se duce la New York 
și cumpără cu ceea ce se nu- 
mește în termeni amabili „op- 
țiune la termen“, în loc de „cec 
fără acoperire“, cîteva avioane 
Boeing încă neterminate. Cu 
planurile lor în buzunar, revine 
în 1956 la Atena, pe unde tre- 
cuse neobservat, cu 33 de ani 
înainte, în drumul său de tînăr 
aventurier de la Smirna spre 
Buenos Aires. La drept vorbind, 
nici acum nu s-a bucurat de o 
primire mult mai agreabilă, de 
oarece voia să obțină concesia 
pe termen lung a societății na- 
tionale grecești de navigație 
aeriană, frumos denumită „O- 
lympic Airways“. Oferta lui O- 
nassis nu era neglijabilă prin 
ea însăşi, dar prezenta deza- 
vantajul că venea după nu mai 
puțin de șase oferte similare, 
prezentate de Stavros Niarchos. 

A urmat un nou duel, pe so- 
lul patriei — sau, mai exact, pe 
cerul ei albastru. Niarchos, re- 
venit la o jovială tinerețe sufle- 
tească, proaspăt divorțat de ve- 


cleștele unor scaden- | chea lui Eugenie, în căutare de 


noi aranjamente industriale și 
matrimoniale, susținut de nave- 
le petroliere care vărsau fluvii 
de țiței în toate porturile, admis 
la curtea regală, prieten cu oa- 
menii politici și vorbind numai 
englezește, era favorit în cursa 
aeriană. Dar, nu se știe ce iar- 
bă a fiarelor a avut Onassis. 
Fapt este că a obținut contrac- 
tul, că a făcut una din cele mai 
bune și mai lungi afaceri ale 
sale, prelungită, nu de mult, pi- 
nă în anul 2006! Aeroporturile 
Greciei, pe care s-au revărsat 
ani de-a rîndul valuri de turiști, 
i-au îngăduit lui Onassis să a- 
firme că este cel mai mare 
aero-navigator din lume și să 
obțină, pe baza avioanelor a- 
mortizate și a noilor comenzi, 
noi și uriașe credite la bănci. 
Între timp, a divorțat, păstrînd 
de la placida Christina Livanos 
numele navei lui personale, un 
fiu cu pensie proprie servită din 
zestrea mamei, precum și ura 
plină de venin a întregii familii 
Livanos, un fel de nestinsă ven- 
deita, în contul împrumutului 
din '46. 

Din ce în ce mai frecvent, în 
presa apuseană cei doi prota- 
goniști ai afacerilor bizare își 
fac loc cu mare publicitate pe 
pagini în culori. Pînă şi în acest 
domeniu, ei urmează dovă ten- 
dințe diferite. 

Onassis, convins că zgomotul 
şi scandalul rentează, dornic să 
asigure pe bancheri că are mai 
mulți bani decit poate cheltui, 
afișează ostentativ legătura lui 
prea puțin sentimentală cu ce- 
lebra cîntăreață de operă Ma- 
ria Callas. în lanţul de reviste 
ilustrate care trăiesc din recla- 
me, în „Paris-Match“, în 
„Stern“, în „Quick”, în „Epoca“, 
pînă și în extrem de  scumpul 
„Life“, din Statele Unite, apar 
portretele lui Aristotele Socra- 
tes Onassis alături de Maria 
Callas, ale cărei briliante, sma- 
ralde, rubine, safire, perle și 
topaze, montate în grele alveole 
de platină și filigrane de 
aur, stupefiază pe cititoare. Nu 
ştie nimeni, exact, ciți bani are 
generosul donator al acestor 
ornamente — der un om tre- 
buie să fie peste măsură de 
sceptic pentru a se mai putea 
îndoi de importanța unei averi 
atit de strălucitor prezentată. 
Totuși, crezind că poate ajuta 
la administrarea mai eficientă 
a capitalurilor lui Onassis, un 
expert în tehnica novă a pro- 
gramării producției cu ajutorul 
ordinatoarelor s-a prezentat la 
el și i-a propus o prețioasă co- 
laborare. „leşi afară, i-a strigat 
Onassis, congestionindu-se mai 
mult decit ar fi normal. Numai 
un zmintit îmi poate propune 
programarea producției mele. 
Eu nu produc nimic. Eu fac ce 
nu pricepeți voi : investiţii !” 

Într-adevăr, iată o formulă la 


prea a 


modă în țările capitaliste : furia 
investițiilor de hirtie, mobilita- 
tea exterioară, aparentă, a u- 
nor capitaluri fără frontiere în 
căutare de plasamente combi- 
nate, care permit acelviași ban 
să intre aproape simultan în 
zeci de afaceri cu scadențe sine 
die. Din această specie novă de 
cavaleri ai investițiilor, care 
construiesc din cărți de joc cas- 
tele sub ochii naivilor, face par- 
te și Onassis. 

Altfel, simţitor mai discret în 
viața publică este Niarchos. 
Portretul lui apare rareori în re- 
vistele ilustrate. Fuge de ziariști. 
Detestă fotoreporterii. În inti- 
mitate pretinde, glumind, că se 
știe atît de urit încît ar fi insu- 
portabil. În realitate, el își spe- 
culează proverbia!a expresivita- 
te a fetei și, cu toate că este 
foarte miop, nu poartă ochelari 
de teamă să nu atenueze expre- 
sia reptilină a ochilor săi 
fără iris. Face mare caz de ele- 
ganță vestimentară, nu frecven- 
tează decît lorzi și e membru în 
cele mai exclusiviste cluburi din 
Anglia... 

în afaceri, continuă să se du- 
eleze cu rivalul său. Cind i s-a 
spus că Onassis a devenit co- 
proprietar al hotelului Ritz, a 
cumpărat uriașul Savoy, cel mai 
mare hotel londonez. Onassis 
reconstruiește Monte Carlo și 
cumpără „la Société des Bains 
de Mer“ ? Enervat, Niarchos o- 
feră, la rîndul lui, să reconsti- 
tuie antichitatea pe insulele gre- 
cești şi începe să finanțeze ar- 
heologia la scară industrială. 
De undeva, din cronica monde- 
nă, află că Onassis face croa- 
ziere cu Jackie și este primit în 
casa lui John Kennedy, proba- 
bil cu năzuința secretă de a-și 
găsi un loc mai larg pe piața 
americană. Imediat, Stavros 
Niarchos îi dă replica. El con- 
simte să ia în serios exuberan- 
ta celei mai tinere fete a lui 
Henry Ford al Il-lea, zvăpăiata 
Charlotte McDonell Ford, cu 
care se căsătorește, înconjurat 
de  stupefacția generală, în 
1965. A fost un mariaj de po- 
mină. o succesiune scandaloasă 
de chefuri și peripeții mondene, 
încheiată, după citeva luni, cu 
dispariția insolită a tinerei 
doamne. La divorț, Niarchos a 
declarat ziariştilor că se va re- 
căsători imediat cu fosta lui 
soție, Eugenia, de care s-a des- 
părțit numai în fața oamenilor, 
nu și a lui... Dumnezeu. N-a 
trecut multă vreme și s-a ținut 
de cuvint. A devenit patronul 
clanului Livanos — și cel mai 
temut dușman al lui Onassis. 

Începea o nouă bătălie, pe 
mări şi pe insule. De la Skor- 
pios la Spe!sopola. A doua re- 
priză a duelului cu miliarde. 

Un capitol viitor... 


Mircea GRIGORESCU 


{Va urma) 


VARŞOVIA 


WILLY BRANDT 
DESPRE RELAȚIILE 


POLONO — 


VEST-GERMANE 


La sfîrşitul săptămînii trecute, ziarul 
polonez „Zycie Warszawy” a publicat 
un interviu acordat de cancelarul 
Willy Brandt, însoţindu-l de un comen- 
tariu. Reproducem alăturat ambele 


texte, 
INTERVIUL ACORDAT 
DE WILLY BRANDT 


__— Polonia îşi pune mari speranțe în 
inițierea şi rezultatele fructuoase ale 
conferinței europene pentru securitate 
şi colaborare. Care este opinia dv. faţă 
de acordul de securitate colectivă şi 
colaborare europeană propus de gu- 
vernul polonez şi ale cărui principii au 
fost expuse de ministrul afacerilor ex- 
terne al Poloniei la ultima sesiune a 
Adunării Generale a O.N.U. ? 


— Ministrul afacerilor externe al 
Poloniei, S. Jendrychowski, a propus în 
cuvîntarea sa rostită la Adunarea Ge- 
nerală a O.N.U. în septembrie, ca prin- 
cipalul scop al conferinţei europene să 
fie semnarea unui acord de securitate 
colectivă și cooperare europeană, al 
cărui element esenţial să-l constituie 
renunţarea la folosirea forţei în relaţiile 
dintre statele europene. Doresc, de ase- 
menea, să vă atrag atenţia că renun- 
tarea formală la folosirea forţei consti- 
tuie elementul principal al politicii ex- 
terne germane. Referitor la aceasta, în 
declarația mea din 28 octombrie, am 
subliniat că guvernul R.F.G. este 
profund convins că renunţarea la folo- 
sirea forţei ar constitui o mare contri- 
buţie la destindere în Europa şi ar 
crea o atmosferă care ar permite reali- 
zarea unor pași înainte. Conducîndu-se 
după o astfel de politică, guvernul fede- 
ral și-a exprimat zilele acestea, într-o 


notă adresată guvernului U.R.S.S., do- 
rința de a începe discuţii pe această 
temă. De asemenea, dorim să discutăm 
şi cu guvernul polonez problema re- 
nunțării la folosirea forței. Guvernul 
federal are o atitudine pozitivă faţă de 
ideea conferinței europene, nnde vor fi 
discutate probleme de securitate și co- 
laborare. Securitatea şi colaborarea 
practică se află într-un raport reciproc. 
Dezvoltarea schimburilor comerciale și 
tehnico-științifice corespunde cu sigu- 
ranță nu numai intereselor noastre. 
Consider deosebit de important ca 
această conferință să fie temeinic pre- 
gătită pentru a putea marca un progres 
pe calea destinderii în Europa. 

Pentru o astfel de pregătire, care a 
început în mod practic, trebuie să fie 
răspunzătoare toate guvernele; la 
această conferință nu trebuie să se pună 
condiții în privința participării. Nu tre- 
buie să se pună condiții de participare 
în cadrul convorbirilor bilaterale şi 
multilaterale, ca și al contactelor dintre 
toate guvernele care doresc acest lucru. 


— În declarația dv. guvernamentală 
afi vorbit de limitarea armamentului 
nuclear în Europa. Cînd va semna şi 
ratifica Germania Federală Tratatul de 
neproliferare a armelor nucleare ? 


— La dezbaterile pe tema Tratatului 
de neproliferare, guvernul federal a 
afirmat în fața Bundestagului că a 
reuşit să obțină răspunsul la întrebarea 
care trebuia să fie lămurită pînă acum. 
În curînd, vom semna tratatul. Momen- 
tul în care guvernul federal va supune 
parlamentului ratificarea depinde de 
momentul cînd va fi încheiat un tratat 
de control între A..E.A. și Euratom. 
În favoarea acestei acţiuni s-au declarat 
de acord acele state ale C.EE. care nu 
sînt puteri nucleare. 


— În declaraţia dv. guvernamentală 
din 28 octombrie aţi evocat declaraţiile 
lui W. Gomulka din 11 mai, precum şi 
principiul respectării integrității terito- 
riale a statelor europene. Opinia publică 
poloneză este interesată să cunoască 
punctul dv. de vedere în problema 
recunoaşterii realităților create după al 
doilea război mondial. 


— Guvernul federal va ține cont de 
propunerile formulate de dl Gomulka 
și, în următoarele zile, va propune gu- 
vernului polonez începerea unor con- 
vorbiri politice. Trebuie creată posibi- 
litatea examinării tuturor problemelor 
prezentîind un interes comun. Poporul 
german, ca și toate popoarele est- 
europene, aspiră la pace și este gata să 
încheie un acord cinstit, în primul rînd 
cu poporul polonez. Stim cît au îndurat 
polonezii din cauza Germaniei. Nutrim 
un sentiment de respect faţă de aspira- 
tiile Poloniei de a trăi în cadrul unor 
frontiere garantate. W. Gomulka a citat 
în declaraţia sa un text pe care l-am 
scris ca ministru de externe. Am înţeles 
și am apreciat acest lucru. În declara- 
ţia mea guvernamentală se găsește o 
frază despre integritatea teritorială. 
Acum, este vorba ca tratativele să ducă 
la un rezultat în conformitate cu inte- 
resele ambelor ţări. 


COMENTARIUL ZIARULUI 


Partidul lui Willy Brandt, împreună 
cu P.L.D.. a venit la putere datorită, 
printre altele, faptului că dorea să 


scoată din impas așa-numita politic? 
față de Răsărit a R.F.G., ţinind sean: 
— deşi parţial și, potrivit părerii noas 
tre, în mod inconsecvent — de reali 
tăţile Europei de astăzi. În programui 
noului guvern am constatat anumite e- 
lemente noi, pentru prima dată în is- 
toria de 20 de ani a acestui stat. Acest 
lucru ne-a şi îndemnat să ne adresăm 
cu întrebările noastre cancelarului, în- 
trebări pe care le publicăm împreună 
cu răspunsurile sale. 

Trebuie să constatăm că, la întrebă- 
rile noastre, cancelarul nu răspunde 
pînă la capăt. Acesta este dreptul ori- 
cărui om de stat, avînd în vedere fap- 
tul că se apropie tratativele anunţate 
de dînsul. Din cuvintele sale, însă, pu- 
tem trage concluzia că șeful guvernului 
R.F.G. acceptă ca bază a tratativelor 
cu Polonia oferta făcută la 17 mai ac. 
de Wladyslaw Gomulka. Acesta a pro- 
pus R.F.G. încheierea unui acord cu 
Polonia referitor la caracterul definitiv 
şi inviolabil al frontierei Oder—Neisse. 

Noi nu ne facem iluzii: tratativele pe 
această temă vor fi dificile. Din punctul 
de vedere polonez, însă, rezultatul tra- 
tativelor nu poate fi decît unul singur: 
recunoașterea frontierei Oder—Neisse 
de către Republica Federală a Germa- 
niei. 

În răspunsul la întrebarea noastră 
despre concluziile care trebuie trase din 
realităţile existente în Europa, can- 
celarul trece peste problema recunoaş- 
terii R.D.G., dorind probabil să evite 
accentele polemice, luînd în considerare 
punctele de vedere în mod cert dife- 
rite, pe care Varşovia şi Bonnul le a- 
doptă în această problemă. Acest lucru 
însă, nu înlătură acest subiect de pe 
ordinea de zi, după cum elnu dis- 
pare nici prin formula despre „politica 
externă germană“, fără a se ţine seama 
de realitatea existenței a două state 
germane, cu orînduiri sociale şi cu o 
politică externă diferite. 

Cu satisfacţie salutăm, însă, atît fap- 
tul că guvernul R.F.G. este gata să par- 
ticipe la o conferință europeană con- 
sacrată securităţii colective, cît şi a- 
nunțarea semnării apropiate a tratatu- 
lui de neproliferare a armelor atomice. 

Cancelarul Brandt subliniază ca im- 
portant faptul că Wladyslaw Gomulka 
a citat un fragment al textului său. 
Să amintim cititorilor noștri acest frag- 
ment: „În cartea sa «Politica de pace 
în Europa», Brandt scrie: Frontiera a- 
puseană a statului polonez este inclusă 
în propunerea noastră de renunțare la 
orice formă de folosire a forței față de 
oricine. Relaţii bune cu Polonia sînt 
deosebit de importante pentru noi. A- 
ceasta reprezintă o piatră unghiulară a 
politicii noastre faţă de Est... Reconci- 
lierea cu Polonia reprezintă pentru noi 
o obligaţie morală și politică. Din a- 
ceastă reconciliere face parte nu numai 
excluderea din eforturile noastre a ori- 
cărei idei de folosire a forţei, ci şi ne- 
cesitatea de a nu răspîndi nici măcar 
o sămînţă pentru disensiuni viitoare“. 

Opinia publică poloneză dorește să 
creadă că șeful guvernului vest-german, 
Willy Brandt, orientează realmente po- 
litica statului său în această direcţie. 

DESTINELE 
PIETEI COMUNE 


de i ; 
Giorgio Amendola 


ZIARELE ITALIENE, inclusiv cele 
guvernamentale care sint prin profe- 
siunea lor de credință nişte  „euro- 
peiste“ convinse, au ignorat în unani- 
mitate recenta sesiune a ,„Parlamen- 
tului european“. Aceasta este o nouă 
dovadă a slabei consideraţii de care se 
bucură o adunare care, în pofida so- 
lemnei şi arbitrarei denumiri, este lip- 
sită de un real și democratic caracter 
reprezentativ, fiind neputincioasă, deci, 
să intervină cu oarecare eficienţă în 
gravele crize în care se află artifi- 
cioasa construcţie comunitară. 

Tocmai pentru a înfrunta această 
situaţie de criză şi a încerca o dispe- 
rată salvare, ar urma să se întruneas- 
că la Haga, la 1 decembrie, conducă- 
torii de stat şi de guvern ai celor şase 
țări ale comunităţii. Trebuie spus că 
documentul aprobat de adunare — cu 
votul contrar al deputaţilor comunişti, 
care au rupt cu practica unanimităţi- 
lor fictive și diplomatice — nu va pu- 
tea furniza, datorită caracterului său 
găunos, nici un ajutor guvernanţilor, 
intrucit el nu exprimă o judecată au- 
tonomă asupra cauzelor şi  grâvităţii 
crizei și nu indică, deci, mijloacele ne- 
cesare pentru a o îndrepta spre o so- 
luţie. 

Întrunirea de la Haga se va ţine cu 
citeva săptămini înainte de sfîrşitul 
perioadei de tranziţie prevăzută de 
Tratatul de la Roma. Pornind de 
la liberalizarea schimburilor comercia- 
le, era prevăzută realizarea unei poli- 
tici economice comune care urma să 
permită ca, prin dezvoltarea ei, să se 
ajungă treptat şi fără sfişieri dure- 
roase la o adevărată „integrare“ poli- 
tică. Acest obiectiv ambițios a sfîrşit 
prin a naufragia în ciocnirea cu reali- 
tatea dură a contradicţiilor de clasă și 
naţionale și într-o explozie de contra- 
dicţii. 

În realitate, comunitatea nu a fost 
niciodată capabilă să depăşească faza 
unci zone de liber schimb. Singurele 
tentative de a înainta spre o politică 

economică comună s-av referit la agri- 
cultură şi energia nucleară. Dar toc- 
mai pe aceste planuri criza comunității 
a izbucnit în mod flagrant. 

În cursul anului 1969, ritmul crizei 
a devenit mai accentuat. Pe plan -po- 
litic, după demisia lui de Gaulle, celor 
maj superficiali observatorii li s-a pă- 
rut că a fost înlăturat obstacolul ce 
îngreuna calea integrării şi împiedica 
aderărea Angliei la Piaţă comună. Și, 
de altfel, propunerea unei mari întru- 
niri „la virf“ care trebuia să permită 
„relansarea“ C.E.E., a pornit tocmai de 
la noul guvern francez. Dar foarte cu- 
rind schimbarea de guverne în Ger- 
mania federală, făcînd să se prăbuşeas- 
că vechea ipoteză a unei conduceri 
franco—vest-germane a comunităţii, a 
sporit neîncrederea şi rezervele fran- 
ceze, în timp ce Italia nu a știut, o 
dată mai mult, să-şi afirme o iniţiativă 
autonomă „europeistă“. În această si- 
tuaţie de incertitudine politică, deva- 
lorizarea francului şi reevaluarea măr- 
cii au făcut să sară în aer acoperirile 
comunitare artificiale și au făcut evi- 
dentă absenţa unei politici economice 
comune. Tot mai apăsătoare a apărut 
însăşi continuarea deja absurdei şi cos- 
tisitoarei politici agricole, care şi as- 
tăzi, — în ajunul întrunirii de la Haga 
— este obiectul unor anevoioase tra- 
tative pentru găsirea termenilor unui 
compromis care să permită cel puţin 
continuarea eforturilor de căutare a 
unei noi baze de înţelegere. 

Dar tocmai izbucnirea crizei mone- 
tare urma să furnizeze dovada că 
principala cauză a crizei comunităţii nu 
trebuie căutată în Europa, ci în Ame- 
rica. Trebuie să ne referim la acţiunea 
însăşi a naşterii C.E.E. şi la integrarea 
sa încă din momentul formării, în 
orientarea atlantică, în situaţia de 
subordonare militară și economică faţă 
de Statele Unite şi de ostilitate faţă 
de Uniunea Sovietică, şi deci ca factor 
de divizare a Europei în blocuri opuse. 
Instrument de divizare a Europei, iar 
nu de unitate, C.E.E. plăteşte azi pe 
plan economic preţul acestei politici. 
Nimeni astăzi nu poate nega că instabi- 
litatea monetară, tendinţele inflaţio- 
niste, manevrele de speculă ale capita- 
lurilor rătăcitoare, discriminarea prac- 
ticată faţă de capitalurile europene pe 
piaţa eurodolarilor, pentru a finanța în 
acest mod cu capitaluri europene in- 
vestiţiile americane în Europa care 
amplifică tot mai înăbuşitoarele poziţii 
de dominație ocupate de grupurile mo- 
nopoliste americane, toate sint conse- 
cinţe ale unei politici americane ce, 
exploatind propria ei supremație poli- 
tică și militară în Occident a reușit — 
impunînd înlocuirea aurului prin do- 
lar ca bază a sistemului monetar occi- 
dental — să arunce asupra Europei ca- 
pitaliste costul războiului de agresiune 
în Vietnam. 

„Parlamentul european“ pretinde că 
practică faţă de guvernele celor şase 
ţări şi faţă de organele comunitare un 
rol autonom. Dar, pentru a cuceri o 
asemenea poziţie, el trebuia să-şi asu- 
me răspunderi proprii şi, înainte de 
toate, trebuia să aibă curajul să caute 
adevăratele cauze ale crizei comuni- 
tăţii. Dar acest angajament a părut 
prea periculos din punct de vedere po- 
litic. S-a preferat atunci pierderea 
timpului cu diferitele componente ale 
„tripticului* propus de francezi, care 
cer : a) completarea și b) consolidarea 
comunităţii inainte de trecerea la 

punctul c) — aderarea altor țări. Lungi 
și inutile discursuri au fost astfel con- 
sacrate afirmării necesităţii ca trei mo- 
mente să fie în schimb considerate com- 
plementare şi interdependente și să se 
treacă la începerea tratativelor cu An- 
glia, simultan căutindu-se să se rezolve 
problemele deschise în funcţionarea 
comunităţii. Dar nimeni nu poate ignora 
faptul că începerea trâtativelor cu An- 
glia va însemna în mod necesar nu nu- 
mai o revizuire, dar de-a dreptul o re- 
structurare pe baze noi a comunităţii 
însăşi. De fapt, niciodată Anglia nu va 
accepta să plătească jumătate de mi- 
liard de lire sterline anual pentru a 
susține politica agricolă a C.E.E. sau 
niciodată nu se va declara gata să parti- 
cipe la alegerea prin vot universal şi 
prin metoda proporţională a „parlamen- 
tului european“, aşa cum cer cei mai 
consecvenţi sprijinitori ai integrării po- 
litice. Dar se evită analizarea acestor 
respingătoare probleme, preferindu-se 
continuarea unor abstracte şi goale a- 
firmaţii privind o așa-zisă „voinţă eu- 
ropeistă“. Discuţii zadarnice, ce nu 
servesc nici măcar la acoperirea gra- 
vităţii situaţiei. 

Nu va surprinde, deci, că despre 
propunerea ţărilor socialiste de a se 
ajunge la o conferinţă asupra securi- 
tăţii europene s-a discutat în diferite 
întruniri internaţionale, pînă şi în adu- 
narea parlamentară a N.A.T.O., dar nu 
in Adunarea de la Luxemburg. Astfel, 
tema unei conferințe privind securi- 
tatea europeană — deja obiect de dis- 
cuţii şi iniţiative în parlamentele na- 
tionale — şi care se află în faza înain- 
tată a pregătirii sale, a fost în mod 
voit evitată de către majoritatea ad- 
nării. Totuşi, necesitatea unui „nou ra- 
port cu Răsăritul“, a unei depăşiri a 
vechii opoziții frontale ce împarte 
Europa, apare, fie şi cu greutate, în po- 
ziţiile adoptate, de exemplu, de Ger- 
mania federală după „schimbul de 
putere“. Renunţarea la folosirea for- 
tei; recunoașterea granițelor trasate de 
victorioasa încheiere a războiului an- 
tifascist; recunoaşterea existenței a 
două state germane ; crearea unor zone 
dezatomizate; reducerea, pină la retra- 
gerea completă a trupelor străine pre- 
zente în ţările europene şi înlăturarea 
unor baze militare străine; dezvoltarea 
raporturilor de cooperare economică și 
culturală — acestea sint obiective pe 
care o conferinţă asupra securităţii eu- 
ropene poate să le urmărească. lar 
atingerea lor apare drept condiţia ori- 
cărui proces real şi nefictiv de unitate 
europeană. 

Este probabil ca la Haga şefii de gu- 
vern să găsească vreo formulă de com- 
promis pentru a evita să semneze ac- 
tul de moarte al comunităţii. Dar a- 
ceste artificii nu vor reuşi decit să 
prelungească agonia actualelor insti- 
tuţii comunitare. 

Pentru a ajunge, prin depăşirea 
blocurilor opuse, la formarea unei reale 
unităţi europene, va trebui să se por- 
nească de la baze noi. Criza comuni- 
tăţii indică de acum în mod clar a- 
ceastă cerinţă. Nu se poate înainta pe 
calea unei solide construcţii europene, 
dacă se porneşte de la o politică de di- 
vizare  preconcepută a Europei şi de 
la subordonarea unei părţi a continen- 
tului intereselor economice şi politice 
ale Statelor Unite. Această concepţie 
va trebui în mod radical modificată. 
Faptele sint acelea care demonstrează. 
necesitatea unej noi politici europene. 


